
Atraco arma 
riba luga di 
bende number 
Cadena 
Alexander 



SANTA CRUZ - Diahuebs pa 
mas o menos 9'or di anochi, 
a sosode otro atraco arma 
riba e luga di bende number. 
E biaha aki a toca Cadena 
Alexander situa na Santa 
Cruz, poco pabou di Colegio 
San Hose. 

Varios di polis unidad a wor- 
do manda na e sitio. Na ye- 
gada nan a bin compronde, 
cu un homber cara tapa, bisti 
full na preto, cu un arma di 
candela color preto na man 
a drenta den e luga y a exigi 
placa. E bendedora a bis'e 
cu e no tin placa y e atraca- 
do mes a drenta patras di e 
toonbank y hinca man den e 
caha y bay cu un cantidad di 
placa. E suma exacto no ta 
conoci. Un persona cu a mira 
e atracado a trata na sigui'e 
pero el a wordo intimida pa e 
atracado, cu si e bin cerca e 
lo mira kico ta pasa, e testigo 
mesora a dicidi di hala atras. 

E atracado a drenta den e 
mondi net pabou di oficina 
di Notario Tromp y bay di- 
reccion noord. Atraco team 
y departamento tecnico di 
polis a bay na e sitio pa mas 
investigacion. E caso aki ta 
den man di autoridad pa mas 
investigacion.Q 



ORANJESTAD — Ministerio Publico (OM) lo bay dicidi pronto si lo bay per- 
sigui entre otro minister di Turismo Otmar Oduber, minister di Infrastructura 
Benny Sevinger, directiva di AIB y prome minister Mike Eman penalmente. 
Esaki, tocante keho di corupcion di construccion di un Hard Rock Hotel. 

Lesa e detayenan riba pagina A4 








ATA considerando pa 
patrocina Film Festival 



ORANJESTAD — Si Aruba International Film Festival (AIFF) kier 
conta cu sosten financiero di Aruba Tourism Authority (ATA) e 
aña aki, nan lo mester mustra cambionan structural den nan 
maneho. Esaki, segun CEO di ATA, Ronella Tjin Asjoe-Croes 
na Bon Dia Aruba. 


Belgica ta lansa razzia 
anti terorismo 



BRUSELS (AP) - Polis a lansa un operacion anti terorismo na un 
ciudad parti oost di Belgica despues cu testigonan a bisa cu nan 
a tende tiro di arma y explosionnan. Algun reporte di noticia a 
bisa cu por lo menos 2 hende a perde nan bida. 

Pagina A24 


Pagina A4 

Pronostico di tempo: 

Parcialmente nubia cu chens pa yobida isola y pasahero 


ORANJESTAD-Pronosti- 
co di tempo ta indica cu 
tempo ta masha parcial- 
mente nubia cu chens pa 
yobida isola y pasahero. 
Temperatura maximo ta 


32° grado y temperatura 
minimo ta 26°. 

Tempo pa mainta: Princi- 
palmente poco nubia cu leve 
posibilidad di awa. Maximo: 


32°. Heat index te 36°. Indice 
ultravioleta: 9. Biento di oost 
alrededor di 18 nudo cu rafa- 
ga di 28 nudo. Posibilidad di 
awa menos cu 20%. 

Tempo pa anochi: Awasero 


aisla posibel. Leve posibilidad 
di awa despues di madruga. 
Biento di oost alrededor di 
16 nudo cu rafaga di 26 nudo. 
Posibilidad di awa menos di 

2o%a 



Bo cadena 
di numbernan 
di suerte ta duna 
e number di awe 


Sorteo di 15 JANUARI 2015 

Director di APA , sr. Jossy Figaroa 

“Como APA semper nos kier 
tin ordo ariba waf ” 




ORANJESTAD - Diaran- 
son atardi trahadonan di 
Astec y miembronan di 
sindicato UPA a dicidi di 
bay den accion y pone tra- 
bou abou. 

Encuanto e ambiente di ten- 
sion laboral den waf, direc- 
tor di Aruba Ports Authority 
(APA), sr. Jossy Figaroa a 
bisa cu como “APA semper 
nos kier tin ordo ariba waf.” 

Sindicato UPA a dicidi di 
bin cu e accion aki despues 
cu e proceso di negociacion 
di un Cao nobo, a pega ya cu 
e anterior a vence luna di de- 
cember pasa. Un di e punto 
di discusion tin di haber cu 
UPA ta prefera di haya e au- 


mento di nan salario cu nan 
a conoce den e ultimo tres 
aña. Pero Astec a bisa cu nan 
no por duna e aumento cu 
nan a duna e biaha pasa. Tin 
otro tipo di aumento cu As- 
tec ta ofrece na e trahadonan 
den combinacion, esta di au- 
mento fiho -60 florin, segun 
UPA- y aumento basa den 
evaluacion. 


Sr. Figaroa a laga sa cu APA 
ta respeta e derecho di e tra- 
hado di bay den accion, pero 
basta cu esaki no ta stroba e 
trabou cu tin ariba waf. E1 a 
agrega cu a base di experien- 
cia esaki no ta un cos cu lo 
sosode tampoco. 

Siguridad ariba waf 


Director di APA a declara cu 
naturalmente ora cu ta existi 
un ambiente di tension lab- 
oral of ora cu nan ta wordo 
notifica cu lo tin accion, 
semper APA tin agentenan di 
siguridad cu ta pasa wak pa 
tur cos ta bon. 

Sr. Figaroa a bisa na Bon Dia 
Aruba cu normalmente ac- 
cion ta pa mustra cu nan no 
ta contento cu e proceso cu 
ta cana. Pero e ta descarta cu 
lo por tin cierto cosnan cu 
por representa un peliger pa 
e funcionamento di waf mes. 

Locual e por imagina su mes 
cu un accion manera a sos- 
ode diaranson ultimo lo stro- 
ba cu e carganan ta sali me- 
sun rapido cu ora no ta existi 
un accion. 

E1 a declara cu durante e ul- 
timo dianan a bin diferente 
carga, entre nan carganan di 
palo, cement y mas material- 
nan ya sea di construccion, y 
containernan ta drentando y 
Astec ta bahando nan cu un 
speed enorme.Q 


Plan di mudamento di waf pa Barcadera 
ta canando “perfecto” 


ORANJESTAD - 2015 ta 
un aña crucial pa Aru- 
ba Ports Authority y e 



proyecto di mudamento 
di e waf di container di 
Oranjestad pa Barcadera. 


Director di APA, sr. Jossy 
Figaroa a declara na Bon 
Dia Aruba cu e plan aki ta 
canando debidamente. “E 
ta perfecto!”, el a bisa. Pues 
sr. Figaroa ta kere cu pa 1 di 
februari 2016 nan lo ta com- 
pletamente den operacion na 
Barcadera. 

E1 a laga sa cu practicamente 
nan tin dos proyecto den 
uno. Ya cu di un banda e mu- 
damento ta encera cu APA 
tin cu percura pa e waf di 
Barcadera ta bon. Y e di dos 
aspecto tin di haber cu AS- 
TEC tambe tin cu muda. 


Sr. Figaroa a bisa cu e parti cu 
ta concerni na APA ta bin cla 
memey di augustus. Mien- 
tras cu esun di ASTEC cu a 
cuminsa y cu tabata mustra 
cu e lo caba fm di aña, pero 
aparentemente no lo ta asina; 
ya cu nan a confronta un re- 
traso cortico. 

Director di APA a bisa cu el 
a wordo informa reciente- 
mente pa medio di director 
di ASTEC cu pa fm di janu- 
ari 2016 nan lo keda cla. E in- 
tencion inicial tabata pa waf 
di carga lo cuminsa su op- 
eracion na Barcadera hunto 
cu aña nobo 2016. Q 



Na februari 2016 






























Peligerpa hopi aña 

Lodge bandona na San 
Nicolas lo wordo basha abou 



ORANJESTAD - É6 Deseo 
di hopi habitante di San 
Nicolas lo wordu cumpli, 
segun Alan Howell con- 
sehero di minister en- 
carga cu medio ambiente 
Mike de Meza. 

Mirando cu e lodge ta den un 
forma hopi deplorabel, treci- 
endo peliger pa otro y ta da- 
ñando e bunitesa di e bario, a 
cuminsa buska forma pa hai 


algo cu e edificio encuestion. 

Segun sr. Howell, renoba y 
percura pa e barionan keda 
limpi y bunita ta un di tar- 
eanan cu gobierno ta trah- 
ando duro riba dje. Manera 
hopi hende ya por a ripara, 
tin hopi cambio andando na 
San Nicolas, special riba e in- 
frastructura na Pastoor Hen- 
drikstraat. 

Minister encarga cu infra- 


structura Benny Zievinger 
hunto cu sr. De Meza ta es- 
nan trahando riba e diferente 
cambionan aki. 

Bon Dia Aruba a puntra sr. 
Howell si tin un fecha cu 
lo cuminsa basha e edificio 
abou, el a bisa cu tin un fecha 
pero no por divulga esaki ai- 
nda como cu no ta asina leu 
cu tur cos pa cuminsa cu e 
trabou. “Si mi menciona un 
fecha e posibilidad tey cu por 
cuminsa poco mas prome of 
despues, pues no kier crea 
confusion cu esaki.” E1 a 
sigura Bon Dia Aruba cu e 
lo sosode si pronto y pa tur 
hende keda trankil. 


Taskforce 

“Minister president Mike 
Eman a institui un Task 
Force special pa e tipo di 
edificionan asina den e bari- 


onan. Sr. Rubin Ponson ta 
encabesa e Task Force en- 
cuestion y e team ta trahando 
incansablemente,” sr. How- 
ell a fmalisa. □ 



Desaroyonan den infrastructura di San 


ORANJESTAD - Awor aki 
San Nicolas tambe a haya 
un espacio pinta blauw 
riba e caynan di Pastoor 
Hendrikstrat, pa bicicle- 
tanan core riba dje. 

E espacio pinta blauw ta sim- 
ilar na esunnan cu tin cerca 
di Eagle Beach, diferencia 


na esaki ta cu e caya na San 
Nicolas ta hancho y tin espa- 
cio amplio pa biciletanan core 
trankil e banda ey. 

Segun Hefe di Departamento 
di Trafico Ricardo Muller, 
esaki no ta necesariamente 
un “fietspad”. E espacio cu 
a wordo pinta auto por core 


riba dje ora cu no tin bicileta 
of ora cu mester, pero segun 
reglanan di trafico, un auto 
mester core lagando espacio 
pa bicicleta. 

Reflector 

Banda di e cambionan aki cu 
Bon Dia Aruba a tuma nota 
di dje den e siman aki, e re- 


flectornan tambe ta wordo 
poni riba mas plataforma. 
Recientemente nos matutino 
a publica cu e reflectornan ta 
necesario pa iluminacion di 
plataforma. A pesar cu e dos 
promenan riba Pastoor Hen- 
drikstraat a ricibi reflector, ya 
den 3 dia por a nota cu varios 
a cuminsa los. 



Nicolas 


Ayera esakinan a bolbe wor- 
do drecha. Por a mira riba 
Facebook di minister encarga 
cu medio ambiente Mike de 
Meza, cu e tambe tabata pre- 
sente mientras ta sigui pone 
reflector y e team a drecha 
esunan cu a los. Q 


Gol Dominicana 

Hopi interes den Aruba como 
un hub den Caribe 



ORANJESTAD - Di- 
aranson mainta Minister 
di Turismo, Transporte, 
Sector Primario y Cultura 
Otmar Oduber a reuni cu 
alto ehecutivonan di Gol 
Dominicana cu a dem- 
ostra hopi interes pa haci 
Aruba un hub di nan com- 
pania. E hub lo mester 
sirbi henter centro Amer- 
ica, Sur America, Norte 
America y Europa. 

Dentro di dos siman lo pre- 
prara un documento y a acor- 
da cu a base di e documento 
aki lo por tuma un decision si 
e interesnan di ambos partido 
ta grandi y lo bay over e ora 
pa un “letter of intent”, una 
bes cu esaki wordo discuti 
dentro di Gobierno, segun sr. 
Oduber. 


Sr. Oduber a splica cu e en- 
cuentro aki ta uno hopi posi- 
tivo, mirando e hecho cu pa 2 
aña a bisa cu lo kier bay crea 
na aeropuerto di Aruba e fac- 
ilidad pa un hub. 

Insel Air a tuma e idea aki y 
awor ta mira mas y mas aero- 
lineanan ta uzando Aruba pa 
por yega otro destinacionnan. 

Durante conversacion cu alto 
ehecutivonan di Gol, a de- 
mostra interes hopi grandi 
pa conversa cu Gobierno 
di Aruba riba e posibilidad 
pa crea un hub total di nan 
aerolinea y di nan negoshi 
na Aruba. “Esaki lo bay crea 
sigur oportunidadnan hopi 
grandi pa Aruba.” 

Potencial Aruba 

E1 a sigui splica cu e conver- 


sacionnan ta den fase inicial 
na e momentonan aki , pero 
ta contento cu a haya e aten- 
cion di Gol, mas aun miran- 
do cu nan interes tabata den 
e otro islanan tambe, pero ta 
sinti den e conversacion cu 
nan ta mira e potencial den 
Aruba uno mas fuerte. 

Ya caba nan tabatin un conv- 
ersacion cu AAA pa informa 
nan di nan intencionnan, 
cual e screening a tuma luga 
y por nota un interes hopi 
grandi pa Aruba , cu benefi- 
cionan hopi grandi, segun sr. 
Oduber. 

A acorda durante reunion cu 
lo tuma 2 siman di tempo 
awor aki, caminda cada un 
partido lo bay prepara docu- 
mentonan, lo prepara, un 
planificacion di kico Aruba 


por significa pa Gol y mescos 
kico Gol lo significa pa Aru- 
ba, sr. Oduber a splica. 

Mercadonan importante 

E mandatario a bisa cu ta pa- 
piando di un hub cu lo mes- 
ter sirbi henter centro Amer- 
ica, Sur America y Norte 
America y naturalmente mi- 
rando cu Gol ta un partner di 
KLM/Air France cu ta trece 
cu ne pa e posibilidadnan pa 
Europa tambe cu ta merca- 


donan hopi importante pa 
Aruba. Tambe Gol Domini- 
cana ta partner di Delta Air- 
lines na e momentonan aki 
pa Merca. Esaki ta trece hopi 
posibilidadnan pa aerolin- 
eanan local tambe. Pues In- 
sel Air tambe ta liga cu KLM 
y Gol Dominicana ta den e 
mes un famia y a mustra cu 
un Aruba Airlines y un Ti- 
ara lo por fit perfectamente 
tambe den henter e opera- 
cionnan cu tin.Q 


















DIABIERNA 16 JANUARI 


MILOCAL 



BON DIJL. i 


Editor 

Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 

RBC Royal Bank Acc. #1330772 


Hefe di Redaccion 


Sharina Henriquez 


Redactor Ehecutivo 


Dionne Fradl-Jie Sam Foek 
Zulaica Maduro 


Redaccion 


Benjamin Romero 
Nathalie Winterdaal (Deporte) 
Yakari Gabriel 
Nadien Philip 
Margarita Els 


Coreccion 


Jaime A. Mata 


Colaboracion 


Arién Rasmijn 
Oscar Vidal 
Masnoticia 
NoticiaCla 
Assiociated Press 
New York Times 
Ret Karibense 


Fotografo 


Maritza Tromp- Lacle 


Ehecutivo di Benta 


Brigitte Wauben (Hefe) 
Marijke Croes-Luidens 
Mark Gomes 


Diseño Grafico 


Michael Arendsz 


Aviso y Arte 


Sandra Loefstop 
Lando Rafael 
Gladis Palomino-Silva 
Robert Cortez 


Administracion 


Xiomara Arends (Hefe) 
Mariette Engelhart 
(Hefe di Personal) 
Martha Arteta de Ariza 


Distribucion 


Jenny Kelly 


Coleccion 


Evelinda de Cuba - Tromp 


Pre Press 


Luis Fernando Arenas (Hefe) 
Pablo Libre 


Press 


Roland Schenker (Hefe) 
Omar Ramirez 
Martin Boekhoudt 
YairGambin 
Francis Dirksz 


Afiliacion 


Sociedad Interamerica 
di Prensa (SIP) 


DIRECCION 


Weststraat #22 
Tel: 582-7800 / Fax: 582-7044 
email: noticia@bondia.com 
aviso@bondia.com 

BON DIAARUBA 
Ta un Corant redacta y imprimi na 
Aruba y ta obtenibel di Dialuna te 
cu Diasabra. Ningun contenido 
por wordo reproduci sin permiso 
di Editor. www.bondia.com 


Ministerio Publico lo dicidi pronto si 
ta persigui ministernan 

ORANJESTAD — Min- 
isterio Publico (OM) lo 
bay dicidi pronto si nan 
lo bay persigui entre otro 
minister di Turismo Ot- 
mar Oduber, minister di 
Infrastructura Benny Se- 
vinger, directiva di Aruba 
Investment Bank (AIB) 
y prome minister Mike 
Eman penalmente, a base 
di e keho di corupcion cu 
Jan de Ruijter a entrega 
recientemente tocante e 
construccion di un Hard 
Rock Hotel. Esaki vocero 
di OM, Ann Angela ta de- 
clara na Ret Caribense. 

“Awe meneer De Ruijter ta- 
bata na Ministerio Publico 
riba invitacion di fiscal may- 
or y fiscal Schmidz. Tabata 
pa un combersacion infor- 
mativo pa e splica su posicion 
manera poni den e carta cu 
el a manda pa fiscal mayor,” 
asina Angela ta duna di con- 
oce, bisando cu e combersa- 
cion a bay bon. “Den su carta 
na fiscal mayor, De Ruijter a 
pidi pa un investigacion pe- 
nal, of miho bisa pa nos per- 
sigui minister Oduber. 

E combersacion informa- 
tivo di awe tabata pues pa 
Ministerio Publico yega na 
un decision fmal si lo per- 
sigui of no.” Segun Angela, 


e decision pa persigui Odu- 
ber of no lo bay cay mas lihe 
posibel. “E ta un decision 
cu mester wordo haci na un 
forma cauteloso y bon con- 
sidera, pues lo tuma e tempo 
cu ta necesario y prudente. 
Asina cu un decision cay, nos 
lo informa,” asina e vocero ta 
informa. 

Detayenan 

Jan de Ruijter di su banda 
ta confirma cu e combersa- 
cion a bay den bon ambiente, 
bisando cu Ministerio Pu- 
blico a pidi’e pa aclaria cierto 
detayenan for di su carta por 
escrito. “Unabes nan haya es- 
akinan, nan por tuma un de- 
cision. Mi ta bay percura pa 
mañan mes nan haya nan,” 


asina De Ruijter ta duna di 
conoce. Ki detayenan exacta- 
mente for di e carta cu el a 
manda pa Ministerio Publi- 
co e tin cu aclaria ainda, De 
Ruijter no kier bisa. Fiscal 
mayor, apesar di ta nobo den 
su funcion, lo a lesa e carta 
bon y mustra interes genuino 
den e caso, segun De Ruijter. 
E ta bisa cu a dura hopi largo 
caba pa yega te aki y cu e ta 
convenci cu tur e acusadonan 
den e keho lo wordo persigui. 

‘Adicto’ 

A tuma contacto tambe cu 
minister Oduber, pero e 
mandatario no kier a duna 
niun reaccion, otro cu mes- 
ter puntra Ministerio Publico 
pa loke ta e combersacion cu 


nan tabatin cu De Ruijter. 
“Ami ta considera señor De 
Ruyter un loco, un adicto cu 
a bin cu un gran cantidad di 
acusacionnan falso cu no tin 
ni pia, ni cabes.” 

Fraude 

December aña pasa De 
Ruijter a entrega un keho 
cerca Ministerio Publico pa 
corupcion, fraude y testimo- 
nio falso por escrito contra 
minister Oduber y tambe 
entre otro minister Benny 
Sevinger di Infrastructura y 
prome minister Mike Eman. 
Esaki despues cu minis- 
ter Oduber a perde su caso 
pa difamacion contra De 
Ruijter concerniendo e me- 
sun acusacionnan. 

Segun De Ruijter, minister 
Oduber lo a comete fraude 
pa asina percura cu South- 
west Horeca Development, 
un compania di familiarnan 
di ex-minister di Finanzas 
y lider di AVP Tico Croes, 
haya e gunning pa construi 
un Hard Rock Hotel na unda 
te ainda tin para e ruina di 
Bushiri Hotel. 

E minister lo a wordo aceso- 
ra den esaki pa varios persona 
incluyendo prome minister 
Mike Eman y directiva di 
Aruba Investment Bank. □ 


Pero kier wak cambio den organisacionprome... 

ATA considerando na patrocina Film Festival 



ORANJESTAD — Si 
Aruba International Film 
Festival (AIFF) kier conta 
cu sosten financiero di 
Aruba Tourism Author- 
ity (ATA) e aña aki, nan 
lo mester mustra cambi- 
onan structural den nan 
maneho. Esaki CEO di 
ATA, Ronella Tjin Asjoe- 
Croes, a duna di conoce 
na Bon Dia Aruba. 

Tjin Asjoe-Croes ta confirma 
cu tin dialogonan andando 
cu AIFF pa loke ta un regreso 
como patrocinado e aña aki. 
“Ta un evento cu pa loke ta 
parti di PR sigur a funcio- 
na,” segun e CEO di ATA. 
Sinembargo dos aña pasa a 
dicidi pa no participa mas 
despues di e debacle fman- 
ciero pa cu e conciertonan di 
Juanes, Marc Anthony y DJ 
Chuckie cu tabata conecta cu 
e festival di cine. 

Situacion cu a conduci tam- 
be na cantidad di cuentanan 


habri y bancarota di Jonathan 
Vieira, productor ehecu- 
tivo di e festival, pero tambe 
descontinuacion di e festival 
mes pa un aña. 


‘Cambionan’ 

Na 2013 tabatin e ultimo 
edicion di AIFF, na unda a 
fmancia esaki riba forsa pro- 
pio y a scoge pa un escala mas 
chikito na un otro localidad. 
Te hasta lo a cera acuerdo 


cu un productor Mericano 
pa yuda cu produccion di 
proximo edicionnan. Esaki 
sinembargo no a materialisa 
aña pasa, pero awo e organi- 
sacion ta bek cu plannan pa 
un edicion nobo e aña aki y 
a acerca ATA, cu anterior- 
mente a sponsor un suma 
di mey miyon dollar pa e 
prome dos edicionnan, un 
biaha mas. 

“Si ATA continua, sigur nos 
ta exigi cambionan di parti di 
e organisacion. 

Y sigur mi ta kere akinan cu 
mester papia akinan di un or- 
ganisacion nobo cu ta wordo 
dirigi dor di personanan cu 
por trece cierto siguransa 
tambe na mesa. Jonathan 
Vieira mester incorpora per- 
sonanan clave manera un Re- 
becca Roos y un Aaron Hose 
y otronan cu por duna nos e 
siguridad cu nos kier,” asina 
Tjin Asjoe-Croes ta duna di 
conoce. Q 

Aunke cu Fiscal ta haya cu si 

Sospechoso ta para riba cu e no a menasa homber cu morto 



ORANJESTAD - Aunke 
cu e homber J.M. ta para 
riba cu e no a menasa e 
homber T. cu morto, Fis- 
cal si ta haya esaki proba 
y tambe cu J.M. a maltrata 
T. 

Fiscal a acusa J.M. di riba 24 
di Mei 2013 a maltrata inten- 
cionalmente e homber T. y e 
mesun dia a menasa T. di lo 
mat’e. Abogado mr. Carlo a 
pidi Hues pa mira imagennan 
di video cu lo a filma ora e in- 
cidente a tuma luga y tambe 
pa scucha un testigo. Hues 
a mustra cu e caso anterior a 
wordo pospone door cu J.M. 
a pidi pa tin asistencia di abo- 
gado. Fiscal a bisa cu door di 
problema tecnico e no a mira 
e video, pero si tin’e lo por 
mir’e riba laptop den Corte. 

Pasa video di pelea den 
corte 

Abogado mr. Carlo a presen- 
ta cu laptop pa mustra e ima- 
gennan di video. Tanto Hues 
como Fiscal a mira e video. E 
abogado a bisa Hues cu ta un 
di tres persona a filma. 

Na dado momento T. lo a 
pasa man pa un pida palo y 
kier a dal J.M. cu esaki pero 
no a logra. E palo a cay y a 
yiu homber di T. a coy e palo 
y tabata kier a dal J.M. cu 
esaki. E amigo di J.M., H., 
cu tabata para eynan a bisa 
e yiu cu si e zwaai, e lo bay 


arepenti pa resto di su bida. 
J.M. a bisa Hues cu via face- 
book el a haya e video aki. E 
no sa kende a filma. Despues 
di e luchamento lo a scucha 
un stem ta bisa mata, pero no 
por saca afo ken ta papiando 
cu ken. 

A scucha tambe e homber H. 
como testigo. E1 a bisa riba 
Lagoweg, e tabata den auto cu 
J.M. y e tabata stuur. Na dado 
momento J.M. a mira T. na 
su cas cu dos persona mas y 
el a bay reclama T. pakico ta 
papia cosnan di dje riba caya. 
E momento ey segun H., T. a 
tuma un postura manera kier 
bringa cu J.M. cu tabata pa- 
pia. Nan a cuminsa tira pal- 
abra y despues bringa. 

E no a mira kende a cuminsa 
bringa pasobra e momento ey 
el a baha for di auto. Despues 
di e pelea, H. a bisa cu nan 
a bay y no a bolbe mas. E1 a 
desmenti di lo tabatin me- 
nasa. 

J.M. a bisa Hues cu e no a 
menasa y tampoco maltrata. 
E ta haya maltrata ta ora kibra 
curpa. E1 a bisa cu ta T. ta pa- 
pia cosnan di pasado cu dje 
cu el a cay cera na Hulanda. 
E1 a bay reclama T. Segun 
J.M. e conoce T. y a yud’e 
haya trabou y despues a aleha 
di dje pasobra T. ta papia riba 
hende. 

Hues a mustra cu segun T. 
un auto a para dilanti cas y 


J.M. a reclama pakico ta papia 
riba dje. E ora ey T. a bis’e cu 
e no por haci’e nada y diripi- 
ente J.M. a dal e y tres djente 
cay for di boca. Hues a puntra 
J.M. si a mira esey. J.M. a bisa 
cu e no a mira ningun djente 
cay. 

Segun J.M. na dado momen- 
to T. a bisa cu e lo mat’e y a 
bay paden. E ora ey J.M. a bay 
den auto. E1 a sigui bisa cu e 
dia ey Polis a papia cun’e y 
no a tende nada mas. Na au- 
gustus 2014, Recherche a in- 
vita J.M. pa bay oficina di Re- 
cherche caminda el a wordo 
deteni. 

Exigencia di fiscal 

Fiscal ta haya legalmente 
proba cu J.M. a maltrata y 
menasa e homber T. Rapport 
medico ta mustra cu T. a su- 
fri sla. Fiscal ta di opinion cu 
ta J.M. a bay busca problema 


cu T. Ariba video por mira 
claramente cu ta J.M. a dal 
T. E pregunta ta si lo tabatin 
menasa of no. A scucha testi- 
go den Corte cu a bisa cu nan 
a bay despues di pelea y no ta- 
batin menasa. Fiscal a bisa cu 
e no tin motibo di duda den 
denuncia di T. cu J.M. a me- 
nasa T. cu morto. 

E1 a bisa J.M. cu bo por rec- 
lama hende pero no uza vio- 
lencia. Fiscal a bisa cu e ta 
tene cuenta cu e incidente a 
sosode na 2013 y a exigi 60 
ora di trabou pa comunidad 
of 30 dia cera. 

Abogado mr. Figaroa a rep- 
resenta T. cu ta demanda 490 
florin pa e drecha e djente 
nan. 

E1 a presenta un factura na 
Hues pero tanto Hues como 
Fiscal a reclama cu e factura 


ta skirbi na man y no ta duna 
descripcion kico mester a 
haci. Fiscal a bisa Hues cu e 
ta rechasa e demanda. 

Abogado 

Abogado mr. Carlo a des- 
menti cu tabatin daño na T. 
E tambe a reclama cu e re- 
cibo ta skirbi na man y no ta 
describi kico tabata e trata- 
mento. E1 a bisa Hues cu T. 
tabatin djente falso y mester 
rechasa demanda di daño. E 
ta haya cu por mira bon cla 
via video kico a sosode y ta 
kere cu mester declara J.M. 
liber. J.M. a dal T. un mo- 
kete so y no tabatin menasa 
di morto. 

E1 a remarca cu e rapport 
medico no ta papia cla si ta- 
batin sla fuerte of no. E ta 
conclui cu no por papia di 
daño. E abogado ta haya cu 
ta T. a bay coy pida palo pa 
dal J.M. pero no a logra. E yiu 
homber di T. a pasa man pa e 
palo pa dal J.M. y H. a bis’e 
cu si dal J.M. e lo bay arepen- 
ti. Despues por scucha cu un 
dama ta bisa duna T. e arma y 
mat’e. E momento ey J.M. a 
bay for di e sitio. 

Hues a cera tratamento di e 
caso. E1 a dicidi di bay studia 
e caso y pidi defensa entrega e 
video pa asina e ta forma parti 
di e documentonan. E1 a bisa 
cu dia 5 februari pa 8.15 di 
mainta lo dicta sentencia. □ 

Awo cu Insel Air 

ORANJESTAD - In- 
sel Air Aruba tabatin su 
prome vuelo inaugural pa 
Manaus. Esaki ta un pais 
importante pa Aruba. 

Manaus tabata pa hopi tempo 
riba lista di Aruba Tourism 
Authority (ATA) y minister, 
pa haci conexion di vuelo cu 
Brazil. Segun CEO di Insel 
Air Aruba Frederik Nuboer, 
turista di Brazil ta importante 
pa Aruba, pero Insel kier hiba 
hende di Aruba y partner 
tambe. 

Turismo 

Minister di Turismo Otmar 
Oduber a splica cu e trabou- 
nan di Insel Air a inicia na 
Aruba 3 aña pasa, sinembargo 
e proyecto di vuelo Aruba - 
Manaus ta algo cu a cuminsa 
ya desde 5 aña pasa caba. 
Hecho ta cu e logro aki sigur 
ta uno importante pa Aru- 
ba, mirando e potencial di e 
mercado Brasilero pa e indu- 
stria di turismo. Consistencia 
y planificacion ta e maneho 
cu Insel Air a implementa y 
esaki a haci cu awo nan tin un 
partnership cu KLM, GOL, 
Air France, Delta y otronan. 

Oportunidad pa empleo 

Insel Air ta creciendo na un 
forma hopi rapido y hunto cu 


ne, un gran cantidad di Aru- 
biano ta hayando trabou den 
e empresa aki, e mandatario a 
splica. 

“Den un reunion cu alto 
ehecutivonan di Insel Air a 
informa sr. Oduber di 6 otro 
avion cu tin planifica pa e aña 
aki cu posibel expansion di 
7 avion total ubica y registra 
akinan na Aruba. Ta cuestion 
awor di cuminsa pensa unda 
ta bay para tur e avionnan aki, 
mirando cu awor no ta papi- 
ando mas di fokkers 50, pero 
mas bien di MD’s y Boeings 
cu ta para na nos aeropuerto 
y sin duda esaki ta un indica- 
cion di e confiansa cu ta existi 
den e mercado di destinacion 
Aruba y tambe confiansa pa 
crea y haci di aeropuerto di 
Aruba un hub. 

Minister Oduber a desea 
Insel Air tur clase di exito 
y ta spera cu e vuelo aki pa 
Manaus por ta uno perman- 
ente cu e sosten necesario cu 
Gobierno di Aruba, partners, 
AAA y ATA lo brinda pa por 
haci di Manaus un mercado 
cu por wordo desaroya na 
caminda pa Sao Paulo cu ta 
e meta fmal dentro di 1 of 2 
aña. 

ATA 



DRAGON 

CD & ELECTRONICS 



BLU advance dual sim 




Samsung s5 


Afl. 200.00 

Also: Samsung S5 , Samsung S4, Samsung 4 mini, S3 mini etc. 

Accessories for: HTC Sensation XI, One X, Rhyme and Samsung S2 , S3 
and Note. Also: Iphone 5s, Iphone 5c, Samsung S5, Samsung Note 3, 
Blackberry Q10 and Q5 , curve 9220 and more. 

Toshiba Laptop 15.6 " 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 

ITunes gift cards $ 10.00, $ 15.00 and $25.00, Google play cards and 
Playstation Network cards. 

Sales, repair and accessories for all Samsung models and other 
cellulars. Unlock, reload, reset, upgrade, replace lcd, keypad, speaker 

etc. 


Dragon CD & Electronics 

Main street San Nicolas tel: 584-3999 
Open 9:00 -13:00 and 14:30 -18:30 hrs. 


Conexion non stop Aruba - Brazñ 


ATA tambe ta considera es- 
aki un logro grandi, maneho 
ta delinea cu ta trahando cu 
conexionnan non stop for 
di Brazil. Brazil cu ta creci- 
endo den un manera posi- 
tivo pa Aruba y cu su mer- 
cado tin potencial pa redobla 
den cantidad di pasahero pa 
Aruba den proximo añanan, 
segun CEO di ATA Ronella 
Tjin Asjoe - Croes. “Pero pa 
haci esaki mester conexion- 
nan non stop. Tin conexion 
y partnership bon, pero papi- 
ando di partnership Insel Air 
ta hunga un rol hopi impor- 
tante. Esaki ta un muestra di 


con bon Insel Air ta scucha 
locual ta importante pa Aru- 
ba y su maneho di turismo, 


y ta hacie posibel cu awo por 
celebra e vuelo non stop for 
di brazil.”Q 


Inspectornan di labor ta autorisa 
pa parti boet desde awo 



ORANJESTAD — Un 
grupo di 11 trahado di de- 
partamento di Arbeidsin- 
spectie di DAO a haya nan 
bevordering formalisa di- 
aranson tardi durante un 
conferencia di prensa di 
minister di Labor Paul 
Croes. 


Cada un di e trahadonan 
aki a ricibi nan Landsbesluit 
cu ta duna nan entre otro e 
autoridad pa duna boet na 
dunadonan di trabou cu no 
ta cumpli cu ley. Minister 
Croes a duna testimonio di 
su aprecio pa cu e departa- 
mento aki, bisando cu ta net 
nan ta esunnan cu ta subi 
caya pa wak si companianan 
ta cumpli cu leynan di labor. 

Trahadonan cu por ehempel 
no ta haya e sueldo minimo 
cu ley ta stipula of cu no 
ta haya e dianan di vakan- 
tie cu nan mester haya, por 
conta cu e departamento 
aki, asina e mandatario a de- 
clara, mustrando tambe riba 
e sancionnan cu desde aña 
pasa por duna na dunadonan 
di trabou cu no ta cumpli. 
Boetnan aki por yega te hasta 
na un suma di 250.000 flo- 


rin, segun Croes. trahadonan 
cu ta sinti nan mes protegi 
pa ley sabiendo cu Inspectie 
t’ey, ta bay na pia di trabou 
cu mas satisfaccion. 

Pa por parti boet sinembargo, 
mester adapta e Landsbeslui- 
tnan di e inspectornan pa 
duna nan e autoridad pa por 
haci esaki. Ademas e inspec- 
tornan ta haya un aumento di 
salario. Prome cu a otorga e 
Landsbesluitnan sinembar- 
go, minister Croes a expresa 
su deseo pa wak en cambio 
mas productividad, control y 
calidad den e departamento, 
teniendo cuenta cu e canti- 
dad limita di inspector. Den 
mesun rosea e mandatario 
a duna di conoce cu lo bay 
purba di amplia e capacidad 
di e departamento. Tambe 
lo bay percura pa tur inspec- 
tor ta na altura di e cambi- 
onan di ley cu a tuma luga 
aña pasa bou minister Otmar 
Oduber. Minister Croes a 
gradici e inspectornan di la- 
bor, reconociendo hecho cu 
nan trabou no ta facil. Hopi 
biaha nan ta haya nan mes 
den situacionnan na unda 
dunadonan di trabou no kier 
coopera. 

Anthony Lediveers, director 
suplente di e departamento a 
felicita e inspectornan, pero 
a reitera di su banda tambe 
un biaha mas palabranan di 
minister cu e trahadonan lo 
tin cu bay intensiva nan tra- 
bou y mas ainda nan conoce- 
mento di e materia di leynan 
cu nan ta reenforsa riba caya. 
Unabes cu e formalidad di e 
discursonan a termina, min- 
ister di Labor a yama e in- 
spectornan un pa un pa asina 
duna nan Landsbesluit na 
nan.Q 

Motibo cu no tinPayper View: 

Atendencia Caiso & Soca 
Monarch ta bayendo atras 

ORANJESTAD - Direc- 
tor di Setar Roland Croes 
a splica cu berdad e servi- 
cio di Pay Per View (PPV) 
pa Caiso & Soca Monarch 
no ta malo pa setar, pero 
fondonan mester wordo 
reparti cu musiconan. 

E opcion di PPV ta un di e 
factornan cu tin menos hen- 
de na e evento, pues ta opta 
pa para esaki y mira con e ta 
bay. 

Segun sr. Croes pa produci 
e servicio e ta costa hopi y 
esnan cu ta cumpra esaki 
ta spera cu nan ta ricibi un 
cierto nivel tambe. A puntra 
sr. Croes di e posibilidad pa 
pone e opcion disponibel pa 
personanan cu kier wak esaki 
pafo di Aruba (internacio- 
nal). E1 a bisa cu pa motibo 
cu e ta costa hopi, y e in- 
teres internacional no ta dje 
grandi, e no ta kere cu lo por 
bende e servicio sin tin un 
perdida grandi. 

A pesar di esaki el a enfatisa 
cu e PPV tabata algo positivo 
pa e compania, pues deci- 
sionnan pa para esaki no ta 
basa riba esey, e desicionnan 
ta enfoca riba bienestar di e 



musiconan y e evento mes. 

Durante e conferencia di 
prensa a haci presidente di 
SMAC Randy Thiel pre- 
gunta tocante e separacion 
di Caiso & Soca Monarch, 
segun e fundacion di mu- 
siconan esaki lo ta Caiso un 
dia y Soca un dia. Sr. Thiel a 
bisa berdad esaki ta e caso, y 
ta basa riba peticon di e pro- 
pio musiconan. “Tur cos por 
wordo evalua, e por resulta 
postivo of negativof’Q 

Menos keho di consumidor y mas caso di huur 

Prijs promedio di tur keho di consumido tabata AWG 10826,51 



ORANJESTAD - Dienst 
Huur- en Consumen- 
tenzaken den aña 2014 
a atende total 1407 caso. 
Den cuadro di atende 
caso, e tarea di Dienst 
Huur- en Consumenten- 
zaken entre otro ta pa 
mantene supervision y 
control riba cumplimento 
di disposicionnan di e ley 
di huurcommissie y otro 
leynan cu tin como meta e 
proteccion di consumido. 

Na 2014 Dienst Huur- en 
Consumentenzaken a reg- 
istra menos keho di con- 
sumido compara cu na 2013. 
Probabelmente e caida ta 
causa cu hopi biaha e con- 
sumido no sa cu e por haci 
uzo di Dienst Huur- en 
Consumentenzaken pa en- 
trega keho. 

Asunto di huur 

E seccion di asunto di huur 
a registra 1316 caso di huur. 
E cliente pa asunto di huur a 
acudi cerca Dienst Huur- en 
Consumentenzaken pa in- 
formacion general, interme- 
diacion of pa e servicionan 
di huurcommissie. E servi- 
cionan di huurcommissie ta 
inclui cancelacion di huur, 
aumento di prijs di huur y 


stipulacion di prijs di huur. E 
lunanan cu mas tanto a regis- 
tra caso cu problema di huur 
tabata den e lunanan di sep- 
tember cu October. E lunan- 
an cu relativamente menos 
caso di huur ta januari te cu 
maart. Na 2014 Huurcom- 
missie a tene 45 zitting pa 
cancelacion di huur. 

Asunto di consumido 

E seccion di asunto di con- 
sumido a registra 91 keho di 
consumido. E registracion di 
keho di consumido ta inclui 
entre otro e prijs di e produc- 
to/ servicio concerni, nomber 
di e negoshi cu e consumido 
ta keha y sector comercial di 
e negoshi. 

E prijs promedio di tur keho 


di consumido tabata AWG 
10826,51. E keho di consum- 
ido cu prijs mas abao tabata 
un producto cu a costa AWG 
4,60 y e prijs mas halto tabata 
pa e servicio di construccion 
di un cas pa AWG 256.000, 

. E nomber di negoshinan 
cu mas tanto a ricibi keho ta 
confidencial. 

Mayoria keho di consumido 
cu a keda registra tabata den 
luna di maart. E consumido 
mas tanto ta yama pa infor- 
macion general of pa pidi in- 
termediacion. Mayoria keho 
di consumido ta trata garashi 
di auto, tienda cu ta bende 
aparato electro domestico, 
servicio di telecomunicacion 
y internet y tambe construc- 
cion. 


Servicio 

E team di Dienst Huur- en 
Consumentenzaken t’ey 
di Dialuna pa Diabierna di 
7:30am pa 4:30pm pa atende 
cliente riba pregunta, inki- 
etud, inspeccion of interme- 
diacion cu ta toca asunto di 
huur of di consumido. 

Na e articulo aki bo no por 
adkiri derecho, pero pa mas 


ORANJESTAD- Diamars 
ultimo e agencia di evalu- 
acion di riesgo economico 
di Merca, esta Moody’s a 
rebaha e bononan Vene- 
zolano di Caa 1 te cu Caa 
3, y a cambia su perspec- 
tiva di negativo pa stabiel. 

E cambio aki a bini despues 
cu nan a evalua cu e ries- 
gonan di no pago di e pais 
petrolero a aumenta “sub- 
stancialmente”. 

E compania di consulta a 
emiti un comunicado -segun 
e website di ultimasnoticias. 
com.ve- unda nan ta indica 
cu den caso cu Venezuela ta 
cay den un situacion di “en 
default”, e perdida di esun- 
nan cu a cumpra bono lo 
supera un 50% di nan instru- 
mentonan di debe. 

Perspectiva negativo 

E caida pisa di e prijsnan in- 
ternacional di petroleo cu ta 
e principal fuente di divisa di 


informacion riba leynan cu 
ta trata derecho di consum- 
ido, haci un keho of registra 
un abuso contra consumido 
yama of pasa personalmente 
na Dienst Huur- & Con- 
sumentenzaken na Wayaca 
33, tel: 5829914, bishita nos 
website: www.dhc.aw, “like” 
nos of conta un anecdota riba 
facebook, sigui nos via twit- 
ter of e-mail nos na info@ 
dhc.aw.Q 


Venezuela a hiba cu Moody’s 
a baha e calificacion di e debe 
di e pais Venezuela. 

Desde varios lunanan pasa e 
agencia Moody’s a cuminsa 
adverti riba e situacion aki, 
desde cu un aña pasa nan a 
rebaha e bono Venezolano 
den dollar di B2 na Caal cu 
perspectiva negativo. Esaki 
kiermen un “aumento ripa- 
rabel” di e riesgo di collapse 
economico y fmanciero di e 
pais bisiña. 

Gobierno di presidente 
Nicolás Maduro a anunia 
recientemente 

Un plan di recuperacion eco- 
nomico cu ainda no a wordo 
divlga mucho detaye riba dje. 
Aunke si e mandatario vene- 
zolano a laga sa cu lo bin cu 
un reforma fiscal y un siste- 
ma cambiario nobo cu sigur 
lo por tin su impacto riba e 
fluho di bishitantenan Vene- 
zolano pa nos isla.Q 

Pulseras 

Cadenas 

tur sorto di 
articulo 

Pulseras y Baterias para Relojes 

Habri di Dialuna pa Diasabra 
9:00am pa 1:00pm y di 2:00pm - 6:00pm 

* JOYERIA 1 

CO.MPK A V VENTA 

Notintempo 

palabaySecabo 

Pañanan! 

Pasa y Laganan na: 

AQUA 

^ LAUNDRY 
Habri di Dialuna pa Diasabra 
7:30am non stop 7:30pm 
Diadomingo de 9:00am - 1:00pm 

Tel: 587 0772 

Tanki 

Leendert 178- 
Tel: 587 3940 
Fax: 587 2478 
Cell 592 9055 
ema//: adalbertovilla@live.com 



ONDERCURELESTELLING 

Carnnen Enriqueta Lampe, wonende in Aruba, 
verblijvende in de Stichting Algemene Bejaardenzorg 
Aruba (S.A.B.A.) GEREKESTREERDE, hierna te 
noemen Carmen. 

Belanghebbende: 

Marjorie carmen Luydens, de dochter van Carmen, 
Ligia Ritania Luydens, de dochter van Carmen, 

Lieria Lorraine Luydens, de dochter van Carmen. 


Segun Moody’s 

Riesgo cu Venezuela no 
por paga a crece 

Accion di limpiesa y di restablece orden den Oranjestad 



ORANJESTAD - Dia- 
huebs mainta tempran e 
accion cu a cuminsa na 
luna di december a conti- 
nua den cayanan di Oran- 
jestad. A pasa den cayanan 
di Rancho hunto cu polis 
di bario y personal di City 
Inspector, Serlimar, Bu- 


reau Ondersteuning Ver- 
slavingszorg y FMAA. 

Varios di e adictonan ambu- 
lante a solicita na e funcio- 
narionan di FMAA y Bureau 
Ondersteuning Verslaving- 
szorg pa nan bai boluntari- 
amente pa e centronan di re- 


habilitacion. 

E adictonan ambulante aki 
wordo hiba na e respectivo 


centronan di rehabilitacion. 

Algun comerciante cu a tuma 
nota di e accion cu a sigui 


dene area di Hotel Central 
tabata hopi positivo. 

Sushedad comercio 

Mester remarca si cu den e 
area aki tin comerciante cu 
no ta comportando nan mes 
como un bon bisiña. A topa 
cu sushedad tira riba caya 
procedente di pacusnan di 
caya grandi. E dia anterior al- 
gun di e comerciantenan aki 
wordo verbalisa pa polisnan 
di barrio pa cu e acto aki. 

Despues a sigui pa santana 
protestant den caya Ernesto 
Petronia aki tambe a topa cu 
adictonan ambulante cu a 
hasi e lugar aki manera nan 
“cas”. 

Aki a lanta e adictonan y tuma 
tur nan “pertenencianan” y a 
benta esakinan afo. A papia 
cu e adictonan aki cu a bisa 
cu nan tambe ta fada cu auto- 
ridadnan ta “molestianan” y a 
dicidi di bai boluntariamente 
pa rehabilita. 

Por bisa cu e accionnan aki 
cu a cuminsa december aña 
pasa bou guia di 

Segun Minister di Husticia, 
Arthur Dowers, e accion ta 
dunando su fruto y e accio- 
nan aki lo continua pa trece 
ordo bek den Oranjestad.Q 



Ganadornan 



Pabien! 


1 Bonnie Ann Helmeyer. 2x pasashi pa Miami 


2 Silvia de Lange. Electrolux Ergorapido Itd edition lightweight vaccuum cleaner 

3 Emilio Schwengle. Frigidaire Professional Blender 

4 Marlyn I acle Eureka hand vaccuum 

5 Jualexis Magdaniel. Frigidaire Professional 2 -slice toaster 

6 Ismay de Cuba. Frigidaire Iron 


SEROE BLANCO 14 A - TEL. 583-3163 ° 

OPENING HOURS: MONDAY - FRIDAY: 8 AM - 5 PM NON-STOP 
• SATURDAY: 8 AM - 12 NOON • WWW.FRIOMAX.COM 

Staff di ministerio di salud cu dia 
di “Team Building” 


geKimJt;' 


Advertorial 

Lotto di Aruba: Wega di 
“Cars and Cash” cu prome 
ganado di auto 



CLASIFICADO 


SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

_211033 


TA HUUR 

un apartamento na Tarabana 
pa Fls. 900 1 camber, 1 baño, 
parkeerplaats. Mester trese 
carta di trabou mas 1 luna di 
deposit mas un luna 
adelanta. 

Yama 562-7339 y tin un 
apartamento di Afl. 1400 
tambe 

211259 


TA BENDE 

Pik-up S10-92 

pa piesa of pa drecha, tambe 
hopi piesa mas motor overhol 
Tel. 568-3728 

211654 


SERVICIO 

Handyman pa trabou di 
verfmento, plumbing, chapi 
limpieza di cura, corta y 
drecha mata. 

Contact Tel. 568-3728 

211654 


Servicio 

Auto Bieu 

nos ta piki tur sorto di auto 
bieu, completamente GRATI 
tambe nos ta piki airco, 
bateria, stoof, wasmashin, 
frigidaire, etc. 

Yama nos na 

Telf: 561-4297 /561-51796 


ORANJESTAD - Pa yuda 
instancianan di Gobierno 
traha miho, mas lihe y 


mas eficiente e compania 
Bearingpoint a organisa 
un dia di “Team Build- 
ing” na cual henter e staff 
di minister Alex Schwen- 
gle a participa. 

Durante di e actividad e staff 
a intercambia idea y repasa e 
vision y lista di prioridad di 
minister. 

Cu un vision hopi cla y un 
ambicion hopi grandi pa tur 
loke Minister kier logra, e es- 
pacio di e oficina en general 
ta chikito. 

Esaki ta encera cu trabounan 
mester wordo haci mas efici- 
ente y den ekipo cu confiansa 
den otro pa logra productivi- 
dad halto. 

Cu esaki den mente Bear- 
ingpoint a organisa e dia di 
“Team Building”.Q 


ORANJESTAD - Lotto 
un biaha mas ta sigui reg- 
ala premionan tremendo. 
E biaha aki cu e wega di e 
serie di Raspa y Gana tan 
gusta, esta Cars and Cash. 

E dia di suerte a toca Yolanda 
T. e siman aki. Su ruman a 
cumpra un ticket y e mes 
a cumpra e ultimo ticket 
di Cars & Cash cu tawata 
obtenibel na Lucky 77 na 
Noord. 

E ticket cu el a raspa a resulta 
ganado di e bunita auto nobo 
nobo. 

“No tin palabra pa mi ex- 
presa mi alegria, mi ta super 



contento. Mi ta un fiel hun- 
gado di e weganan di Lotto 
y lo sigui cumpra y cambia 
bida cu Lotto”, e ganado ta 
expresa. 

Ta interesante pa menciona 
cu aña pasa na april Yolanda 
a cumpra e ticket ganado di 
e jackpot di Mini Mega y 
Mega Plus, cual prome pre- 
mio a wordo comparti cu un 
otro pareha. 

Nos por bisa cu Yolanda tin 
hopi suerte cu weganan di 
Lotto, E Loteria di Aruba ya 
cu awo ta e a gana e prome 
auto cu wega di Raspa Y 
Gana, esta Cars and Cash. 

Con abo por bira ganado di 
e otro auto ta masha facil. 
Cumpra bo wega di Cars and 
Cash y djis iguala cualkier di 
bo numbernan cu cualkier 
numbernan ganado y gana e 
premio indica pa e number 
cu bo a iguala. 

Revela e simbolo ‘saco di 
placa’ y gana e premio ey in- 
stantaneo. 

Ora bo revela e simbolo di 
“auto” abou di bo number 
cu bo a iguala, bo a gana un 
auto! 

Lotto, e loteria di Aruba tin 8 
diferente wega; Catochi, Big 
4, Zodiac, Wega di Number 
Korsou di Lotto, Lotto di 
Dia, Lotto 5, Mini Mega, y 
weganan di Raspa y Gana. 

Cumprando Lotto bo ta con- 
tribui na deporte riba nos 
isla. Meta di e fundacion ta 
pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio.Q 






r no s orguifa 1 A ruba 's pride 


BL0W 0UT SALE 

Everything MUST go! Make your offer! 

Friday January 16 from 9am to 4pm 

Saturday January 17 from 9am to 12pm 


• Tables 

• Chairs 

• Display Cases 

• Lamps 

• Doors 

• Coffee machine 
And More 


All items will be displayed on the 2 nd floor of the 
Parking Garage of Paseo Herencia, for more 
information please call 5943338 


211024 

Kico ta un banco di gene? 


\ I 




Hende ta spaar placa 
na banco, pa casonan di 
emergencia. Banconan ge- 
netico ta sirbi un proposi- 
to similar pa cunukero- 
nan y cientificonan cu ta 
traha pa conserva mata y 
bestianan straño. 

Investigadonan of cunukero- 
nan por saca muestranan 
di e banconan di gene aki, 
pa yuda reconstrui popula- 
cionnan di variedad matanan 
straño y rasanan di bestianan, 
of pa yuda aumenta e diversi- 
dad den e especienan. 


J 

zen Zoo. Su coleccion ta in- 
clui celnan di miles di parha, 
reptil, mamifero, amfibio y 
pisca. E celnan ta warda, por 
sea caso un dia mester yuda 
reconstrui populacionnan di 
especienan den peliger di ex- 
tincion. 

Smithsonian y SVF Biodi- 
versity Preservation Project 
na Merca ta vries sperma y 
embrio di parhanan cu no 
ta comun y di bestianan do- 
mestico. U.S. Departmento 
of Africulture’s Agricultural 
Research Service (ARS) tin 
un programa mas grandi ai- 
nda. E tin casi un miyon 
muestra di sperma, sanger y 
embrio di tanto especienan 
cu no ta comun y esunnan cu 
ta comun. 

Un coleccion asina ta sirbi 
como “backup” pa industria 
di cria Mericano, Harvey 
Blackburn a splica. E ta un 
genetista di bestia, cu tambe 
ta maneha National Animal 
Germplasm Preservation 
Program na un laboratorio di 
ARS na Fort Collins, Colo- 
rado. 


Sperma di galiña y otro sorto 
di parha, por ehempel, no ta 
sobrevivi e proceso di vries y 
dirti, mesun bon cu sperma 
di baca of otro mamifero. 
Biologia di parha ta splica 
parcialmente dicon, segun 
Julie Long, un fisiologo, cu 
ta studia reproduccion di 
bestia na laboratorio di ARS 
na Beltsville, Md. 

Tambe e forma di a material 
cu a vries por afecta con bon 
e ta sobrevivi e proceso di vr- 
ies. Sperma di parha ta parce 
un pida repi. E forma ey ta 
hacie mas fragil cu sperma 
di mayoria mamifero, cual ta 
contene un cabes rondo y un 
rabo largo y flaco. 

Pero Long y otro investiga- 
donan ta trahando pa haci 
sperma di parha mas resis- 
tente. 

E likido den cua ta warda e 


material tambe ta impor- 
tante. Por ehempel, vries- 
mento ta kita algo kimico di 
e membrana cu ta rondona 
e cel di sperma di e parha. 
E componentenan ey tabata 
importante. 

Nan a yuda e cel di sperma 
reconoce un webo. Añadi- 
endo cierto sucu na e likido 
den cua ta warda e sperma 
di parha, lo por reemplasa 
algun kimico perdi, Long a 
bisa. Cambiando e likido pa 
proteha y vries e, lo por me- 
hora e cel di sperma di sobre- 
vivencia y fertilidad. 


Futuro 

Banconan genetico ta un 
“backup” pa futuro, pero ya 
nan a proba cu nan ta util. 
Na 2004 por ehempel, SVF 
a tuma un embrio cu a vries 
di un bestia no comun, un 
Tennessee Fainting Goat y 
a implanfe den un Nubian 
Goat, cu ta mas comun. 

E trabou ey a produci Chip, 
cu ta conoci como Choco- 
late Chip. Chip a proba cu e 
proceso lo por traha, y awo e 
ta un simbolo di speransa pa 
especienan straño.Q 


Buy any SALAD 

+ a POWERADE 

comboandgela 

FREEWATCH 


Banconan genetico ta preser- 
va cel of organismonan cu tin 
un variante inusual di gene, 
genenan cu un caracteristica 
special. Despues, e genenan 
aki lo por ta util ora cu tin 
un epidemia di cierto malesa, 
ora cu tin cambio di clima of 
ora otro factornan ta menasa 
e existencia di mata of besti- 
anan. Cunukeronan por uza 
depositonan na e banconan 
aki, cel of tehido, pa restau- 
ra diversidad genetico of pa 
purba introduci cierto car- 
acteristica di un otro rasa of 
variedad. 

Algun banco di gene tin mi- 
yones of hasta biyones di 
simia di mata. Un ehempel: 
Svalbard Global Seed Vault. 
E ta situa bou tera riba un 
isla panort di Noruega. San 
Diego Institute for Conser- 
vation Research tin un otro 
proyecto asina, cu yama Fro- 


Proceso 

Banconan genetico ta uza 
temperaturanan abou pa stop 
actividad kimico y biologico 
cu lo por kibra algun cel. 
Algun banco ta vries mate- 
rial di nitrogeno likido na 
-196°Celsius. E proceso di 
vries aki ta reemplasa awa 
den e celnan cu otro likido, 
manera glycerol. E likido 
ta minimalisa e desaroyo di 
cristalnan di ijs. 

E cristalnan ey lo por causa 
daño na e murayanan di e cel. 
Despues, durante e proceso 
di dirti, biologonan lo kita e 
glycerol pa pone e awa bek na 
e celnan. 

Vries y dirtimento di celnan 
mester wordo haci lihe y cu 
cuidou, pa e material keda 
bon despues cu keinf e bek. 
Pero algun material ta rekeri 
cuido special. 

Carousel na scolnan secundario di FADA 



ORANJESTAD - Funda- 
cion Anti Droga Aruba 
(FADA) conhuntamente 
algun socio como entre 
otro telefon pa hubentud 
ta lansa un campaña yama 
Carousel, cu lo pasa na tur 
scol secundario pa asina 
conscientisa hoben to- 
cante alcohol y droga den 
e temporada di carnaval. 

Sobella Solognier cu ta en- 
carga cu e parti di prevencion 
na FADA, ta conta cu e aña 
aki nan lo enfoca hopi riba e 
muchanan mas hoben. Spe- 
cialmente eerste cu tweede 
klassers di scolnan secundar- 


io. Mirando cu estudio ta 
mustra cu akinan ta edadnan 
unda nan ta mas vulnerabel 


pa cuminsa uza esaki. Nan ta 
cuminsa bay carnaval nan so 
cu amigonan, nan ta cuminsa 
sali etc. Nan kier conscien- 
tisa muchanan riba male- 
sanan contagioso, embaraso 
hubenil, e consecuencianan 
di yega den contacto cu polis, 
peer pressure y tambe influ- 
encia di alcohol. 

Ebril 

E campaña, segun sra. Solog- 
nier ta bin cu hopi material, 
entre otro, un bril 
cu ta parce un duikbril. Cu e 
brilnan aki lo haci actividad- 
nan na scol cu e muchanan 
pa mustra nan con hende ta 

comporta bou di influen- 
cia di alcohol. Muchanan cu 
nunca a yega di uza alcohol 
ainda lo sinti kico e ta. Tin 
diferente muchanan cu ta bin 
FADA y e fundacion ta test e 
bril aki riba muchanan, sra. 
Solognier ta conta. 

E reaccion cu nan ta haya ta 
hopi positivo. Pero hopi di 
e muchanan ta muchanan 
cu no a mishi alcohol ainda, 
pues e reto pa FADA ta pa 
deal cu esunnan cu ya caba 
a yega di purba alcohol y 
mustra nan con un hende ta 



mustra burachi. Mirando cu 
hopi biaha muchanan ta kere 
cu nan ta comporta nan mes 
bon bou influencia pero esaki 
no ta e caso. 

E bril aki ta bin cu un midi 
di color, e colornan ta varia 
pa e cantidad di alcohol cu e 
persona tuma. Cada color tin 
su funcion. Sra. Solognier ta 
conta cu e manera di 
mustra muchanan efectonan 
di alcohol pa medio di un 
bril, a cuminsa na Merca 
y actualmente nan ta uza esa- 
ki na Hulanda tambe. E por- 
centahe di exito di e brilnan 
aki ta hopi halto. 

Telefon pa hubentud 

Yamila Bulos di Telefon pa 
hubentud ta conta cu e fun- 
dacion ta uni su mes na e 
campaña di carousel tocando 
e tema di peer pressure. Nan 
ta bay demostra no solamente 
con por uza 

peer pressure na un forma 
negativo, si no mas bien con 
pa uza esaki den un manera 
positivo. 

Pa hobennan por proteha nan 
mes den carnaval. Pa consci- 
entisa nan di bay cu gruponan 
di hende cu ta pensa mescos 
cu nan. Sra. Bulos ta bisa cu 
tambe lo informa mayornan 


tocante ta pendiente di nan 
yiunan. Segun sra. Bulos, 
durante temporada di carna- 
val nan ta haya hopi yamada 
tocante cosnan cu ta pasa den 
parada y semper tin un hende 
preocupa pa e comportacion 
di un otro. 

Pa e motibo aki nan kier 
duna muchanan e infor- 
macion necesario pa sa con 
pa yuda nan mes y con pa 
yuda otro. E ta algo efectivo 
si informa un persona desde 
principio caba con pa atende 
cu problemanan cu lo por 
presenta. “Ora bo tin amis- 
tad cu un hende, bo tin in- 
fluencia riba dje, esaki por ta 
den un manera positivo pero 
tambe negativo,” sra. Bulos ta 
comenta. 

Edad di droga na Aruba 

Riba dia 17 di juli 2014, Bon 
Dia Aruba a trece dilanti cu 
den transcurso di e ultimo 
añanan, FADA a mira un 
aumento den variacion di 
droga. E avance tecnologico 
a haci posibel cu mercadeo 
di droganan ilicito a bira mas 
facil. Informacion ricibi di e 
fundacion ta bisa cu mescos 
droga, nan tambe a cuminsa 
haci uzo di tecnologico avan- 
sa, pa contra aresta e atakenan 
di droga na sociedad. “Pa 
motibo di duna sociedad in- 
formacion valioso, por scapa 
bida y tragedianan cu por 
tuma luga a consecuencia 
di uzo di droga y alcohol.” 
Tambe FADA ta informa, cu 
e edad di uzadonan di droga a 
baha drasticamente. 

FADA a conta, cu nan ta un 
fundacion cu ta conoci pa 
nan lema “preveni ta miho cu 
lamenta” y primordialmente 
ta enfoca na brinda informa- 
cion na grandi y chikito. E 
fundacion ta bisa, cu nan a 
avansa cu pasonan gigantes- 
co, y awendia ta conoci den 
practicamente tur districto na 
Aruba. Na aña 2011 e fun- 
dacion a haya un liderazgo 
nobo, kende a inyecta e fun- 
dacion cu hopi ideanan inno- 
vativo y revolucionario.Q 

Vocero di polis Liliana Rasmijn: 


“Ora polis kibra ley, e castigo ta mas pisa” 



ORANJESTAD - Reci- 
entemente a bin dilanti 
algun caso di brutalidad 
di polis. Bon Dia Aruba a 
papia cu un victima como 
tambe cu vocero di polis 
Liliana Rasmijn cu ta spli- 
ca cu ora un polis kibra 
ley, e castigo ta mas pisa. 

Segun sra. Rasmijn, Bizo ta 
caminda e kehonan contra 
polis ta wordo evalua. Bizo 
ta basicamente e “polis di po- 
lis”. Bizo ta un departamento 
interno cu ta esun cu ta wak 
kico di berdad a sucede. E 
procedura pa entrega keho 
contra polis y keho contra 
un ciudadano ta mesun cos. 
Bizo ta esun neutral den e 
situacion, esun cu ta haci in- 
vestigacion. Si tin testigo of 
no, e ta mesun procedura. 
Despues di evalua e casonan 
nan ta pasa un trayectorio y 
ta wordo discuti cu Open- 
bare Ministerie. Despues di 
esaki e straf ta bin, sra. Ras- 
mijn ta conta. Si e polis pa 
cual a entrega keho contra 
dje den berdad a comete ac- 
tonan contra ley, ta bin un 
sentencia. Pa polis e ta conta 
mas pisa ya cu tur hende cu 
ta traha como ambtenaar ta 
haya un tercera parti mas cu 
e castigo normal. “E peso di e 
ley ta cay mas duro riba nos 
como polis, pasobra nos tin 
ley den nos man ni kiermen 
nos por abusa esaki,” Sra. 
Rasmijn ta bisa. 

Fakkel optocht 

Henry de Cuba, a presenta 
su storia na Bon Dia Aruba. 
Segun su persona el a en- 
trega keho contra polis caba 
y e ta den proceso di traha cu 
abogado y wak kico lo wordo 
haci. 

Fiscal tambe ta na altura, e 
tin potretnan cu ta prueba 
kico segun e, polis a haci cu 
ne. 

Sr. de Cuba ta conta cu ora 
e caso sali por mira kico den 
berdad a pasa. Ya cu e polis- 
nan ainda tin bou nan pose- 
sion su camara y cosnan cu e 


tabata tin cu ne e dia di Fak- 
kel Optocht ora cu e la wor- 
do ataca. Sr. de Cuba ta conta 
cu su intencion no ta pa caba 
cu polis, pero pueblo mester 
ta consciente. Cu abuso di 
polis no por wordo acepta, e 
cuenta di ‘Faya bo Haya’ no 
kiermen polis por haci y de- 
shaci. Cu polis ta cana parti 
boet y busca presa pa caba 
cu nan, segun sr. de Cuba ta 
inaceptabel. Ora polis keda 
bati hende sin motibo, spe- 
cialmente hobennan nan ta 
criminalisa nan sin mester. 

Sr. de Cuba ta conta : “Poco 
panort di crusada di Colegio 
Arubano, mi persona tabata 
sacando potret di e parada di 
fakkel hunto cu mi yiunan. 
Dado momento mi a cum- 
insa cana bayendo mi auto pa 
bay cas, un poco mas panort, 
mi a nota un acumulacion di 
hende y mi a bay saca potret 
di esaki. E momento cu mi 
ta sacando potret un man a 
tira riba mi camara y draai 
esaki pa kita esaki for di mi 
y mas polis a ataca mi, forsa 
mi cay door di haak mi pi- 
anan y benta mi abao. Ora 
esaki a sosode, polis a bay 
over na pone e handboeinan 
na mi man. Poniendo rudia 
pisa riba mi lomba y nek mi 
tabata grita pa laga ami bay 
cu mi no a haci nada. Cierto 
momento e presion a bira 
asina pisa cu mi a sinti mi ta 
bay of. Na e momento ey, mi 
tabata pensa riba e abuso cu 
polisnan na Merca a comete 
y unda un persona a wordo 
limita di oxigeno y a muri al 
instante. Leu aya, mi tabata 
sinti con mi a literalmente 
wordo benta den e van di po- 
lis. Mal benta asina mi a sinti 
mi mes ta bin beky a cuminsa 
skop e porta di e Van pa haya 
atencion door cu mi mannan 
tabata hasi dolor inmenso 
door di e boeinan cu a wordo 
ahusta pisa y e posicion cu mi 
a wordu benta den e van di 
polis tabata inhumano. Un 
polis a habri e porta bek y mi 
a pidi e pa kita e boeinan cu 
tabata haci mi dolor inmen- 



so. Polis a los e handboeinan 
un poco y mi a puntra kico 
mi a haci pa wordo deteni, 
no tabatin contesta. 

Na warda di polis di playa mi 
a wordo saca bruto for di e 
Van di polis y memey di tur 
esunnan presente den warda 


hiba cu forsa pa wordo pu- 
sha y benta den un cel. Mi a 
reclama hopi cos cu no tabata 
bay corecto, pero envano. Mi 
a wordo trata cu forsa, paso- 
bra mi tabata reclama y exigi 
mi derecho, ningun momen- 
to mi a uza resistencia fisico 
pa merece un trato asina. Si 


mi tabata tin discusion den 
bos halto cu polis reclaman- 
do pa mi derechonan, pero 
esaki no tabata na agrado di 
polis. Nan a manda ami cera 
boca na varios ocasion. Y mi 
a bisa nan cu mi boca ta e 
unico arma cu mi tin pa de- 
fende mi mes.”Q 

S.DSALUD 



Segun parlamentario Lorna Varlack 


Cada un di nos mester para responsabel pa nos estilo di bida saludabel 


ORANJESTAD - Un 
80% di nos poblacion tin 
problema di obesidad. E 
miembro di e comision 
parlamentario di Salub- 
ridad Publico, parlamen- 
tario Lorna Varlack a de- 
clara na Bon Dia Aruba, 
cu pa ataca e problema 
aki di salud publico, nan 
a bin cu plannan di con- 
scientisacion den pasado 
y e plannan aki ta bay 
sigui tambe. 

E1 a informa cu den cuadro 
di e reunion di IPKO cu a 
wordo realisa recientemente 
nan a acorda pa bin cu un 
conferencia riba salubridad 
na juni venidero cu tur e otro 
paisnan. E ta kere cu e prob- 
lema di obesidad lo ta un di e 
puntonan cu lo ta ariba mesa. 
“E ta un preocupacion no 
solamente na Aruba so, sino 
mundiaP’, el a bisa. 

Un problema hopi bisto 

E ta haya cu e problema di 
obesidad den nos pueblo ta 
hopi bisto. Esaki ta riparabel 
den parada di carnaval y tam- 
be riba caya. “Bo por spanta 
di muchanan jong cu tanto 
peso cu nan tin”, el a bisa. 
Pero e sobrepeso aki ta pesa 
tambe pa nos seguro medico 
general, esta AZV. Ya cu 
problema di obesidad ta bay 



afecta cu e hendenan ta bay 
haya sucu, problema cu pre- 
sion y diferente malesanan 
cronico. E ora cu ta laat caba 
ta bin e reflexion riba miho 
mi tabata mas cauteloso y 
pone mas atencion na mi 
salud, segun sra. Varlack. 

“Abo mes mester bisa cu es- 
aki ta un di mi resolucionnan 
pa e aña nobo aki”, segun 
parlamentario Varlack. 

Proyecto piloto 

Pero apart di esey nan a 
cuminsa na scol tambe cu 
un proyecto piloto, esta 
“Scolnan di Salud”. E meta 
di e proyecto aki ta pa desde 
tempran e muchanan por 
bira consciente. “E mester 
cuminsa for di un edad hopi 


jong”, el a bisa. 

Parlamentario Varlack a in- 
dica cu unabes cu e mucha 
ta bira consciente di kico e 
mester come, y con e mes- 
ter come, e ta bay cas y e ta 
bay exigi esaki di nan famia 
tambe. 

“Bo ta spera e ora ey cu poco 
poco nan ta cambia e estilo di 
come tambe”, el a bisa. 

E ta consciente cu ta hopi 
dificil pa un persona cu ta 
custumbra di come malo pa 
cambia nan habito di come. 
Pues e ta un proceso largo, ya 
cu hasta ora cu doctor ta con- 
seha e pashent pa bay diet, e 
persona ta cuminsa bon pero 
ta cay bek despues. 

Kalender di comemento 

Igualmente nos a caba di 
pasa un temporada di fiesta 
di Pasco y Fin di Aña, unda 
nos pueblo ta custumbra di 
come hopi. Pero tin mas 
actividad durante aña cu 
ta stimula e comemento y 
bebemento den nos comu- 
nidad entre nan Carnaval, 
caminda e hendenan ta bebe 
y come hopi mes. Despues ta 
bin Pasco grandi y zommer 
vakantie, etc... den nos “hap- 
py island”, pero e “happy” aki 
por resulta den algo malo pa 
bo curpa, segun parlamen- 

tario Varlack. 

E legislado ta haya cu cada un 
di nos mester para responsa- 
bel pa nos salud: “Abo mes- 
ter tuma responsabilidad pa 
bo salud”. Y e responsabili- 
dad aki tin di haber con bo 
ta come tambe. E ta bisa cu 
di ki bal cu gobierno y min- 
ister por bin cu cantidad di 
campaña di conscientisacion 
y promove hopi cos pa un 
estilo di bida saludabel -ya cu 
nan ta consciente cu tin hopi 
hende cu ta sufri di obesi- 
dad- pero ta esencial pa cada 
un di nos para responsabel pa 
nos estilo di bida saludabel. 

“Ta keda na abo si bo kier 
gara e oportunidad aki awor 
na 2015. Tur cos pa bo mes 
bo ta hacie, no pa niun hende. 
Ta con abo kier sinti despues 
”, el a bisa. Esaki nan lo sigui 
promove den nan comision 
di salubridad di Parlamento 
di Aruba. 


E ta haya cu si bo sa cu abo 
ta un hende cu ta gusta como 
snack of bebe hopi cerbes, ta 
bon pa cuminsa baha man. E 
no ta bisa cu e persona mes- 
ter stop completamente pero 
si cuminsa baha man ariba e 
cantidad di loke bo ta come. 

E ta conseha cu ora hamber 
ta dal bo, ta recomendabel pa 
bebe mas awa, come un fruta 
of un yoghurt cu ta mas salu- 
dabel. E ta haya cu ta wordo 
uza como excuus cu come 
saludabel ta sali demasiado 
caro, mientras di otro banda 
nan ta come ice cream y bolo 
grandi cu ta caro tambe y lo 
resulta ainda mas caro pa nan 
salud. 

E ta haya cu un programa di 
diet no ta caro ya cu esaki ta 
depende di e forma con bo ta 
hacie. Ya cu tin diferente cos 
cu e persona por come cu no 
ta demasiado caro cu ta bon 
pa bo salud.Q 


Consehonan pa preveni 
obesidad den muchanan 



Obesidad cerca nos 
muchanan a bira un di 
e problemanan di salud 
mas grandi na mundo. E 
motibo di esaki ta cu 1 
di cada 5 menor ta sufri 
di sobre peso. Ata aki al- 
gun recomendacionnan 
pa preveni e problema di 
obesidad infantil. 

1. Lechi formula: Studio- 
nan a demostra cu e babynan 
alimenta cu lechi di for- 
mula, y esunnan cu ta haya 
alimento solido manera papa 
prome cu cuater luna bieu, 
tin mayor riesgo di obesidad. 

2. Lechi di pecho: Di acu- 
erdo cu un conseho di Aca- 
demia Mericano di Pedia- 
tria, dunamento di lecho di 
pecho durante e prome aña 
di bida tin hopi beneficio pa 
e baby. No ta recomendabel 


seis luna so, ya cu ainda e 
baby no tin e nutrientenan 
necesario y pesey nan ta 
come di mas. 

3. Alimento solido au- 
menta di peso: Un estudio 
publica pa e revista Pediat- 
rics a revela cu si un baby ta 
wordo alimenta cu cuminda 
solido prome cu tres pa cua- 
ter luna, e ta core risico di 
sobre peso y eventualmente 
e lo por sufri di obesidad 
den etapa preescolar. 

4. Movecion: Ta necesario 
cu e mayornan ta stimula 
nan yiunan pa haci deporte. 
E mayornan mester bin cu 
actividad recreativo pa pasa 
tempo cu nan yiu, y hunga 
cu nan den aire liber. Pone 
nan cana y core ta yuda nan 
pa crea custumber di activi- 
dad fisico y deportivo.Q 

Yakari Gabriel: 


“Mi generacion ta yena cu bon mucha, ta sociedad ta laga nan afo” 




ORANJESTAD - Mi gen- 
eracion ta yena cu bon 
mucha, ta sociedad ta laga 
nan afo. No tin un dia den 
bida cu ami no ta scucha 
hende ta bisa “muchanan 
di awendia no ta sirbi.” 
Den mi opinion, nan ta 
sirbi masha bon, pero so- 
ciedad ta scoge pa laga 
nan afo. 

Muchanan bon ta existi, mi 
conoce nan pa nomber y 
fam. Duna ami un adres y mi 
ta trece nan tur. Poeta, can- 
tante, bailarin, actor, depor- 
tista, creativo, etc. Tur ta den 
mi circulo di amistad, paso 
esakinan ta e hobennan cu 
berdad ta bal la pena pa mi. 
E hobennan cu hopi biaha, 
sociedad ta laga afo. 

Ora e ta yega na conversa- 
cion nan tocante muchanan 
di awendia, hende tin yen cos 
malo pa bisa. Esaki no ta algo 
cu mi ta bisa di boca pa afo, 
si no mas bien cosnan cu mi 
ta wak tur dia den mi bida. 
Miles di status riba Facebook, 
riba Twitter, riba Instagram. 
Un ora despues di a subi 
internet, mi a lesa sikiera 5 
articulo di con ‘malo’ e gen- 


eracion aki ta. Cu nos a caba 
cu romance, cu nos no kier 
siña, cu nos ta biba pa fiesta, 
cu nos ta droga y bebe de- 
masiado. Cu nos ta cuminsa 
tene relacion mucho trem- 
pan. Tur dia den mi bida, mi 
ta trata cu e echo cu hende 
masha poco tin algo bon di 
bisa di mi generacion. Mi ta 
sinti mundo kauw mi y skupi 
mi afo bek manera cu mi no 
ta bal nada. Bisiñanan, ami- 
gonan di mi mama, te hasta 
coleganan na pia di trabou cu 
ta mas grandi cu mi. Ta crit- 
ica mi gusto den musica, ta 
critica kico mi ta haya bunita, 
ta critica mi aspiracionnan. 
E ta critica y critica y critica. 
Pero si tur hende enfoca riba 
cos malo so, con e bon nan lo 
resalta? Como un hoben di 
21 aña, cu kier algo mas den 
bida cu djis 500 likes riba mi 
selfie riba Facebook, e critica 
aki ta caba cu mi, den e nubia 
di negativismo cu ta rondona 
mi generacion mi ta disparce. 

Si sociedad constantemente 
ta laga e muchanan cu ta haci 
bon afo y tur a tira un status 
pa un hoben cu a dicidi di 
saca su pechonan riba Face- 
book. Cual atencion e bon- 


nan ta haya? 

Poder 

Ora un hende ta duna de- 
masiado atencion na algo, 
consecuentemente nan ta 
duna e cos aki poder. Aunke 
tin ora hende no ta com- 
prende e logica aki. Tin un 
motibo pa cual hopi hoben 
ta recori na metodonan ex- 
tremo pa hala atencion. Tin 
un motibo pakico nan kier 
droga y bebe y vulgar y haci 
tur e cosnan cu sociedad ta 
considera baho. E motibo ta 
paso esakinan ta e unico cos 
cu awendia media y sociedad 
en general ta pone atencion 
na dje. 

Niun hende no por drecha e 
mundo aki su so, si un per- 
sona no tin sosten e por haci 
masha poco. Esaki kiermen 
cu pa e hobennan cu berdad 
kier trece diferencia, e ca- 
minda ta uno largo y duro. 
Paso ta responsabel no ta 
“cool” mas, paso tin respet 
pa otro ta wordo considera 
chapo. 

Paso caminda tin yen palabra 
malo y yen vulgaridad tur 
hende ta presente, pero pa un 
anochi artistico niun no tin 
tempo. Den un sociedad cu 


ta enfoca riba redo, politica 
y vulgaridad. Unda esunnan 
cu no ta interesa den e cos- 
nan aki ta cay? No tin luga pa 
nos. 

Sabiduria 

Tin ora mi ta pensa, cu mun- 
do henter a uni pa mi gen- 
eracion no briya. Pa nos keda 
cas tras di nos computernan 
y telefonnan y simplemente 
no papia. Esaki ta e motibo 
cu tur e bon programanan di 
television a disparce y tur ca- 
minda tin Kim Kardashian su 
atras pega. Esaki ta e motibo 
cu e top 10 di musica riba 
Billboard ta canticanan cu no 
tin contenido. E mundo ta 
yena cu distraccion cu hende 
no ta habri wowo na locual ta 
pasando. Pero den mi opin- 
ion mi generacion ta asina 


sabi cu e ta wordo manipula. 
Pensa riba dje un momento, 
muchanan di awendia no ta 
racista, hopi tiki tin problem- 
anan cu homosexualnan, nan 
ta concerni cu guera, nan no 
ta kere den esaki. Prome cu 
nan mayornan lanta wak no- 
ticia riba television. E hoben- 
nan a wak e noticia aki riba 

4 diferente pagina di inter- 
net, den 6 diferente perspec- 
tiva. Nan ta touch e mundo 
henter cu un dede riba e pan- 
taya di nan telefon prome cu 
dia cuminsa. Con e muchan- 
an di awendia no ta sirbi si cu 

5 aña, ya caba nan ta papia 2 
idioma of mas. Con nan no 
ta sirbi si desde chikito caba 
nan sa con pa uza tur aparato 
tecnologico. 

Con nan no ta sirbi si tin ho- 
bennan eyfo cu a haci nan 
mes miyonario siendo cu nan 
ta bou 20 aña. E muchanan 
di awendia ta yena cu poder. 
Hende tin miedo di esaki, 
miedo di kico lo pasa si tur 
mester uni y caba cu e siste- 
ma cu a wordo crea pa nos. 
Miedo pa nos subi y caba 
cu tur e ideologia nan cu 
a goberna mundo pa asina 
hopi tempo. E internet a haci 
e generacion aki inmortal, 
nos data ta graba den tempo. 
Nan no por stop nos.Q 

Rene Herde'(A VP) 

Instituto pa atende diferencia di opinion 
entre gobiernonan mester tin caracter 

di un corte 


ORANJESTAD- E areglo pa 
atende cu diferencianan di 
opinion enter gobiernonan di 
paisnan di Reino mester tin e 
caracter di un corte. E deci- 
sion di e instancia aki den tur 
caso cu e atende mester ta un 
'veredicto' cu tur pais ta mara 
na dje, mescos cu den caso 
di un veredicto den cualkier 
caso di corte. 

No por ta asina cu un pais 
ta bisa cu e veredicto no ta 
conta pe of no ta conta pe tur 
ora. Esey ta punto di bista di 
partido AVP den parlamento 
di Aruba. E otro caracteris- 
tica importante di e instituto 
aki ta cu e mester ta comple- 
tamente independiente di tur 
gobierno di tur pais di Reino. 
Corte Supremo di Reino por 
ta e instancia aki. Pero tambe 
tin sugerencia pa crea un in- 
stancia completamente nobo 
pa haci esaki. 

Defmitivo 

Den e discusion den e con- 
ferencia di parlamentonan di 
Reino (IPKO) cu a tuma luga 
siman pasa, e tema aki tabata 
esun principal riba agenda. A 
tuna e conferencia henter dia 
pa yega a un acuerdo parcial 
riba e tema aki. Un di e dos 
puntonan di diferencia en- 
tre e delegacionnan di e tres 
paisnan di Reino den Ca- 
ribe (Aruba, Corsou y Sint 


Maarten) na un banda y Hu- 
landa na otro banda, ta e car- 
acter di e instituto aki. Aruba, 
Corsou y Sint Maarten ta 
haya cu e instancia mester 
por tuma decisionnan cu ta 
mara e gobierno di tur e cu- 
atro paisnan di Reino. Esaki 
kier men cu decisionnan di 
e instituto aki ta mescos cu 
e veredicto di corte. Nan ta 
defmitivo. Den e delegacion 
di Hulanda no tabata tin 
consenso riba e tema aki. Un 
parti di e delegacion tabata na 
fabor pa e ta defmitivo . Un 
otro parti tabata contra y al- 
gun tabata kier discuti esaki 
den nan seno prome cu tuma 
decision riba e tema. 

Tipo di tema 

E di dos aspecto di e insti- 
tuto pa atende cu diferencia 
di opinion entre paisnan, 
riba cua no a haya consenso 
tabata e tipo di tema cu e in- 
stituto aki lo por atende. Te 
awor aki a papia di e tema 
di ’diferencianan di opinion 
huridico riba interpretacion 
di Statuut'. Pero otro paisnan 
di Reino ta haya cu e institu- 
to mester tin e autoridad pa 
trata diferencianan di opin- 
ion of interpretacion di otro 
asuntonan entre gobiernon- 
an manera leynan di Reino 
y decisionnan di gobierno di 
Reino. 


Como cu no a yega na con- 
senso riba e dos temanan aki, 
a dicidi di duna gobiernonan 
di e cuatro paisnan encargo 
pa traha riba e creacion di 
e instituto nobo aki den e 
forma cu e parlamentonan a 
describi. Y pa loke ta e dos as- 
pectonan importante cu par- 
lamentonan den IPKO no a 
yega na consenso, pa laga e 
expertonan di gobiernonan 
trata di yega na un solucion. 
Na april awor e gobiernonan 
lo topa y trata e tema aki. 
Na mei e parlamentonan lo 
bolbe trata e tema aki si gobi- 
ernonan no yega na un acu- 
erdo. 

Rene HerdeV'E caracteristi- 
canan cu e instituto mester ta 
independiente, cu e ta duna 
veredicto cu ta mara tur go- 
bierno di Reino (defmitivo 
"bindend") y cu e ta trata en 
todo caso interpretacion di 
aplicacion di Statuut, ta esen- 
cial pa nos. Nos a pone esey 
den e mocionnan cu a wordo 
adopta den parlamento di 
Hulanda na 2010 y den parla- 
mentonan di Aruba, Corsou 
y Sint Maarten aña pasa. E 
tres paisnan aki ta riba e mes 
un liña aki. Nos ta optimista 
cu pa april awor tin consenso 
den henter Reino riba esaki." 



BISTA 



Xiomara Ruiz-Maduro (MEP): 

Pa evita intervencion di Hulan- 
da nos mester ta bon prepara 
na Aruba 


ORANJESTAD- E Statuut a contene e reglanan con nos ta 
anda cu otro den Reino Hulandes y den esaki tin e posibili- 
dad pa Reino, lesa Hulanda, interveni den e gobernacion di e 
Paisnan den Reino ora cos bay robes. E intervencion aki no 
ta wordo activa facilmente, pero solamente ora cu un Pais no 
ta asumi su responsabilidad pa goberna drechi y riba dje no ta 
duna señal tampoco di drecha locual ta robes, e ora ey numa 
Hulanda por interveni pa asina cos no bira pio. Pero pa cada 
intervencion mester evalua con ta para cu e capacidad di e Pais 
pa por a evita cu cosnan ta bay robes y tambe pa por drecha e 
daño cometi. Aki ta na unda cu cada Pais den Reino mester 
percura pa un bon sistema di ‘checks and balances’ cu ta tene 
control y ta bati alarma na tempo ora cosnan ta bayendo robes. 
Si nos tin suficiente‘checks and balances’ y nos haci caso di 
locual nan ta señala, nos por evita cu Hulanda ta interveni den 
gobernacion di nos Pais na e manera cu a sosode na juli 2014 
na Aruba. 


Cu ‘checks and balances’ ta wordo referi na e control cu mes- 
ter tin riba e gobernacion di nos Pais. Ta trata aki di e control 
cu Parlamento di Aruba mester tin riba gobierno, pero tambe 
e control cu mester wordo eherce door di organonan halto di 
nos Pais, manera Algemene Rekenkamer y Raad van Advies. 
Banda di esaki Aruba mester por conta cu e trabou di control 
cu Prensa, Corte, Universidad di Aruba, Banco Central, Ca- 
mara di Comercio, ATIAy otro Gremio y Sindicato por eher- 
ce na bienestar di nos Pais. Ta e control aki ta trece balance 
den e gobernacion di un Pais. Na momento cu e control aki 
bira menos of cay afo, gobernacion por bay for di man y aki ta 
na unda cu ta habri caminda pa Hulanda interveni na Aruba. 

Ora cu nos topa cu señalnan di mal gobernacion nos mester 
haci algo cu nan y no keda keto y pensa cu e problemanan 
lo resolve di nan mes. Cada un di nos tin e deber moral cu 
Aruba pa por contribui na e bon gobernacion di nos Pais. Si 
nos kier ta un Pais autonomo den Reino Hulandes nos mester 
asumi nos responsabilidad como tal y nos mester percura pa 
nos Pais wordo bon goberna. Parlamento di Aruba como e 
organo di mas halto di control na nos Pais tin e deber pa duna 
e miho ehempel den controla y percura pa e debido balance 
den gobernacion. P’esey Parlamento di Aruba, specialmente 
e fraccion mayoritario, no por permiti su mes e luho mas di 
bira cara otro banda ora cu oposicion of otro organonan di 
control bati alarma y señala mal gobernacion. Parlamento di 
Aruba a perde hopi tempo caba na discusion nan irelevante na 
luga di a enfoca riba e señalnan cu awe a pone cu Hulanda ta 
interveni na nos Pais. 


Laga e intervencion di Hulanda den 2014 sirbi como ehempel 
pa nos tur,cu nos mester asumi nos responsabilidad y percura 
pa un bon sistema di ‘checks and balances’ na Aruba. Esaki ta 
e unico manera cu nos lo por evita mas intervencion di Hu- 
landa den gobernacion di nos Pais. 

POUTICO 


Evelyn Wever-Croes (MEP) 

MEP lo presenta concepto di ley 
como incentivo pa esunnan cu ta paga 
prestamo di estudio 



ORANJESTAD- Den 
conferencia di prensa di 
dialuna ultimo lider di 
fraccion di MEP parla- 
mentario Evelyn Wever- 
Croes a elabora riba un 
concepto di ley cu lo haci 
posibel pa esunnan cu ta 
paga prestamo di estudio y 
nos futuro profesionalnan 
por deduci no solamente 
interes pero tambe capital 
inverti den estudio como 
un parti cu por deduci di 
impuesto di entrada. 

Parlamentario Wever-Croes 
a declara lo siguiente:" nos 
fraccion Den e ultimo dianan 
aki nos fraccion ta trahando 
riba un concepto di ley pa 
trece un alivio pa esunnan cu 
ta pagando nan fmanciamen- 
to di estudio y alabes fungi 


como incentivo pa atrae nos 
hobennan profesional bolbe 
cas bek. E pagamento di fi- 
nanciamento di estudio di 
IBG/DUO esaki ta forma un 
peso enorme pa tanto esun- 
nan cu ta paga fmanciamento 
di estudio y pa esunnan cu 
ta interesa pa bin establece 
nan mes bek na Aruba. Ne- 
tamente esaki ta un motibo 
cu ta stroba nan regresa y bin 
contribui cu e desaroyo di 
nos pais Aruba. 

Den cuadro di esaki nos a bay 
mira internamente loke nos 
por haci. Nos colega Gerick 
Croes ta trahando riba dife- 
rente proposicion y incentivo 
pa nos hoben profesional por 
bin cuminsa nan carera na 
Aruba. Con cu bay bin nos 
mester di nos profesionalnan 


bek y gobierno tambe kier 
converti Aruba den un eco- 
nomia di conocemento. Esa- 
ki ta nifica cu e conocemento 
lo contribui na crecemento di 
nos economia. 

Consecuentemente nos a bay 
den nos seno y prepara un 
concepto di ley pa asina por 
deduci e pagonan di fiansa 
den bo estudio tanto e interes 
y capital como un deduc- 
cion di belasting pa stimula 
profesionalnan bin cuminsa 
nan carera na Aruba. E ley ta 
encera cu bo por deduci un 
maximo di 10 mil florin pa 
aña ( cu un duracion di max- 
imo pa 10 aña). 

E ley aki ta den fase di con- 
cepto y falta algun detaye 
pa caba di completa. Ora di 


bin cu un ley bo mester tene 
cuenta tambe cu e efecto riba 
bo financia. Esaki kiermen cu 
nos mester inclui e par afo fi- 
nanciero pa fmalisa. 

Ademas di esaki tin un lista 
di diferente proposicionnan y 
incentivonan pa nos hoben- 
nan profesional cu nos colega 


Gerick Croes ta trahando riba 
dje entre otro DUO branch 
na Aruba. Asina cu nos caba 
di completa y fmalisa e con- 
cepto di ley fraccion nos co- 
lega lo haci entrega di e ley 
na parlamento como un mo- 
tor tras di esaki, parlamen- 
tario Evelyn Wever-Croes a 
termina. □ 


Booshi Wever (UPP) 

Calidad di cuido na Aruba lo mehora 
cu un conferencia manera palabra na 



Parlamentario Sra. Mervin 
Wyatt-Ras parce di no ta 
comprende e materia di sa- 
lubridad, of e no tin oido pa e 
critica insistente di nos pueb- 
lo encuanto e calidad di cui- 
do cu ta ser ricibi na Aruba. 

E parlamentario a “logra” du- 
rante e encuentro di IPKO 
pa minister di Salubridad di 
Aruba organisa un congreso 
cu e meta principal pa haci 
palabracionnan concreto con 


P a: 

1. logra miho cooperacion 
entre e paisnan den Reino 
pa medio di protocolnan y 
MoU’s; 

2. garantisa calidad di cuido 
halto; 

3. baha gasto dor di entre 
otro traha hunto pa loke ta 
trata diferente specialisacion; 


4. baha gasto dor di compra 
di servicio, remedi y instru- 
mentonan medico conhunta- 
mente. 

E parlamentario a declara 
en corto cu e lo kier wak un 
salubridad di calidad halto 
cu menos costo y mas cerca 
di nos isla posibel. Mi sa cu 
esaki ta e “cabay di campaña” 
di e parlamentario, pero mi ta 
convenci cu e parlamentario 
lo mester haci su huiswerk 
un tiki mas miho. 

Na prome luga e cuido riba 
e islanan mes mester mas 
atencion. Nos tin pa 5 aña 
un gobierno y dos minister 
di salubridad cu a neglisha 
salubridad por completo. E 
minister anterior a stop tur 
actividad na Imsan y a prim- 
inti cu lo bin cu un Centro 
di oncologia, pero te ainda 
net nada, y e aparatonan so- 
fistica y di tecnologia avansa 
ta para frustia den e edificio 
di Imsan. 

E minister actual a haya caba 
un “brevet van onvermogen” 
di Raad van Advies y te ainda 
ta wardando riba plannan 
concreto pa mehora e calidad 
di cuido na Aruba mes. 

Awor e parlamentario a de- 
clara cu kier garantisa un 
bon calidad di cuido, pero 


e no mag di costa placa. Ta 
manera Sra. Wyatt-Ras kier 
laga nos compronde cu: e 
kier gana lotto, pero sin cum- 
pra un lot!! Salubridad mun- 
dialmente lo sigui mira un 
crecemento di costo, y Aruba 
lo no keda atras si nos tene na 
cuenta e aumento di behes, 
e aumento di problemanan 
cardio vascular pa motibo di 
diabetes, presion halto y gor- 
dura di mas, y un mehora- 
cion tecnologico cu trata- 
mento costoso pa e.o. cancer. 

Na Corsou e personal di en- 
fermeria di e sala di emergen- 
cia a bay den accion dia 13 di 
januari 2015, pasobra nan no 
tin e capacidad ni formacion 
pa atende cu pashent nan 
critico cu no por wordo ad- 
miti na ICU of CCU (prob- 
lema di curason) pasobra nan 
ta yen. Atrobe ta señala un 
aumento di pashent, tambe 
na Corsou, cu problemanan 
complica cu mester di mas 
cuido, y no tin luga. 

Gobierno di Aruba represen- 
ta pa nos minister di salubri- 
dad, a “atende y soluciona” e 
problema aki door di inverti 
menos den salubridad ya cu 
door di e maneho desastroso 
di gabinete Mike E. e debe di 
pais Aruba a redobla, y mes- 
ter a tuma medida di austeri- 
dad riba tur departamento cu 


excepcion di turismo. Igual- 
mente a prefera di reparti 
gran parti di e presupuesto 
pa e architect y contratista cu 
lo bay traha na renobacion di 
hospital. 

Ta p’esey Sra. Wyatt-Ras, e 
1% di BBO mester a bin, y 
no pa cubri e gastonan adi- 
cional di AZV pa nos cuido 
cu tur aña lo sigui aumenta. 

Pa fmalisa mi kier ta hopi cla: 
mehoracion di cooperacion 
entre e islanan ta semper 
bonbini, pero por fabor ban 
analisa prome miho e situa- 
cion local di salubridad. 

Nos no tin un salubridad di 5 
strea, pero nos tin si un prob- 
lema di maneho di 5 strea 
door di e minister actual di 
salubridad, cu by the way 
kier regresa atrobe eherce su 
profesion di longarts. 

Lo ta bon pa e parlamentario 
haci pregunta na e minister 
con ta para cu e peticion cu 
e a haci pa funciona parttime 
como longarts, pero tambe 
pa haci pregunta con ta para 
cu e investigacion haci pa 
posibel casonan fraudulento 
na sala di operacion di hos- 
pital, y tambe con ta para cu 
Landslaboratorium, fmancia- 
mento di SABA y e Centro 
oncologico na Imsan.Q 












DIABIERNA 16 JANUARI 


A18 lCLASIFICAD0 



PASA LAGA BO AVISO Dl LOKE BO KIER BENDE 
HUUR. ETC NA OFICINA Dl BON DIA ARUBA 
WESTSTRAAT #22 OF MANDA BO AVISO VIA 
EMAIL NA: michael.arends@cspnv.com 



PERSONAIGRATIS MAK 20 


- TA ACEPTA AVISO FOR 



TA BENDE 

Nobo Nobo 

Samsung LED Flatscreen TV 
32 inch AWG. 850,- pa mas 
informacion Tel: 743-5373 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDi 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 -569-0125 


SERVIGIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- 

Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 


TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090/583-7381 


SERVICIO 

FUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 


SERVIGIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 


TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, LobsterTails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


SERVIGIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVICIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


Boolchand’s a haci donacion na Fundacion Adopt an Addict 



ORANJESTAD - Luna 
pasa Boolchand’s a haci 
un donacion di un Sam- 
sung Tablet na Fundacion 
Adopt an Addict, pa nan 


sorteo anual. E sorteo aki 
ta pa asina nan logra re- 
cauda fondo pa paga nan 
gastonan mensual. 

Señora Audrey Croes-Lacle 
di e fundacion ta splica cu 
Cas Speranza ta locual ta 
yama un “halfway home” cu 
a wordo funda na April 2010 
pa tur esunnan cu ta bin bek 
di rehab. E luga aki ta pa tur 
esunnan cu sea a busca trata- 
mento na Santo Domingo of 
na otro parti di mundo. E cas 
ta localisa na Moko #28,y 
ta un cas di huur di FCCA 
cu tin su gastonan mensual 
manera awa, coriente, cable, 
etc... 


E fondo genera di e rifa ta 
pa yuda cubri tur e gastonan 
mensual menciona. Tur per- 
sona cu ta traha of coopera 
na un manera of otro cu e 
instancia aki ta traha como 
boluntario. “E problema so- 
cial/droga cada dia ta bira 
uno mas grandi, pa e motibo 
aki nos ta purba pa cumpra e 
cas pa asina nos por acomoda 
mas persona,” Sra. Audrey 
Croes- Lacle ta bisa. 

Pa mas informacion tocante 
e fundacion aki bishita www. 

facebook.com/AdoptAnAd- 
dictAruba. Boolchand’s 
Aruba lo kier desea Funda- 



cion Adopt An Addict exito sigui cu nan bon trabou pa 
cu nan rifa pa asina nan por comunidad.Q 





























































ANUNCIO Dl MORTOI^ 16 JANUARI 2015 



Señor ta mi wardador, mi’n tin falta di nada, 
dencunucu di yerba berde. E ta pone mi sosega. 

E ta hiba mi na awa trankil, pa mi bolbe hayaf orza. 
Salmo:23.1 

Cu honda pena, pero conforme cu boluntad di Dios, nos ta 
anuncia fayecimento di 

Jose 

Francisco 
Semeleer 

Mihor conoci como Djo 
^30-10-1933 tl2-l-2015 


Na nomber di su: 

Esposa: JFrancisca Semeleer-Geerman 

Yiunan:RufinoSemeleery NaislaPerdomo(Hulanda) 

Eric Semeleery Nhora Nieto Vargas (Hulanda) 
Mayornan: tThomas y t InocentiaSemeleer-Franken 

Rumannan: t Bernardino (Benny) Semeleer 
tEduardo (Wawa) Semeleer 
NicolasaGiel-Semeleer 
Cornelia Tromp-Semeleer 
t Adelbertus (Chobe) Semeleer 
tEpifanio (Tommy) Semeleer 
Catharina Morittu-Semeleer (Hulanda) 

Anna Dijkhoff-Semeleer 
t Theresita (Chita) Ridderstaat-Semeleer 
Rosa Junker-Semeleer (Alemania) 

Swa y cuñanan: t Rosa Semeleer-Trimon 

t FortunataSemeleer-Ruiz 
f Benito Giel 
t Hoze Tromp 
T eresitaSemeleer-Ruiz 
Anna Semeleer-Alders 
t PasqualinoMorittu 
Alberto Dijkhoff 
AndrecitoRidderstaat 
Gerhardjunker (Alemania) 

Su ihanan, sobrino y sobrinanan, primo y primanan, 
comer y compernan, su bon bisiñanan di Companashi y 
demasfamianamSemeleer, Geerman, Franken, Navas, Tri- 
mon, Ruiz, Giel, Tromp, Alders, Morittu, Dijkhoff, Rid- 
derstaat, Junker, van Dinter, Flanegin, Croes, Wolff, Kelly, 
Figaroa, Boelhouwers, Molenbrugge, Bovens, Perdomo y 
Vargas. 

Staf, personal y compañeronan di Thuiszorgjaburibari y San 
Pedro Paviljoen (Reseda) y ex-coleganan di Lago.Tambena 
Martina y Hans Vis-Wolff pa nan atencion. 

Ta invita pa asistina e acto di entierocual lo tumalugardiabier- 
na lójanuari 2015. E restonan mortal dijose lo reposana Au- 
rora Funeral Home for di 2’or pa 4’or PM, sigui pa un Santo 
Sacrificio di Misa y despues lo sali pa Santana naSabanaBa- 
sora. Adres di condolencia: Aurora Funeral Home, diahuebs 
15 di januari 2015 di 7’or pa 9’or PM. Nos ta pididisculpasi 
den nostristezanospor a lubidaalgunfamia. 


Cu profundo tristesa Hunta di Directiva, Staf y Personal di 
Dr. Horacio E. Oduber Hospital a tuma nota di 
fayecimento di señora: 



Mama di nos colega Rosita Baarh-Chan, 
di Poli Kinder. 

Hunta di Directiva, Staf y Personal di Hospital 
ta desea Rosita y demas famia hopi forsa 
den e momentonan dificil aki. 

Cu Dios duna e defunto sosiego eterno. 


0 


E. Oduber HOSPITAAL 


Señor ta mi wardador, mi’n tin falta di nada, 
dencunucu di yerba berde. E ta pone mi sosega. 
E ta hiba mi naawatrankil, pa mi bolbehayaforza. 
Salmo:23.1 


Gradecidona Dios Tata pa a dunanos un mama asina ehemplar nos ta anuncia cu profundo- 

tristeza fayecimento di: 


Sra.Petra 
Chan-Tromp 
Vuida di Sing 
Chan 

*22 augustus 1930 - 
J14 januari 2015 



Su yuinan: Rosita y Royce Baarh-Chan 

Stella y Philippus Tromp-Chan 
Sang Chan 

Tacky Regina Chan-Barbosa 
Johnny Chan 

Su nietonan: RoycelynBaarh 
RoswinBaarh 

Philbert Tromp naHulanda 
Stephanie Tromp naHulanda 
Jonathan Tromp naHulanda 
Tanique Chan 

Su bisanietonan: Ryan, May-lyn, Ben- 

jamin naHulanda 
Su rumannan: fNilo Tromp 

JEmma Geerman-Tromp 
Ramiro Tromp 
Donald Tromp 
Juan y Ina Tromp 
Jlna Tromp 

Ronald Tromp y Lourdes Figaroa 
Candy Tromp 
Teresita Tromp 
Emelinda Tromp 
Su sobrino y sobrinanan: 


Alvaro Tromp naHulanda 
Cesario Tromp 
Anthony Geerman y famia 
Sergio Tromp 

Yvonne Fouchard-Tromp y famiana USA 
Sandra Vrolijk-Tromp y famiana USA 
LucilaCroes, Tico Angela, MaryorieFer- 
nandes, DanrickSintJago, Consuela Camer- 
on, Marylane Hunt 

Su primo y primanan, suihanan y demas- 
famia: Chan, Tromp, Baarh, Barbosa, Geer- 
man, Weller, Bareño, Croeze, Wolff, Croes, 
Sintjago. 

Ta invitapaacto di entierocu lo tuma lugar- 
diabierna 16 di januari 2015 di 2’or pa 4’or di 
atardi na misa Inmaculada Concepcion naSta. 
Cruz.E restonan di mortal di Petra lo ta res- 
posa for di 2’or den misa. Despues lo sali pa 
Santana Sta. Maria naSta Cruz. 

Oportunidad pa condolencia lo ta diahuebs 
15 januari 2015 for di 7’or pa 9’or di anochina 
Aurora Funeral Home. 

Nos ta pidi nos disculpa cu nos no por ricibi- 
bishita di condolencia na cas. 



Ceixtrau- Baxk van Aruia 


Hunti di ComisariDj GraeDdi y Pt.Tst>nal di Raricis Ck-ncnil di Aruba la cumpLt 
cu c tristn JclK-r di amnick fayeciintmo di 

Scnfir Fnuwisco A. GOMEZ SEVlNGliR 

Tafna ili sçftora Pçnclope Tsgtnp-Gnmçc, (ieiun] osi Ifanco Ccmml dL 

Afllbs. 

Ta utnw comloloiciii diabicma 16 di fanuari 2015 na Aiudd luncRil hlome.% 
C Limana 76, di 7'or p.m. pa |>.m. 

Acto di etitieru tn tumjt diiis&bra 17 tli januJiri 2015 p 4’nr tli atartii na 
inisa Jnimcultitia Conccpcion rn Sanm Om E dcfnnto tn n-posa for di 2'or di 
merdln du]i misa. 

Nos ta cKtcndc rns mns sinccrn condolcndn nn scñora Pcticlopc Tromp- 
Cjonic/ y dcmas tnmia y ta d™ nan liopi foraa den c áanim diticil aki. 

Cu SL'ñor I nJilidsctJ Cioniea Sçviil^Lr wisept iU pf) y... 





















DIABIERNA 6 ^l9l ANUNCIO Dl MORTO 



The LORD is my rock and my fortress and my deliverer, 

My GOD, my rock, in whom I take refuge, 

My shield and the horn of my salvation, my stronghold 
Psalm 18: 2 

Verdrietigzijnwijom het toch nog pltselingeoverlijden van onzemoeder, schoonmoeder, 

grootmoederenovergrootmoeder 



Cornelia de Mildt-Hoogstraten 

*2junil924 - fl4januari 2015 
In levenechtgenote van wijlenCornelis de Mildt 

Aruba Joke en Bert van der Horst 

Kinderen en kleinkinderen 
Florida Hans en Janice de Mildt 

Kinderen en kleinkinderen 

Gelegenheid tot condoleren op zaterdag 17 januari van 14:00 pm tot 15:30 pm, met aansluiten- 
deenoverdenking tot 16:00 pm in Aurora Funeral Home te Cumana. 

De begrafenis vindt daarna plaats op de Protestantse Begraafplaatste Piedra Plat. 





BAHA TE CU 25 LIBER 
DEN UN LUNA! 

Slim Xtreme ta ofreoe bo un producto 
completamente naturat á báha peso 

Kima caJflria- OontHHa ipHft - Jbimpnta energla 

flcdwa mctnbtHRj™ ■ Pn-hmlii hwntwr finiAc 
Vtxla dimÉu Khóco d ompa 



arantisa! 


'MjfB di rrglannn cu U apI içj rtj gaisrtlin ofaGJna 


lUit's HiUfiÉJfTt BbhU ■ NjIleij S DiirLiMjnl PA^ CtTlhjbi 

5«oc&araM9 Dhhffl 100-A 

»3-5390 I SflHB* 


H.ihn çii dicL-una pa diasahra di pa 5;30pm 


Nubilt'S HSCAMit W Bfiáitl 
nriapudifl-D 
5eÉ-077B 


Discsuit' 


Gradicimento / Invitacion 

Pa medio di esaki su esposa Sira y yuinan Alexandro, 
Gisella, Nigel y famia kier a gradici tur esnan cu di un 
manera of otro a mustra nan atencion y a duna nos sosten 
durante fayecimento y entiero di nos defunto stima: 

Alfonso Kelly 

” Ale” 

Gradicimento ta bay na tur esunnan cu a manda flor, krans 
y yamadanan. Na tur cu tabata presente na e momentonan 
doloroso y dificil. 

Nos ta invita pa compaña nos na 1 santo sacrificio di misa 
cu lo tuma lugar diasabra 17 januari 2015 na misa Sta.Filo- 
mena na Paradera pa 7’or di anochi. 

Boso presencia lo ta altamente aprecia 


Señor ta mi wardador, mi’n tin falta di nada, 
dencunucu di yerba berde. E ta pone mi sosega. 

E ta hiba mi naawatrankil, pa mi bolbehayaforza. 
Salmo:23.1 

Cu inmensotristezananoscurazonnos ta participafayeci- 
mento di: 


Fanny Prince 
Marquez 

*21-08-1941 
-J-15-01-2015 


Acto di entiero lo wordoanunciadespues. 



“ Señor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe haña forsa.” 

Salmo 23:1,2,3 

Cu inmenso tristeza pero conforme cu boluntad di Dios, nos 
ta anuncia fayecimento cristian di: 

Sra. Vda Candida Croes-Ras 

mihor conoci como: “Ida ” 
na edad di 98 aña 


Den nomber di su: 

Yiu: Maria Geerman-Croes y esposo Hyacintho 

Geerman 


Nieta: 


Raquel Geerman 


Nietonan: Ferdinand Geerman y Lili-Ann Croes 

Marco Geerman y Jenneree Geerman 
Miguel Geerman 

Bisanieta: Jennelie Geerman 


Bisanieto: Zaniel Geerman 


Rumanan: Avelina Ras 

Coleta Ras 


Ta invita tur famia, amigo, bisiña y conoci pa asisti na e acto 
di entiero cual ta tuma lugar Diasabra 17 di Januari pa ll’or 
di mainta saliendo for di Misa Inmaculada Concepcion pa 
santana catolico Santa Maria na Sta. Cruz. E curpa mortal lo 
ta reposa for di 9’or di mainta den Misa inmaculada Concep- 
cion na Sta.Cruz. 

Adres pa condolencia: the Olive Tree Funeral Home na Cu- 
mana 

Diabierna 16 di Januari di 7'or pa 9'or di anochi 

DIABIERNA 16 JANUARI 2015 


Cosnan ta poco bruha cu dunamento di permiso pa construccion 



WILLEMSTAD - E siman aki e 
miembro di Parlamento, Eugéne 
Cleopa, a dirigi un carta na min- 
ister di Transporte, Trafico y 
Planificacion Urano, tratando 
asuntonan relaciona cu permit di 
construccion y desaroyo di tere- 
no. Segun Cleopa, cu bista riba 
desaroyo di nos Pais Corsou, e ta 
acerca minister cu lo siguiente: 

Desaroyo di nos Pais ta depende di 
hopi factor. Un di e factornan suma- 
mente importante den desaroyo di 
nos pais ta construccion. Reglament- 
acion y permit di construccion, ta re- 
sponsabilidad di minister di Trafico, 
Transporte y Desaroyo Urano. 

Na momento cu un individuo y hasta 
Gobierno ke construi, sea esaki ta be- 
biendo of negoshi, e ta obliga pa pidi 
permit di construccion. Reglamen- 
tacion di construccion den nos pais 
ta deseabel y tambe ta deseabel cu ta 
atende cu peticionnan di permit cor- 
ectamente. 

Segun Cleopa, e tin e impresion cu 
actualmente desaroyo di nos Pais ta 
pega pa motibo cu peticionnan pa 
permit di construccion no ta keda 
atende den un tempo rasonabel of 


corectamente. 

Teniendo cuenta cu e punto di bista 
aki, e parlamentario a haci e siguiente 
preguntanan: 

Den e ultimo dos añanan - ke men 
desde 1 dijanuari 2013 - cuanto peti- 
cion pa permit di construccion di cas 
di bebiendo e Servicio pa Planifica- 
cion Urano (Servicio) a ricibi? Por 
fabor specifica den Minister su con- 
testa cuanto di e peticionnan aki ta pa 
desaroya y construi riba tereno pro- 
pio of tereno Gubernamental, p.e. 
tereno di huur of erfpacht? 


Alabes e ke sa cuanto peticion pa 
permit di construccion di edificio pa 
negoshi, sea ta construccion di hotel, 
restaurant of cualke tipo di negoshi, e 
Servicio a ricibi? Por fabor specifica 
den Minister su contesta cuanto di 
e peticionnan aki ta pa desaroya y 
construi riba tereno propio of tereno 
Gubernamental, p.e. tereno di huur 
of erfpacht? 

Cuanto peticion pa desaroyo di tere- 
no e Servicio a ricibi di 1 di januari 
2013? 

Cuanto tempo ta dura pa un ciudada- 


no, sea ta pa bebiendo of negoshi, 
ricibi un permit di construccion? Por 
fabor specifica e tempo necesario pa 
e diferente permitnan. Pakico no 
ta duna informacion aki, esta con ta 
pidi permit y cuanto tempo ta dura 
pa trata e peticion riba e loket digital 
di Gobierno? 

Cuanto ta e peticionnan cu no a keda 
atende of otorga for di 1 di januari 
2013 y kico ta e motibo pakico no a 
atende of otorga e peticion ainda? 

Minister por specifica cuanto peti- 
cion ta wanta pa motibo di EOP? 
Minister por informa e cantidad di 
keho cu a drenta na cu e forma cu ta 
atende cu e entregamento di permit? 
Cuanto keho e servicio a ricibi y por 
fabor specifica esaki pa cada aña for di 
1 di januari 2013. 

Con e capacidad di e servicio ta pa 
atende cu e peticionnan cu drenta, 
y kico Minister ta haci pa aumenta e 
capacidad di e servicio? 

Kico ta e maneho pa cu keho di ci- 
udadano y pa cu casonan den corte 
contra e manera cu Gobierno a 
atende cu entregamento di permit? 
Minister ta di acuerdo cu tardansa pa 
otorga permit di construccion por tin 
influencia riba nos economia?Q 


Corte Supremo ta haya cu no tin motibopa revisa: 


Castigo pa Desi Bouterse pa traficacion di droga ta keda para 


AMSTERDAM / WIL- 
LEMSTAD - Corte Su- 
premo no ta mira motibo 
pa cuminsa un proceso pa 
revisa e caso hudicial con- 
tra presidente di Surnam 
Desi Bouterse, den cua el 
a ser condena pa trafica- 
cion di droga. 

Na 1999 corte a sentencia 
Bouterse na 11 aña di prizon 
pa contrabanda di 474 kilo di 
cocaina di Surnam pa Stel- 
lendam, acto cu a tuma luga 
na 1997. 

E condena di corte na Den 
Haag cu el a haya ta basa 
principalmente riba declara- 
cion di un testigo di corona. 
E testigo aki, e Belga Patrick 
van L. a testigua contra di 
Bouterse pa asina e haya re- 
duccion di castigo. 

Pero e testigo aki entretanto 
a bini bek riba su declaracion 
cu ta acusa Bouterse. 

Na momento cu un persona 
condena pa husticia pidi pa 
revisa su caso paso esun cu a 
testigua contra dje a bini bek 
riba su acusacion, mester ta 
splica di con e persona aki a 
bini bek riba su declaracion, 
asina Corte Supremo ta spli- 
ca den su decision. 

“Den e caso specifico di revi- 
sion cu Desi Bouterse a en- 
trega, no ta duna un motibo 
pakico e testigo di corona ta 


hala bek e declaracion cu el a 
haci. Como tal no tin motibo 
pa asumi cu e declaracion cu 
e testigo aki a duna anterior- 
mente no ta corecto/’segun 
Corte Supremo den su argu- 
mentacion. 

Den e peticion pa revision 
di e caso cu el ma entrega na 
nomber di su cliente, abo- 
gado di Desei Bouterse Inez 
Weski ta bisa cu e condena ta 
basa riba material di investig- 
acion cu no ta confiabel. 
Ademas, asina el a sostene, e 
tin duda riba integridad di e 
investigacion di polis. 

Pero Corte Supremo a con- 
clui cu e ponencianan di e 
abogado aki no ta ser sostene 
cu prueba. 

Aki tin claramente un dife- 
rencia di opinion entre e 
abogado y corte. 

“E decision di Corte Su- 
premo no ta cuadra cu e 
contenido di e peticion pa 
revision. Den e caso nos a 
hustamente splica e moti- 
bonan di con e testigo a bini 
bek riba e acusacionnan cu e 
la lansa anteriormente contra 
mi cliente. O sea, cu e peti- 
cion debidamente ta moti- 
va”, e abogado a bisa. 

cu e ta haya e decision di 
corte totalmente incom- 
prendibel. 

“Mi tin miedo cu mi cliente 
no ta hayando un trato hus- 
to”, segun abogado, kende 


a bisa cu e ta bay delibera 
cu Bouterse kico lo bira e 
siguiente paso cu nan lo 
tuma. 


Anteriormente corte a ab- 
solve Bouterse di varios 
acusacion di transporte di 
droga. A pone Bouterse re- 


sponsabel pa e transformer- 
nan cu tabata tuma luga den 
cuadro di e asina yama Suri 
cartel.Q 



this Friday, January 16 


from 3pm 


□fanjesi&d Bcanch will be open on Saturd^J&nuaiy T7 
All branches will beopen on normal buBinesshojrs on Jvtanday Jtenuafy 19. 

Anthony Godett, partido Frente Obrero: 

Pone Paga tino pa awa pa hende di menos recurso 


WILLEMSTAD - Presidente di 
partido Frente Obrero Anthony 
Godett, kende ta contemplando 
pa regresa como lider politico di 
e partido oraño a haci un yama- 
mento riba e compania Aqualec- 
tra pa introduci Paga tino pa us- 
uarionan di coriente tambe. 

Te cu awor e sistema aki ta den uzo 
pa coriente so, pero Godett ta con- 
venci cu un sistema asina aki lo tin 
bentaha pa tanto e compania di utili- 
dad como pa comunidad. 

Manera ta conoci, partido Frente 
Obrero a haci un apelacion net den 
fin di aña riba gobierno y Aqualectra 
pa aplica un maneho mas humano y 


no corta awa y coriente di esunnan di 
menos recurso cu debe esaki. 

Nos ke pa nan tambe por pasa un 
Pasco y Aña Nobo trankil, Godett 
a motiva su peticion di algun siman 
pasa. 

E dirigente politico a bisa cu awe e ta 
contento di constata cu fin di aña a 
tene cuenta cu su peticion, di manera 
cu esunnan di menos recurso tabatin 
un fin di aña cu awa y coriente co- 
necta. 

Godett, awor aki a lansa e proposi- 
cion pa Aqualectra introduci e siste- 
ma di Paga tino, mescos cu tin esey 
pa coriente pa algun aña caba, pa awa 
tambe. 

E sistema di Paga tino ta funciona na 
un manera masha simpel: e usuario ta 


cumpra loke e ta kere cu e ta bay uza 
y e ta paga pa loke e uza. Di e manera 
aki, no tin e peliger cu e ta uza di mas 
y cu e ta acumula debe. 

Godett a recorda e compania di utili- 
dad cu el a priminti introduccion di 
Paga tino pa awa ya pa basta tempo 
caba, pero cu te ainda esey no a cris- 
talisa. 

Ya e cos aki ta tardando di mas caba, 
el a remarca. 

E dirigente di Frente Obrero a mus- 
tra cu no ta un secreto cu Aqualectra 
ta den un situacion fmanciero grave. 
E compania tin un debe grandioso y 
tur aña ta perdiendo miyones. 

Cu otro palabra, ta un manera sigur 
pa e compania haya su placa. 


E sistema di Paga tino lo trece benefi- 
cio pa compania y pueblo. 

No mester lubida, asina el a bisa, 
cu ora un hende bay pidi conexion 
di awa y coriente, e mester paga un 
suma como deposito. 

Pa hopi hende, e deposito aki ta un 
obstaculo ya cu hopi biaha nan no tin 
e cen mesora. 

E sistema di Paga tino tin bentaha cu 
e debe di e cliente no ta acumula y e 
compania no tin e molester di mester 
pasa cera awa of corda coriente. 

E sistema tin un bentaha pa pueblo y 
pa Aqualectra, Godett a ripiti. 

E1 a bisa cu e ta kere cu mester com- 
paña e sistema nobo si quo un cam- 
pana di conscientisacion riba uzo re- 
sponsabel di awa.Q 


Studiante di Caribe por studia cu fiansa Hulandes den region 



WILLEMSTAD - Studiantenan 
di islanan Hulandes den Caribe 
cu antes tabata forma Antia, den 
futuro tin chens di studia den 
region cu financiamento Hulan- 
des. Esey ta un di e puntonan cu 
e Contacto interparlamentario 
di Reino (IPKO) a discuti siman 
pasa. Ainda sinembargo mester 
caba di elabora e proyecto aki, di 
acuerdo cu parlamentario Zita 
Jesus-Leito. 

E problema di studiantenan cu ta 
caba di studia pero cu ta keda cu un 
debe haltisimo di estudio ora nan re- 
gresa Corsou, ta un punto cu tabata 
riba agenda di e encuentro interpar- 
lamentario siman pasa. 

E problema aki entretanto ta bon 
conoci. E studiante ta ricibi su fman- 
ciamento di estudio na euro, pero ora 
e caba di studia y bay bek su isla, e 
mester paga esaki bek na e moneda 
di e isla, den caso di Corsou pues na 
florin. 

Esaki ta encera cu e studiante ta keda 
cu e bloki pisa aki na su pia pa hopi 


aña, cu no ta duna chens di haci otro 
compromiso financiero, manera 
cumpra un auto, tuma un hipoteca pa 
construi su mes cas y forma un famia. 
Algun aña pasa ex parlamentario 
Marilyn Alcalá-Wallé a lanta un fun- 
dacion cu ta carga su nomber y a haci 
basta esfuerso pa haya un solucion pa 
e problematica aki, pero e situacion 
a resulta mas complica cu tur hende 
a kere y keto bay no tin solucion pa 


lesnan cu tin debe caba. 
Parlamentario Zita Jesus-Leito a bisa 
cu ta wordo calcula cu tin un 5000 
ex studiante cu e problema di debe di 
estudio. 

E1 a bisa cu e ta contento cu Hulanda 
a mustra mas atencion pa e problema 
aki y a mustra di ke atende den forma 
mas directo. Ta bay acerca e studi- 
ante y nan caso lo haya mas atencion. 


Un posibilidad cu ta studiando awor 
aki ta cu e studiante ta keda cu e debe 
na euro, pero ta bin un formula pa e 
pasa na dollar. 

Dje forma aki e ta keda mas constan- 
te. 

Un di dos punto importante den 
e contexto aki ta un sistema nobo 
den cua, a base di e sistema social di 
prestamo cu gobierno di Hulanda ke 
bay introduci, e studiante di un di e 
islanan den Caribe lo por uza e fiansa 
di estudio Hulandes, pero pa studia 
den nos mes region. 

Ta un di e puntonan cu ta aparece 
tambe den e lista di palabracion cu a 
traha na fmal di e encuentro interpar- 
lamentario siman pasa, e la bisa. 

Ta bon pa a punta aki cu ainda Hu- 
landa no a pasa e ley pa introduci e 
sistema social di prestamo ainda. Na 
Hulanda tin hopi discusion riba es- 
aki. 

Studiantenan no ta di acuerdo cu e 
ley aki y ta entamando un accion pa 
purba para e ley. 

Pero si esaki logra, ta un logro im- 
portante pa Corsou, di acuerdo cu 
parlamentario Zita Jesus-Leito.Q 


Corsou hunto cu Spaña na Feria di vakantie 



WILLEMSTAD - E si- 
man aki Feria di vacantie 
2015 (Vakantiebeurs 2015) 
a cuminsa na e Ciudad 
di Utrecht (14 te cu 18 di 


januari 2015). 

E aña aki Corsou, hunto cu 
Spaña, ta pais anfitrion na 
e exhibicion internacional 
aki.Q 

Avion mas nobo di mundo ta cuminsa su prome vuelo comercial 



DOHA, Qatar (AP) - E 
avion di mas nobo na 
mundo, Airbus A350, a 
tuma su prome vuelo dia- 
huebs, hibando su prome 
pasaheronan di Golfo di 
Arabia, Qatar. 

E vuelo di Qatar Airways 
a sali di e capital di Qatar, 
Doha, mainta, y a aterisa pa 
12:30 di merdia, ora local, na 
Frankfurt Alemania. Esaki ta 
marca e debut di e avion cu ta 
relativamente lihe, cu ta pri- 
minti di conecta ciudadnan 
chikito cu hubs di aviacion 


grandi, na un prijs mas barata 
pa aerolineanan. 

Pa pasaheronan, e avion 
nobo ta ofrece bentananan 
panoramico, y espacio mas 
grandi pa warda bo perte- 
nencianan y maleta chikito, 
y tambe e habilidad pa limita 
conexionnan. 

Ultimo avion nobo 

E A350 ta e di 3 y ultimo 
avion nobo den un decada. 
Prome tabatin e dobel decker 
Airbus A380, cu a debuta na 
october 2007. E ta e avion 



di pasahero di mas grandi 
di mundo, diseña pa trans- 
porta te 525 pasahero, entre 
e ciudadnan di mas grandi na 
mundo. 

Despues a bin e Boeing 787, 
cu ta transporta su prome 
pasaheronan na october 
2011. Danki na su gastonan 
di operacion mas abou, e jet, 
cu Boeing ta mercadea como 
Dreamliner, a conduci na 
vuelonan entre ciudadnan 
cu antes no tabatin suficiente 
pasahero pa hustifica un ser- 
vicio asina. 


Spaar fuel 

Mescos cu e Dreamliner, e 



A350 su diseño lightweight 
ta permiti pa e kima signifi- 
cantemente menos fuel cu 
otro jetnan di tamaño simi- 
lar. Un tiki mas cu mita di e 
structura ta traha di material- 
nan manera plastic reenforsa 
pa fibra di carbon. Añadi ti- 
tanium y aluminium alloy 
avansa y mas di 70% di e avi- 
on ta consisti di material lihe. 

Airbus a bisa cu e A350 lo 
yuda habri rutanan nonstop 
manera di Shanghai pa Bos- 
ton, Massachusetts of di Par- 
is pa Santiago, Chile. 

E A350 por hiba 276 pa 369 


pasahero, dependiendo di 
e variante y e aerolinea su 
opcion si configuracion di 
sienta. 

Qatar su version tin 36 sienta 
di business class cu ta con- 
verti den cama completa- 
mente plat y tin pantayanan 
di television di 17 duim, y 
economy class tin 247 sienta 
cu televisionnan mas chikito. 
E aerolinea cu sosten di esta- 
do a pone hopi speransa den 
e modelo nobo, cu un ordo 
di 79 avion mas. E1 a ricibi su 
prome dobel decker A380 di 
e compania Europeo na sep- 
tember ultimo. □ 


Spaña ta aresta 2 migrante sospecha di asesinato di otronan riba lama 


MADRID (AP) - Dos 
migrante di Cameroon 
a wordo aresta, bou sos- 
pecho di a mata 10 otro. 
Ta sospecha cu nan a pu- 
sha nan di boto den awa 
bruto a causa di un tor- 
menta. Esaki a sosode du- 
rante un pelea relaciona 
cu un sesion di oracion, 
segun polis Spaño a bisa 
diahuebs. 

E vocero a bisa cu e dos 
personanan a wordo aresta 
despues cu varios sobrevivi- 
ente di e boto cu a wordo 
haya dia 5 di december ulti- 
mo, cu tabata biaha pa Spaña 
di Maroco, a bisa cu tabatin 


un pelea abordo na momen- 
to cu un pastoor Nigeriano a 
cuminsa resa cu e boto tabata 
bay sink. 

E vocero a bis cu e homber- 
nan di Cameroon a culpa e 
pastoor pa e tempo cu a bira 
pio. E pastoor y esunnan cu 
tabata resando cu ne, tabata 
esunnan cu a wordo tira di e 
boto, e vocero a bisa. 

Un declaracion di polis a 
bisa cu e sobrevivientenan 
no tabata sigur exactamente, 
cuanto hende nan a pusha di 
e boto, pasobra tabata anochi 
ora cu e pelea a sosode. 

50 hende abordo 

Polis a bisa cu tabatin mas 



o menos 50 hende abordo, migrante a muri, ora cu nan a 
pero cu mas o menos 10 otro cay den awa. 


E vocero a bisa cu a lanta 
sospecho ora cu oficialnan a 
ripara cu e sobrevivientenan 
tabata parce di tin miedo di 
e hombernan di Cameroon, 
ora cu a trece nan tera despu- 
es cu marina e rescata nan 
boto cu tabata flota na costa 
di Spaña dia 5 di december 
ultimo. E1 a bisa cu polis a 
haya 1.500 euro riba un di e 
detenidonan, cual sobrevivi- 
entenan a bisa cu el a horta di 
e victimanan. 

Hopi biaha migrantenan 
Africano cu ta buscando un 
miho bida na Europa, ta pur- 
ba yega Spaña, por medio di 
crusa lama Mediteraneo di 
Maroco riba boto chikito. □ 

Tin 2 morto segun reporte 

Belgica ta lansa razzia anti terorismo 



BRUSELS (AP) - Polis a 
lansa un operacion anti 
terorismo na un ciudad 
parti oost di Belgica, dia- 
huebs, segun un reporte 
di noticia y testigonan, 
cu a bisa cu nan a tende 
tiro di arma y explosion- 
nan den un area di Ver- 
viers, cerca di un stacion 
di trein. Algun reporte di 
noticia a bisa cu por lo 
menos 2 hende a perde 
nan bida. 

Fiscal federal y polis a tene 
un conferencia di prensa 
di emergencia, mientras 
cu autoridadnan di Belgica 
ta investigando un posibel 
relacion entre e atakenan na 
Francia siman pasa, caminda 
20 hende a perde nan bida, 
incluyendo e 3 homber- 
nan arma cu a ataca Charlie 
Hebdo, y un supermercado 
kosher. 

Fiscal di Belgica y polis no 
por a confirma di biaha cu- 
anto morto tabatin. Testigo- 
nan papiando cu un canal di 
radio a describi un serie di 
explosion sigui pa tiramento 
masha lihe, den centro di 


Verviers, cerca di un pana- 
deria y den vecindario di un 
stacion di trein. Un video 
publica riba internet di loke 
ta parce di ta e razzia, ta ilus- 
tra un bista scur di un edifi- 
cio durante explosionnan, ti- 
ramento, sirena y un candela 
cu yen di huma. 

E canal di radio a bisa cu 2 


hende a perde nan bida du- 
rante e razzia na Verviers, 
cual ta un ex pueblo industri- 
al cu un populacion grandi di 
migrante, cu ta keda 125km 
zuidoost di e capital Brussels. 

Investigando relacion 

Diahuebs mas trempan, au- 
toridadnan di Belgica a bisa 
cu nan ta investigando e po- 


sibilidad di un relacion entre 
un homber cu nan a aresta 
na Charleroi pa bendemen- 
to ilegal di arma y Amedy 
Coulibaly, cu fiscalnan ta 
bisa a mata 4 hende na e su- 
permercado kosher na Paris, 
siman pasa. 

E homber aresta na Belgica ta 
bisa cu e tabata kier a cumpra 
un auto di e casa di Couliba- 
ly, segun vocero di fiscal fed- 
eral, Eric Van der Sypt a bisa. 
“Na e momentonan aki, es- 
aki ta e unico relacion cu tin 
cu loke a sosode na Paris.” 
Van der Sypt a bisa cu ta di 
mes cu nan ta sigui cu e in- 
vestigacion. 


Prome e homber a acerca 
polis su mes, bisando cu e 
tabatin contacto cu e casa di 
Coulibaly, relaciona cu un 
auto, pero el a wordo aresta 
despues cu a haci un buskeda 
na su cas, cual tabatin sufi- 
ciente indicacion di bende- 
mento di arma ilegal. 

Van der Sypt a enfatisa cu no 
tabatin niun relacion entre e 
armanan y e atake na Paris, 
na e momentonan aki. 

Varios pais ta envolvi awor- 
aki den e buscamento di 
Coulibaly su partner den e 
atake.Q 



Papa tocante Charlie Hebdo: 

Tin limite na libertad di expresion 




ABORDO DI AVION DI 
PAPA (AP) - Papa Fran- 
cisco a bisa diahuebs, cu 
tin limite na libertad di 
expresion, specialmente 
ora cu ta insulta of ridicu- 
lisa un hende su religion. 

Papa Francisco a papia to- 
cante e atakenan na Paris, 
mientras cu e tabata na ca- 
minda pa Filipina, defen- 
diendo libertad di expresion, 
no manera un derecho hu- 
mano fundamental, pero un 
deber pa expresa bo opinion 
pa bienestar general. Pero el 
a bisa cu tin limite. 


Uzando un ehempel, el a 
referi na Alberto Gasparri, 
cu ta organisa e biahenan di 
Papa y cu tabata para banda 
di dje abordo di e avion di 
Papa. 

“Si mi bon amigo dr. Gaspar- 
ri bisa un palabra malo contra 
di mi mama, e lo por spera 
un mokete,” Papa Francisco 
a bisa, pretendiendo di tira 
un mokete den su direccion. 
“E ta normal. Bo no por pro- 
voca. Bo no por insulta otro 
hende nan religion. Bo no 
por chercha religion di otro.” 


Rond mundo 

Hopi hende rond mundo 
a defende e corant, Char- 
lie Hebdo pa publica cari- 
caturanan cu ta chercha pro- 
feta Muhammed despues di 
e atakenan na Paris, cu a co- 
bra bida di 17 hende. 

Pero recientemente Vati- 
cano y cuater iman Frances 
prominente a publica un de- 
claracion hunto, cu ta critica 
e atake y a urgi media pa trata 
religionnan cu respet. 

Papa Francisco, cu a urgi 
lidernan Moslim in particu- 
lar, pa papia contra extrem- 
ismo Islamico, a bay un paso 
mas leu ora cu un periodista 
Frances a puntr’e si tin limite 
ora ta trata libertad di expre- 
sion cu libertad di religion. 

Papa Francisco a insisti cu 
tin iregularidad pa mata na 
nomber di Dios y a bisa cu 
religion no por wordo uza 
nunca pa hustifica violencia. 

Pero el a bisa cu hopi hende 
cu ta papia malo di religion- 
nan of otro religion, cu ta 
chercha nan, cu ta haci un 
wega di religion di otro hen- 
de, el a bisa. “Nan ta provoca- 


donan. Y kico ta pasa cu nan 
ta loke lo pasa cu dr. Gasparri 
si e papia malo di mi mama. 
Tin un limite.” 

Vaticano 

Despues di e atakenan na 
Paris, Vaticano a busca pa 
no duna balor na reporte 
cu e ta un blanco potencial 
di extremistanan Islamico, 
bisando cu nan ta vigilante, 
pero no a ricibi niun menasa 
specifico. 

Papa Francisco ta preocupa 
pa e fielnan, y a bisa cu el a 


papia cu oficialnan di siguri- 
dad di Vaticano, cu ta tuman- 
do medidanan. 

“Mi ta preocupa, pero bo sa 
mi tin un defecto: un bon 
dosis di descuidou. Mi ta 
descuidou cu cosnan asina,” 
el a bisa. Pero el a admiti cu 
den su oracionnan, e a pidi 
cu si algo mester pasa cu ne, 
pa e no haci dolor, pasobra 
mi no tin mucho curashi ora 
ta trata di dolor.” 

E1 a añadi, “Mi ta den man di 
Dios.’Q 

e deporte di softball cual por 
cierto el a mantene te mo- 
mento cu papa Dios a manda 
Yam’e. Rond 1980 su ekipo 
tabata yama Concord Hotel. 
Poco despues nan a cambia di 
nomber y a bira Ritz y a join 
Aruba Softball Bond den B- 
Klas. Ritz su prome aña den 
campeonato oficial di ASB a 
ta titula campeon y a promove 
pa A-Klas. E aña siguiente 
Ritz ta titula campeon den 
A-Klas y ta wordo promovi 
pa e klas mas halto esta AA. 
Aki nan a cambia nomber y 
a bira Seguros Aponte Ath- 
letics. E aña siguiente nan ta 
marca historia ora nan ta baha 


ORANJESTAD- Aruba 
Softball Bond kier dedica 
awe repasando poco his- 
toria di e gran personahe 
Francisco Antonio Go- 
mez Sevinger. Miho cono- 
ci como Bubeys, Panchico 
of Capitan. 


taña Braves, Pova, JJ Killers y 
tabata gana tur. 

Na 1985 y 1986 Astros ta 
logra titulo di sub campeon 
den Copa ABC. Bubeys ha- 
ciendo locual semper e tabata 
bon den dje a sigui construi 
su ekipo y a pone un record 
cu te awe e tin riba su nomber 
ganando 8 titulo di campeon 
di Copa ABC den fila des- 
de 1987 pa 1994 y dos sub 
campeon 1995 y 1996. Pues 
hungando 12 aña consecutivo 
den tur fmal di Copa ABC. 
Bubeys mas na grandi a sigui 
cu Atros 40+ y despues As- 
tros 50+ y tambe Astros 60+. 
Ainda 3 aña pasa Bubeys a pu- 
sha pa lanta Mio Athletics un 
team di hobennan cu a hunga 
den A-Klas di ASB y a titula 
campeon y a subi AA. 

EsaH ta papia hopi di su per- 
sonalidad su pasion determi- 
nacion y dedicacion como 
Lider den softball. Ekipo 


esaki wordo cristalisa. Te na 
ultimo Bubeys semper tabata 
cana y train pa mantene curpa 
den condicion como parti di 
su hobby y tabata bishita su 
ruman Willy kende ta esun 
mas cerca di su cas cu hopi 
frecuencia. E partida di- 
ripiente di Bubeys for di nos 
sigur a laga un bashi enorme 
pero su famia y amigonan y 
sigur su amigonan di e de- 
porte di softball ta hopi pero 
hopi orguyoso di por tabata 
tin un Lider di tal magnitud 
como nan amigo. 

Bubeys tabata un persona su- 
per special como ser humano. 
Cu Papa Dios duna su casa 
Silvia,su yiunan, rumannan 
y demas famia y amigonan 
e consuelo necesario y hopi 
forsa den dianan nos dilanti. 
Danki-Danki-Danki pa tur 
locual bo a haci pa nos de- 
porte di softball. “Bubeys” 
- “Capitan” sosega na pas.Q 


Bubeys ta bin di un famia 
humilde kende a yega Aruba 
na edad relativamente hoben. 
Bubeys na bida felizmente 
casa cu amor di su bida Silvia 
Werleman alaves tata di nan 
3 yiunan Penelope, Francis 
y Giovanni tabata un tata di 
famia ehemplar y sigur hopi 
stima den su famia y amigo- 
nan. Bubeys hunto cu su ru- 
man mayor Ronny y tambe 
Dany a biba un tempo na 
Noord Cura Cabay y mesora 
a bin cu e idea pa lanta un 
team di bario. 

Su rumannan mas chikito 
Willy y Suzy a join e organi- 
sacion mas despues. Asina e 
rumannan a lanta nan prome 
team cu amigonan den bario 
bou di nomber NCC. Bubeys 
kende tabata hopi bon den 
man di obra ta esun cu a corta 
e letternan di uniform y ta- 
bata verf esakinan pa duna 
nan prome uniform “home 
made” mas style. Bubeys na 
edad hoben den su carera 
laboral a traha como front of- 
fice manager na Holiday Inn 
Hotel y mas despues krediet 
manager na Concord Hotel y 
finalmente como junketeer. 
Esta busca gamblers interna- 
cional y organisa torneonan 


grandi di entre otro “bacca- 
rat” den cual Bubeys tabata 
un experto y super exitoso. 
Dado momento Bubeys ta- 
bata charter avionnan “ sold 
out” for di Venezuela y Co- 
lombia pa trece nan Aruba. 
Bubeys tin e record un biaha 
a charter un Viasa DC 10 ful 
yen pa bin Aruba pa torneo 
di baccarat. Tambe Bubeys 
tabata exitoso como promo- 
tor y tabata organisa tempo 
di Concord Hotel shownan 
internacional pa e bishitante 
special cu tabata bin gam- 
ble y asina por menciona cu 
Bubeys a trece Aruba artis- 
tanan grandi manera Julio 
Iglesias, Jose Luis Rodriguez, 
Danny Rivero pa menciona 
algun. 

Bubeys den Concord arena 
a organisa tambe un campe- 
onato mundial di boxeo 
esta pelea pa titulo mundial. 
Bubeys den su bida priva ta- 
bata tin un pasion enorme pa 


e trabuconan di Casa Haime 
di nan trono y ta bolbe titula 
campeon pa di tres aña con- 
secutivo den tres diferente 
Klas. Bubeys den su tempo 
tabata un tremendo center- 
fielder semper estelar cu 
hopi speed riba base y tambe 
un bon bateo. Na aña 1991 
bou nomber di Athletics Am- 
stelito den AA Fast Pitch e 
ekipo a hunga un di e fmal 
nan mas grandi di Aruba riba 
veld di Caribe vs Pueblo( x- 
Video Center) unda a yena e 
veld ey cu fanaticada manera 
nunca bisto. Bubeys tabata e 
architect constructor kende 
semper ta pone e ideanan 
hunto mientras su man dre- 
chi su ruman Ronny y ru- 
mannan tabata esunnan cu ta 
ehecuta e plan. Asina Bubeys 
den su gloria a bin cu e plan 
pa ban traha un veld di soft- 
ball cual a bira realidad algun 
tempo despues. Veld di As- 
tros na Pavia. 

Bubeys ta esun cu a bin cu e 


idea pa ban lanta Copa ABC 
y entre otro su ruman Ronny 
ta esun cu semper ta ehecu- 
ta a acerca Chai Curry di e 
ekipo Teremoto di Corsou y 
despues Freddy St Jago di La 
Sonrisa di Bonaire y asina a 
inicia Copa ABC rond 30 aña 
pasa cual campeonato ainda 
ta existi den diferente catego- 
ria. Gran Apertura di “Veld di 
Astros” e soño di Bubeys cu 
a cristalisa a tuma luga riba 
un aña di la Reina 30 di April 
1984 unda e prome torneo 
cu a tuma luga eyriba tabata 
e prome Copa ABC y Ter- 
emoto a titula campeon e aña 
ey. E ekipo di Astros a cumin- 
sa reta tur e team nan trabuco 
di e tempo aya manera Mon- 


di Bubeys den nan gloria a 
representa Aruba entre otro 
na Cali, Corsou, Bonaire, 
Costa Rica, Venezuela, Hali- 
leah Miami. Bubeys cu su 
miembronan yega di tira un 
gira di 21 dia den ful Mexico. 
Bubeys semper ta pone un 
idea su dilanti y ta percura pa 


Deporte di Softball taperde un baluarte 

Un homber cu un curason grandi Francisco 

“Bubeys” Gomez 

Copa Betico 2015: 

SV Britannia Vitamalt ta gana Estrella den cuart final 




ORANJESTAD- Diaran- 
son anochi a tuma luga e 
clash ora cu e poemanan 
di Piedra Plat a topa cu e 
narajadanan di ST Cruz 
den stadion Frans Figaroa 
na Noord. 

Estrella cu ta e actual campe- 
on di Copa Betico Croes 
2014 a enfrenta SV Britannia 
Pizza Hut den un wega cu 
hopi expectativa tumando na 
cuenta e interes grandi cu tin 
semper ora e dos teamnan aki 
topa otro. 

E wega a cuminsa ora cu am- 
bos banda tabata ataca e keep- 
er di otro pero cu un SV Bri- 
tannia Bright Bakery un tiki 
mas miho para ariba tereno. 
Segun tempo tabata pasa SV 
Britannia Vitamalt ta bin an- 
ota e prome gol di anochi pa 
medio di Sebastian Montoya 
Cano na di 6 minuut di wega 
y un par di minuut despues 
esta na di 8 minuut ta Estrella 
ta empata e wega pa medio di 
Liomar Croes kende ta anota 
facil sin cu defensa di Britan- 
nia ta haci mucho. Ta na di 
10 minuut cu SV Britannia 
un biaha mas ta pay ariba ora 
cu Pierre Estiverne ta anota 
un gol di cabes for di un cor- 
ner y un minuut despues na 
di 11 minuut Estrella ta bolbe 


sorprende e defensa di Bri- 
tannia cu tabata tin un anochi 
masha malo mes y ta Albeiro 
Acosta cu ta empata e wega 
na 2 gol pa banda y atrobe ta 
keda sin wordo marca pa de- 
fensa y asina halftime ta bay 
aden 2-2. 

Den di dos mita Marlon An- 
drea ta bay laga e defensa di 
Estrella y akinan portero di 
Estrella ta benta Marlon abou 
y referee ta pita penalty y ta 
Renier Pareaz ta anota e gol 
di bay ariba 3-2, pero unda cu 
por poco Carlos ta saca e bala. 
Despues ta e propio Renier 
cu ta fusila Carlos cu un tiro 
di distancia pa haci e wega 
4-2 y ta na di 77 minuut cu 
Miquel Guitierez cu ta corta 
bentaha pa haci e wega 4-3 y 
cos a cuminsa bira cayente pa 
Britannia y no por a domina 
Estrella kende tabata tin dos 
carchi cora na e momento ey. 

Tabata na fmal di wega den 
90 minuut cu un biaha mas 
Estrella ta keda un hungado 
di menos ora Pacho Croes ta 
haya carchi cora y ta Sebastian 
Montoya Cano cu ta score e 
di 5 gol pa Britannia pa e po- 
emanan bay cas cu victoria. Si 
nos mester menciona cu tan- 
to Britannia como Estrella a 
hunga hopi bruha y no tabata 


tin coordinacion ariba tereno. 
Pa e teamnan aki por haci un 
bon papel den campeonato 
regular tur dos tin hopi cos pa 
drecha. Cu e victoria aki SV 
Britannia lo mester enfrenta 
e ganado di awe nochi entre 


NacionalAVashington contra 
di La Fama. Den e otro wega 
na Guillermo Trinidad RCA 
y Dakota ta empata na 2 gol 
pa banda y despues mester a 
bay na tiramento di penalty y 
aki Dakota ta sali victorioso. 


Dakota mester enfrenta e ga- 
nado di entre Bubali contra di 
Riverplate. E anotadonan di e 
golnan di SV Britannia Pizza 
Hut ta Sebastian Montoya 
Cano 2x, Pierre Estiverne lx 
y Renier Pareaz 2x. □ 

MONTH & DATE 

TIME 

EVENT& DISTANCE 

ORGANISATION 

LOCATION 

JANUARY 

Sunday, January 11,15 

5:30 PM 

6th Annual 5.5k United Fun Walk & Run 2015 

Thrill Walkers 

Sport Boys Club - Sta. Cruz 

Saturday, January 17,15 

5:00 PM 

Donkey FunWalk 

Donkey Sanctuary Aruba 

Ayo Rock Foundation - Ayo 

Sunday, January 18,15 

4:00 PM 

5 th Shahai Take Away 3K- 5.5K & Kids 1 Mile 

ADRA 

Macuarima - Sta Cruz 

Sunday, January 18,15 

6:30 AM 

Tennis Aces Fun Walk 5K 

Eagle Int' Youth Tennis 
Committee 

Fisherman Hut - Noord 

Sunday, January 25,15 

5:30 AM 

Betico Croes Memorial 10K & 6K 

IBiSA 

Centro Deportivo Betico Croes - 

Çta C ri 17 


SECOND QUARTER | FIRST QUARTER 

< 

D 

0£ 

GQ 

UJ 

LL 

X 

o 

Q£ 

< 

s 






Saturday, February 28,15 

6:00 PM 

Cana pa Gana 5K 

Stichting gemeente der 
zevende - dag adventisten 

T.B.A 


Sunday, March 1,15 

6:00 AM 

Aruba 1/4 Marathon 

Good 2 Be Active 

WEB - Balashi 

Sunday, February 8,15 

5:00 PM 

Walk with a vision 

FAVI 

Fisherman Hut - Noord 

Sunday, March 8,15 

5:00 PM 

Caminata Norma y Balor 

Scol Preparatorio Cacique 
Aterima 

Macuarima - Sta Cruz 

Sunday, March 8,15 

5:30 PM 

Powerade 10K Run & 5K Fun Walk 

RCA 

RCA - Oranjestad 

Sunday, March 15,15 

5:00 AM 

30 th Aruba International Half Marathon 21K 

IBiSA 

Joe Laveist Ball Park - San 

Nicolaas 

Saturday, March 21,15 

5:00 PM 

We can - Word Down Syndrome Day 

Fundacion Ban Papia 

Fisherman Hut - Noord 

Sunday, March 22,15 

5:00 PM 

Caminata bida humano ta un regalo, proteh'e 

Comicion Caminata Pro Bida 

Entrainment Center - Dakota 

Sunday, March 29,15 

5:00 PM 

Stichting Japan Karate-do Ryobukai Aruba Walk 

Stichting Japan Karate-do 
Ryobukai Aruba 

EPB-Hato 

Saturday, April 4,15 

5:00 PM 

Caminata pa deporte di Paintball 5K 

Aruba Extreme Paintball 

TBA 

Saturday, April 4,15 

5:30 PM 

Caminata Colegio San Flose 

Thrill Walkers 

Colegio San Hose - Sta Cruz 

Friday, April 10,15 

12:00 AM 

Ronde van Aruba 75K 

Mariniers Kazerne Sav. 

Mariniers Kazerne - Sav. 

Sunday, April 12,15 

6:00 AM 

3 rd Gear Up & Do It 10K 

ADRA 

General Store - Camacuri 

Sunday, April 26, 15 

7:00 AM 

3K-5K Master Challenge Fun Walk & Run 2015 

Thrill Walkers 

Linear Park - Oranjestad 

Monday, April 27,15 

5:30 PM 

55 th Int'l Blvd Loop 10K 

Arruwac 

L.G.Smith Blvd Noord - APA 
Oranjestad 


| JUNE | MAY 

Saturday, May 9,15 

6:30 AM 

3 rd Gillette 5K Race 

Compra NV 

Compra 2 - Oranjestad 

Sunday, May 31,15 

6:30 AM 

Amsterdam Manor Aniversal 10K Race 

Amsterdam Manor 

Eagle - Oranjestad 


Saturday, June 6,15 

6:30 AM 

Universal Trophy 5K Run / Walk 

Olympia Track and Field 

Sta. Cruz 

Sunday, June 7,15 

6:00 AM 

My Guardian Group Walk & Run 

Guardian Group Fatum 

Guardian Group - O'stad 

Sunday, June 14,15 

6:30 AM 

Tennis Aces Fun Walk 5K 

Eagle Int' Youth Tennis 
Committee 

Fisherman Hut - Noord 

Sunday, June 14,15 

5:00 PM 

Fundraising Fun Walk 

Juliana Dependance Flato 

Juliana Dependance - Hato 

Tuesday, June 16,15 

6:30 PM 

4 dia caminata Aruba Bank 

Aruba Bank 

TBA 

Wednesday, June 17,15 

6:30 PM 

4 dia caminata Aruba Bank 

Aruba Bank 

TBA 

Thursday, June 18,15 

6:30 PM 

4 dia caminata Aruba Bank 

Aruba Bank 

TBA 

Friday, June 19,15 

6:30 PM 

4 dia caminata Aruba Bank 

Aruba Bank 

TBA 

Friday, June 26,15 

TBA 

Men World Softball Classic 

MWSC Commision 

TBA 

Saturday, June 27,15 

TBA 

Men World Softball Classic 

MWSC Commision 

TBA 

Sunday, June 28, 15 

TBA 

Men World Softball Classic 

MWSC Commision 

TBA 

Sunday, June 28,15 

6:00 AM 

30 ,h Anniversary Fun Walk/Race 

FADA 

Fisherman Hut - Noord 

Monday, June 29,15 

TBA 

Men World Softball Classic 

MWSC Commision 

TBA 

Tuesday, June 30,15 

TBA 

Men World Softball Classic 

MWSC Commision 

TBA 

Wednesday, July 1,15 

TBA 

Men World Softball Classic 

MWSC Commision 

TBA 

Thursday, July 2,15 

TBA 

Men World Softball Classic 

MWSC Commision 

TBA 

Friday, July 3,15 

TBA 

Men World Softball Classic 

MWSC Commision 

TBA 

D 

-) 

I 

Saturday, July 4,15 

TBA 

Men World Softball Classic 

MWSC Commision 

TBA 

Sunday, July 5,15 

TBA 

Men World Softball Classic 

MWSC Commision 

TBA 

Sunday, July 5,15 

6:00 AM 

5 th Annual 5K - 9K Nature Fun Walk & Run 

Thrill Walkers 

Parke Arikok - Sta Cruz 


Sunday, August 16, 15 

6:00 AM 

5 th General Store 10K 

ADRA 

General Store Sav - General 

Store Camacri 

1 Sunday, August 30, 15 

6:00 AM 

Aruba 10 Mile 

Good 2 Be Active 

TBA 

E 

\ 3 \ 


FORTH QUARTER | TIRl 

NOVEMBER | OCTOBER | SEPTEMBER 

Sunday, September 6,15 

5:30 AM 

36 st Turibana -Sta.CruzlOK 

IBiSA 

Turibana - Noord 

Saturday, September 12,15 

4:00 PM 

Cross Country Kids & Youth Run 1,2,3 & K 

Arruwac 

Light House - Noord 

Sunday, September 13,15 

7:00 AM 

3K- 5K Master Championship Fun Walk & Run 

Thrill Walkers 

Linear Park - Oranjestad 

Saturday, September 19,15 

5:30 PM 

Caminata pa deporte di Paintball 5K 

Aruba Extreme Paintball 

TBA 

Sunday, September 27,15 

5:00 PM 

Stichting Japan Karate-do Ryobukai Aruba Fun Run/Walk 

Stichting Japan Karate-do 
Ryobukai Aruba 

EPB-Hato 


Sunday, October 4, 15 

6:00 AM 

Fire Prevention 10K Run/Walk 5K Kids Fun run/walk 

Fire Department 

Fire Dept.Tanki Flip 

Sunday, October 18,15 

4:00 PM 

5 th ADRA/Universal 4.6K & Kids 1 Mile 

ADRA 

Universal Trophies - Sta Cruz 

Saturday, October 24,15 

6:00 AM 

iRun the Caribbean lOkm Race 

iRun the Caribbean 

TBA 

Saturday, October 31,15 

6:30 AM 

4 rd Olympia 5K Fun Run/ Walk 

Olympia Track and Field 

Plaza Deto Varis - Sta Cruz 

Saturday, October 31,15 

6:00 PM 

Zombie Run/Walk 

Arruwac 

TBA 


Sunday, November 1,15 

5:00 PM 

Mary Joan Pink Walk 

MaryJoan Foundation 

Plaza Betico Coes 

Saturday, November 7,15 

5:00 PM 

5K Cross Country 

Arruwac 

Alto Vista - Noord 

Sunday, November 15,15 

6:00 AM 

3 rd iStore 10K 

ADRA 

iStore - Ponton 



* all dates and information are subject to change 

Michael Lampe: 


Resona, pa asina mantene folklore na bida 



Den cuadro di e proyecto 
‘Resona’ a combersa cu Mi- 
chael Lampe kende lo ta e 
productor encarga pa yuda 
realisa e proyecto aki exitosa- 
mente hunto cu artista, can- 
tante y musiconan local. 

Manera Michael a indica ya 
pa basta tempo caba, e per- 
sonalmente cu e proyecto di 
Datapanic tabata incorpora 
musica folklore di Aruba den 
su produccionnan. 

Esaki ta algo cu ta inspira 
su persona constantemente 
pa sa mas y uza nos musica 
tradicional mas y pa trece 
esaki y hiba esey pa un gen- 
eracion nobo 

Den caso di e proyecto aki, 
despues cu el a participa 
como un orador / invitado na 


e Cumbre Nacional di Cul- 
tura, el a reuni cu Minister 
di Cultura Otmar Oduber 
pa asina aki yega na e idea pa 
sigui cu proyectonan den e 
cuadro aki pa conserva y pro- 
move cultura. 


Pa Michael e ta un honor pa 
por traha hunto cu Ministe- 
rio di Cultura y tambe DCA 
como productor y director 
creativo di e proyecto aki cu 
ta un proyecto sumamente 




importante pa e musica folk- 
lore tambe keda bibo. Ta 
importante pa carga algun 
cancion cu ta conoci pa co- 
munidad, tumando na cuenta 
cu tin cu ta hopi conoci y par 
cu no ta dje hopi conoci ey y 
asina mantene esaki tambe na 
bida claro, Michael a bisa. 

A base di e musico y cantan- 
tenan cu t’ey lo mester se- 
lecta e cancionnan aki, pero 
prome cu divulga e 13 can- 
cionnan lo contact tur e com- 
positornan pa por haci uzo di 
esaki tambe. 

Resona ta un proyecto hopi 
interesante, na momento 
mira tur e cantante y musi- 


conan cu a wordo acerca ya 
caba cu lo duna esey un toke 
diferente pero manteniendo 
su balor cultural 

Tambe e proyecto aki lo tin 
e tarea pa conscientisa e balor 
aki pa nos cultura na Aruba 
completo pero enfocando 
riba nos hobennan y tene 
asina aki na bida. 

Mirando e enfoke pa conser- 
va nos musica folklore pa fu- 
turo generacionnan , lo com- 
bina e proyecto Resona cu un 
parti educativo unda lo duna 
presentacionnan na scol. 


Minister Paul Croes: 

11 inspector di labor a ricibi 
nan decreto ministerial 


ORANJESTAD- M Inspec- 
cion di Labor ta keda un di 
e departamentonan di mas 
importante pa control di nos 
leynan laboral. Cambio di 
leynan ta importante, pero 
mas importante ta e con- 
trol pa e implementacion y 
cumplimento di esakinan", 
tabata palabranan di Minis- 
ter di Labor drs. Paul Croes 
na ocasion di e otorgamento 
di e Decreto Ministerial na 
cada uno di e inspectornan. 
Despues di aña pasa diferente 
leynan a keda cambia na ben- 


eficio di trahadonan y control 
riba esakinan ta crucial. 

Inspeccion di Labor ta e in- 
stancia cu mester percura cu 
na momento cu duna dornan 
di trabao no ta cumpli cu e 
derechonan di trahado, por 
sanciona esaki. M Multanan 
por subi te cu un maximo di 
250.000 florin si constata fal- 
ta di cumplimento cu leynan 
laboral. Si constata cu tin mas 
cu un falta di cumplimento 
esaki por ta acumulativo. 
P’esey ta importante pa tur 


hende ta na altura di e ley- 
nan, y con nan mester wordo 
implementa. Esaki tambe ta 
un tarea di e departamento di 
Labor, pa informa comuni- 
dad corectamente riba cam- 
bio di e leynan laboral", Min- 
ister Croes a bisa. 

Minister a gradici Inspec- 
tornan pa e trabounan impor- 
tante cu nan a haci durante e 
ultimo añanan y e tin sigur cu 
nan lo sigui garantisa e respet 
pa e derecho di e trahado. 
"Cumplimento di leynan lo 



significa cu e trahado ta sinti Minister a conclui. 

mas sigur ora ta salvaguardia 

su derechonan. Un trahado 

feliz ta un trahado cu lo ta 

mas productivo fmalmente", 



































ORANJESTAD- Aruba 
ta den un expectativa ma- 
sha grandi pa e premiére di 
e pelicula M Fifty Shades of 
Grey" cu ta tuma luga net 
prome cu Valentine's Day, 
esta diahuebs 12 di Febru- 
ari proximo. Pa esunnan cu 
no conoce hopi di e pelicula 
aki, ta bon pa menciona cu 
e ta basa riba e buki mas lesa 
rond mundo di e ultimo tem- 
ponan. Ta trata di un Trilogia 
cu a bende mas di 35 miyon 
copia na Merca: Fifty Shades 
of Grey, Fifty Shades Darker 
y Fifty Shades Freed. Su au- 
tor E. F. James, kende tambe 
a skirbi e "Twilight saga” a 
bira conoci den un tempo 
masha cortico pa su novela- 
nan sensual. 

M Mi a cuminsa skirbi na jan- 
uari 2009, despues cu mi a 
caba e Twilight saga, y mi no 
a stop mas. Mi a descubri fan 
ficcion na augustus 2009. Di 
e tempo ey mi a skirbi dos fics 
y ta planeando pa skirbi uno 
mas. Despues di esey...ken 
sa? M E.F. James a bisa. 

E pakete special pa bay mira e 
pelicula aki ta costa 100 florin 
y ta inclui entrada pa un per- 
sona pa e premiére, snacks, un 
potret di recuerdo saca pa un 
fotografo profesional durante 

Premiére di "Fifty Shades of Grey" 


di e evento, entretenimento, 
un saco cu regalo y oportuni- 
dad pa gana diferente pre- 
mio durante e evento. Porta 
lo habri pa 7'or di anochi, 
cuminsando cu un cocktail 
di bon bini y e pelicula mes 
ta cuminsa pa 9:15pm. Trahe 
pa e damanan ta Sexy Chic y 
cabayeronan 50 Chic. 


Banda di e tema di e pelicula, 
a diseña varios T-shirt fabu- 
loso y sensual di M 50 Shades 
of Grey" cu frasenan manera: 
M Meet me in the red room", 
’We aim to please", "Keep 
calm and obey Mr. Grey M . 
Nan ta obtenibel na oficina di 
Tera Group igual cu e ticket- 
nan pa e premiére evento na 
Zoutmanstraat # 33. Riba 


peticion special lo por haci 
entrega di carchi na negoshi- 
nan. 

Pa e dushi temporada di Car- 
naval tin body shirt y/o T- 
shirt special pa tur e cabay- 
eronan cu ta titula M Obey 
Mr. Grey on Carnival Day M . 
Tambe un special a wordo 
crea pa esunnan cu kier for- 


ma nan grupo pa 

fakkel optocht y/o kier forma 
nan grupo pa kavel y cu lo 
kier ta uniforma cu e T-shirt 
special di 50 shades of Grey, 
un prijs special ta wordo 
duna pa 10 T-shirt of mas. 
E grupo mas creativo y full 
uniforma durante carnaval 
na T-shirtnan di 50 shades of 
grey tin chens pa gana 4 ticket 
pa e premiere evento. Pa tur 
informacion con pa partic- 
ipa, bishita www.facebook. 


Arubaanse Wegenbouw Maatschappij: 


‘Welcome Plaza’ ta duna e prome impresion di Aruba 


ORANJESTAD - Como 
Director di Maneho di 
Arubaanse Wegenbouw 
Maatschappij, Matthijs Bijen 
trece lo siguiente dilanti to- 
cante di e proyecto ‘Welcome 
Plaza’ na Paardenbaaistraat. 
Ta trata aki di e trabounan pa 
mehora y embeyece e area na 
salida di e barconan crucero 
na waf di Oranjestad. 

Bijen a reconoce e impor- 
tancia di e proyecto aki y a 
haci uzo parcial di un dicho 
na Hulandes cambiando e 
cuminsamento di e dicho. 
Cu esaki e ta pone enfasis 
riba e hecho cu e area aki ta 
e prome impresion cu e tur- 
istanan crucero ta haya di nos 
isla y como tal mester ta uno 
hopi bon. “E turistanan cu ta 
yega Aruba ta wak kico tin 
akinan,” e contratista a co- 
menta. Anualmente, mas di 
100 mil turista ta yega y pasa 
via e porta di waf aki; esaki ta 
un cifra cu Gobierno pa me- 
dio di Minister di Turismo, 
kier aumenta. 

Adicional el a expresa cu 
Arubaanse Wegenbouw 
Maatschappij, un compania 
local cu hopi aña di trayec- 
torio y renombre, ta masha 
contento di por forma parti 


di e proyecto di ‘Welcome 
Plaza’. Nan a participa hunto 
cu otro companianan den e 
destaho publico y a logra bin 
cu e miho oferta, siguiendo 
tur e exigencianan di e tra- 
bou. 

Bijen a duna di conoce cu 
e proyecto tin un duracion 
di 120 dia di trabou. Esaki 
ta reparti den dos fase riba 
cual lo tin un cantidad di 25 
trahado. Otro cifranan cu ta 
describi e plan ta mencio- 
na cantidad di 7.200 meter 
cuadra di pavers y 2.600 me- 
ter cuadra di asfalt. Tambe ta 
bay conta cu un instalacion 
pa yuda hiba e awa di yobida 
pa lama. 

Welcome Plaza ta forma parti 
di e plan amplio denomina 
'RBO’ of ‘Revitalisatie Bin- 
nenstad Oranjestad’ pa me- 
dio di cual Gabinete Mike 
Eman ta identifica varios 
obhetivo simultaneamente. 
Ademas di renoba e infra- 
structura local pa e ciudada- 
no, ta mehora producto Aru- 
ba como un destino top den 
Caribe y di e manera ey atrae 
mas bishitante. Tambe ta 
stimula e economia di Aruba 
haciendo inversionnan cu ta 
emplea compania y forsa lab- 



oral local. 

‘Welcome Plaza’ ta e prome 
stop den e trayecto cu tram 
ta haci desde e area di waf pa 
Caya Grandi, hibando tanto 
turista como local traves di 
henter centro di ciudad, te na 
e punto mas pariba, na Plaza 
Nicky Habibe, cu por cierto 
tambe ta den pleno renoba- 
cion y pronto lo habri dife- 
rente pacus y luganan di en- 
tretenimento. 








































DIABIERNA 16 JANUARI 2015 


iflCRIMINAUDAD 


Lector ta reacciona: 


Nos mes por haci mas di nos banda 
pa evita accident 




ORANJESTAD - Hopi bi- 
aha nos ta bisa cu trafico 
ta druk pero otro biaha 
nos ta indica cu cierto ora 
trafico no ta sigur mas. 
Pero tur esaki ta bin pa 
nos mesun falta. Dicon? 
E contesta ta simpel, nos 
mes no ta pone atencion 
riba siguridad di trafico, 
nos no ta sigui debidam- 
ente e reglanan di trafico. 
Hopi accident por wordo 
evita. 

Ora un accident tuma luga 
den un crusada esaki ta bin 
pa motibo cu tin hende no 
ta duna preferencia na esun- 
nan cu ta riba e caminda di 
preferencia. Hopi biaha esaki 
ta bin pasobra nos mes kier 
tuma un oportunidad pa subi 
na momento cu un auto ta 
biniendo cu un velocidad 
halto of e auto ta net na e 
crusada caba. 


Ayera mainta prome cu 8’or 
un biaha mas tabata tin un 
accident cu tres auto envolvi 
na crusada di Tanki Leen- 
dert. Ken tabata tin fout ey- 
nan nos no por bisa, pero tur 
tres a keda para riba caminda 
unda cu nan a accidenta. Tur 
hende cu kier a yega nan des- 
tino mester a maniobra pa 
por a pasa rond di e autonan 


pa por continua. Pero e 
modo con esaki a wordo haci 
tambe por a ocasiona un otro 
accident mas, mirando cu no 
tabata tin polis na e momen- 
to ey pa guia e trafico. 

Tur esaki ta pone cu trafico 
ta stanca y e posibilidad cu 
mayoria hende ta yega laat 
trabou of scol ta aumenta. 





No ta solamente accident ta 
tuma luga na un crusada pero 
tambe den areanan banda di 
scol. Esaki ta pone cu e trafi- 
co ta pega y ta haci cu e pasa- 
danan ta bira mas dificil. Tur 
esaki ta pone hendenan rabia 
y te hasta drenta den animo 
pa busca problema. Cual no 
ta necesario y no ta cuadra cu 
un comportacion civico. 

Accident por wordo evita 

Tur e accidentnan aki por 
wordo evita. Nos mes mes- 
ter cuminsa evita e accident- 
nan si nos cuminsa pone mas 
atencion riba trafico. Hopi 
cos por wordo evita si nos 
stop di tuma chens of stop 
di uza telefon ora di maneha 
auto. Algo cu ta frustra hende 
den un crusada ta cu autonan 
no ta duna otro oportunidad 
y si nos cuminsa haci esaki 


trafico ta sigui y hendenan 
no mester tuma chens. 

Algo otro cu por evita e ac- 
cidentnan ta controla e velo- 
cidad cu nos ta bay coriendo. 
Mirando cu hopi biaha nos ta 
pura pa yega na un caminda, 
ta e ora ey nos kier core duro. 
Pero coriendo duro di mas y 
un auto sali dilanti di bo of 
dal un brake, bo no ta logra 
regula e velocidad. na tempo 
Otro cos cu nos mester cor- 
da ta riba e reglanan di trafi- 
co. Nos mes mester cuminsa 
sigui e reglanan di trafico, cu 
esaki nos kiermen e reglanan 
di borchi. Cierto crusada no 
tin borchi y esaki ta nifica cu 
man drechi tin preferencia. 
Haciendo esaki hopi accident 
por wordo evita y e trafico 
por sigui core. Hopi dolor 
den hogar ta wordo evita y 
menos placa benta afo.Q 

Bateria Panasonic a entrega 
mas di 10 mil florin na premio 




Doño ta haya su 
auto horta bek 


ORANJESTAD- Algun 
siman atras fei dilanti di 
Riu Hotel antisocialnan a 
horta un Nisssan Sentra 
blanco glas tint. 

E doño a sali di trabou y ta 
haya falta di su auto y a haci 
denuncia na autoridad. E 
doño no a keda warda riba 
e trabou di autoridad pero a 
sali core pa busca su auto cu e 


speransa di haya esaki bek. Su 
suerte tabata f ey y diaranson 
anochi dilanti di Royal Plaza 
e doño ta topa cu su auto bon 
staciona na e sitio ya men- 
ciona. 

E doño ta yama Polis. Pa- 
truya di Oranjestad a acudi 
na e sitio y ta topa cu e auto 
intacto y e auto ta wordo hiba 
warda pa joyriding team haci 
investigacion. □ 



Bateria Panasonic a ex- 
presa un “masha danki” 
na su clientenan cu un 
tremendo campaña pa fin 
di aña. Cada dos siman 
tabatin un sorteo pa dife- 
rente premio, cual a suma 
na un total di mas di 10 
mil florin. 

Bateria Panasonic a re- 
gala wasmashin inverter y 
airco inverter y television 
flatscreen di 39” di e marca 
Panasonic, como tambe iPad 
y certificado di regalo di Su- 
perfood. 

E ganadonan di e ultimo sor- 
teo, cu a tuma luga riba dia 
9 di januari, a ricibi nan reg- 


alonan e siman aki. 

E feliz ganadonan tabata G. 
Williams - un television 
Panasonic di Sam’s, Glenda 
Koolman y Signon Martha - 
cada un a gana un wasmashin 
inverter y Michelle Petrochi 
y A. Lopez, kende cada un 
a gana un airco inverter di 
Panasonic. 

Bateria Panasonic ta gradici 
tur cliente pa nan participa- 
cion na e campaña aki. Bat- 
eria Panasonic ta invita tur 
Carnavalista pa busca bat- 
erianan Everyday Power y 
Evolta, e miho partner pa 
paradanan di luz y tur otro 
festividadnan.Q 


Corte di Prome Instancia 

Siguientemente nos ta presenta un resumen atendi awe den Corte di Prome Instancia 
cortico di e casonan di crimen cu lo wordo 


Orario 

Sospechoso 

Acto Castigabel 

08.15 

K.Z.v.L. 

Pro forma. V.L. ta wordo acusa di posesion di un arma di 
candela den e periodo di 9 di maart 2014 te 24 di 
september 2014. E ta wordo acusa di a intencionalmente 
maltrata un persona riba 9 di maart 2014, dor di dal e varios 
biaha cu mokete den cara. E ta wordo acusa di a menasa e 
mes persona aki cu morto y/of maltrato rond di 25 di juli 

2014, mandando mensahe(nan) menasante via Facebook, 
cu ta bisa: “Caya lo zona. Y mas, papia flat, abo ta next, no 
laga mi wak bo, mi wak ta on, paso tira mi ta tira, caya lo 
zonat' y/of via Whatsapp, cu ta bisa: “Pasobra mi tin mi 
armanan cla aki. Aki nada di papia, anto no tin. Ami tin” y 
“Pero un hende ta bay muri s/”y/of plachinan di arma di 
candela. 

08.30 

R.G.S.J. 

S.J. ta wordo acusa di posesion di cocaina y marihuana riba 
29 di november 2013. E ta wordo acusa di a planta 
marihuana riba 29 di november 2013 y e ta wordo acusa di, 
conhuntamente cu un otro of otronan, posesion di bala riba 
e fecha en cuestion. 

S.J. ta wordo acusa di ladronicia den un cas na augustus 
2014. 

09.30 

G.R. 

R. ta wordo acusa di kiebro y ladronicia den juli y augustus 
2014. 

10.00 

D.D.P. 

L.J.G.C. 

D.P. y G.C. ta wordo acusa di traficacion di hende riba 4 di 
october 2014. 

11.00 

R.E.d.M. 

D.M. ta wordo acusa di ladronicia den un cas un 
pertenencianan di un persona riba 4 di october 2014. 

D.M. ta wordo acusa di ladronicia riba 20 di mei 2013. 



























Majestic Carnival Group: 

Preparando pa Carnaval 61 cu e tema “Four Seasons” 





Majestic Carnival Group 
un biaha mas lo t’ey mane- 
ra un clabo den e celebra- 
cion di Aruba su carnaval 


61 . 

E tema di e aña aki lo ta “Four 
seasons” y lo wordo treci di- 


lanti den un variedad di color 
y fantasia. Inscripcion ya caba 
ta habri na e sede di Majestic 
cu ta situa na Body Locker, 


na Morgenster 43-G. 

Tin diferente paketenan dis- 
ponibel pa por participa cu 


Majestic. E prijs pa participa 
na tur 4 parada lo ta Awg. 
600. 

Pa participa na e 2 paradanan 
den dia di Oranjestad y San 
Nicolas esaki lo ta 400 awg. 
Nos masa lo bay represen- 
ta “Zomer” cu e color nan 
oraño, geel y fuchsia. E aña 
aki atrobe Majestic Carnival 
Group lo wordo acompaña 
pa D’Licious kende lo sa con 
pone un ambiente grandi 
riba caminda. 

Pa esunnan cu kier participa 
na e 2 paradanan di anochi 
so, esaki ta costa solamente 
250 Awg. 

E tema cu lo wordo rep- 
resenta riba caminda lo ta 
“Summer Nights.” Pa cu- 
alkier pregunta por yama li- 
bremente na 592-7473, 568- 
9221 of like nos facebook 
page y por post cualkier pre- 
gunta. □ 


Na caminda pa Parada di Blaas 


Aruba, boso ta cla pa 
Parada di Blaas na San 
Nicolas? 

Gruponan ta cla pa jump 
hunto cu nos muchanan. 

E Parada di Blaas lo cum- 
insa diadomingo 18 di janu- 
ari 2015 pa 2’or di atardi y 


lo caba den Carnival Village 
unda tur mucha cu T-shirt 
cu a participa den e parada 
lo drenta gratis den Carni- 
val Village unda lo tin un 
mega feria sigui pa Calypso y 
Roadmarch Contest Infantil 
y Hubenil. 


E feria lo bay tin facepaint- 
ing, gruponan di baile cu 
informacion pe muchanan, 
gruponan di carnaval unda 
ta mustra nan trahenan y 
por inscribi pe paradanan di 
mucha, lo bay tin muestra di 
con ta traha headpiece, Famia 
Planea cu nan I love my body 



campana lo t’ey, instancianan 
di deporte pa por bin inscribi 
y participa na e deportenan 
desea, lo bay tin muestra di 
steelpan...e intencion ta pa 
siña algo fei e festival. 

E gruponan cu lo ta partici- 
pante ta: 

-Little Groovers - tema: We 
Are Sailing On - Amarillis 
5924055 of Lienchi 5938265. 
-Jolly Kids - tema: 4th of 
July - Iris 5844319 of Diana 


5603004. 

-Grupo Nos Futuro - tema: 
Sweet Tooth. Deniaha 
5939288. 

-Deja Kids - tema: Blaas - 
Mientje 7370106 of Astrid 
7370106. 

Asina ta muchanan esaki ta e 
prome parada di muchanan 
unda cu un biaha mas nan 
ta haya oportunidad di dis- 
fruta di e canticanan di car- 
naval. Pero tambe famianan 
por admira e ambiente cu 
e muchanan tin durante e 
parada.Q 






































Awe nochi lo tuma luga eleccion di Reina 
Infantil y Princesita 2014 di districto 

di Noord 


NOORD - Awe nochi Ta- 
mara Vrolijk lo baha su 
corona pa un di e bunita 
popchinan cu ta competi 
pa e corona di Reina In- 
fantil di nos dushi distric- 
to di Noord. 

Nos ta gradici Tammy pa su 
tremendo trabou desplega 
como Reina Infantil 2014 di 
Noord. Un pabien na henter 
su team dinamico. Awe no- 
chi tambe tur cu ta presente 
por cera conoci cu nos Reina 
Hubenil, Ginouska Loui- 
setty Tromp, cu a wordo co- 
rona recientemente. 

Ya pa 6’or e portanan di Cen- 
tro di Bario Noord lo ta hab- 
ri pa tur esunnan cu ta bin 
apoya nan candidata of ta bin 
presencia nos famoso elecci- 
on. Entrada lo ta unicamente 
5 florin. 

Pa medio di e comunicado 
aki comision di Carnaval 50 
di Noord kier a laga pueblo 
en general cera conoci cu nos 
candidatanan cu ta competi 
pa Reina Infantil y Princesita 
di Noord. 

Pa e titulo di Reina Infantil 
nos tin 3 candidata masha 
dushi y spierto cu ta: Jaydleen 
Tromp, Kelly Ann Eckmeyer 
y Layevska Farro. Nos tin 4 
candidata cu lo participa pa 
Princesita di Noord, esaki- 
nan ta: Rashmiree Rafael, 
Ciangely Martina, Ezahayra 
Arteagay Destiny Peterson. 

Comision di Carnaval 50 di 
Noord ta gradici tur e may- 


ornan cu a laga nan yiunan 
participa y ta desea cada un di 
nan tur clase di exito awe no- 
chi. Nos ta spera pueblo en 
general awe nochi den Cen- 
tro di Bario Noord. □ 


The Hlusic Box 


Pa bo Musica 
di Carnavalesco, 
Reggae, T-shirt 
y hopi accesorio mas! 



Tel: 582-4329 


Royal Plaza Mall 
Local 105 


ARUBA 



Dl NOS E TA! 

Minister Otmar Oduber: 

Zahira Zaandam nombra como 
Secretaria General di Unesco 


ORANJESTAD- Minister 
Otmar Oduber a anun- 
cia cu Zahira Zaandam 
a keda nombra cu Sec- 
retaria General di Aruba 
su Comision Nacional pa 
Unesco. 

E mandatario a duna di con- 
oce cu despues di a revisa e 
diferente solicitud nan cu 
a drenta pa e posicion aki, 
despues cu Jimmy Oduber, 
kende a ocupa e posicion aki 
dignamente representando 
nos isla pa varios aña, a baha 
cu pension. 

Ta trata di un posicion hopi 
importante pa loke ta e as- 
pecto cultural entre otro pa 
loke ta trata e parti di experti- 
cio, mercado y fmanciamen- 
to di diferente proyecto. 

Zahira Zaandam no ta un 
persona desconoci den e 
ramo di cultura di nos isla. 
E tabata miembro di e Team 
di Maneho di Departamento 



di Cultura y despues di esaki 
el a bira e persona cu a dirigi 
Museo Historico durante e 
ultimo 2 aña. 

E1 a indica cu su nombra- 
mento no ta solamente un 
reto nobo cu e kier dedica su 
mes na dje, e organisacion di 
Unesco riba su mes ta uno 
cu ta duna espacio pa e por 
traha riba terenonan cu ta 
hopi yega na su curason y cu 


e tin pasion pe; esta cultura, 
maneho duradero, educacion 
y ciencia y comunicacion. 
Unesco no ta un organi- 
sacion desconoci na Aruba 
y tin un trayectorio caba y 
awor cu Zahira mes ta haya 
e oportunidad aki su deseo ta 
pa hunto cu e comision na- 
cional evalua prioridadnan y 
tareanan pa e proximo tem- 
porada. 

E aspecto di desaroyo sos- 
tenibel cu Unesco ta man- 
tene ta uno cu e Secretaria 
General tin hopi balor, ya 
cu e ta importante den asina 
hopi aspecto di nos bida dia- 
rio y nos plannan pa futuro, 
tanto pa nos como individuo 
como comunidad den un 
pais pero tambe globalmente. 
“E oportunidad di por traha 
den un organisacion cu tin 
enfoke tanto local y inter- 
nacional y cu ta duna opor- 
tunidad no solamente pa for- 
tifica su posicion riba mapa 



global pero ta ofrece tambe 
posibilidad di por conecta y 
intercambia cu otro pais riba 
e diferente terenonan. Esaki 
e.o. ta loke ta haci e trabou 
aki un reto cu mi tin tur in- 
tencion di dedica optimal na 


dje”, Zahira Zaandam a duna 
di conoce. 

Minister Otmar Oduber a 
manda palabranan di pabien 
pa Zahira Zaandam y a desea 
tur clase di exito den e reto 
nobo cu e ta asumiendo. □ 


Minister Arthur Dowers: 

Reunion entre Ministernan di Husticia ta pa trata temanan comun 



ORANJESTAD- Dos bi- 
aha pa aña e cuater Min- 
isternan di Husticia di 
Reino Hulandes ta reuni 
na un di e paisnan pa 
combersa encuanto tem- 
anan comun pa cual mes- 
ter discuti colaboracion y 
tuma decisionnan impor- 
tante cu ta contribui na 
e siguridad di e diferente 
paisnan. E reunion e bi- 
aha aki ta tuma luga na 
Hulanda. 

Minister di Husticia y Mane- 
ho di Adiccion, mr. Drs. Ar- 
thur Dowers a splica cu e bi- 
aha aki ta trata e presupuesto 
di Corte Comun y si no tin 
problema esaki lo wordo 
aproba, lo papia tambe to- 
cante Recherche samen- 
werkings team (RST), Ward- 
acosta y otro temanan cu ta 
regarda siguridad na Aruba, 
Corsou, Sint Maarten, y Hu- 
landa y BES. 

Minister Dowers a remarca 
cu Husticia no ta un asunto 
di Reino, pero e echo cu e 
partnernan den Reino tur tin 
un relacion asina estrecho, 
nan ta depende di otro pa ga- 
rantisa e siguridad di e dife- 
rente paisnan, cual ta haci e 
reunionnan aki necesario. 

Un tema cu ta bin dilanti na 



cada reunion ta e “gemeen- 
schappelijke voorziening 
rechtshandhaving y polis. E 
tema aki no ta concerni Aru- 
ba, pero representantenan di 
Aruba ta atende e reunion 
y tin biaha ta wordo puntra 
pa nan opinion, Minister 
Dowers a bisa. E tema aki y 
topiconan relaciona na dje ta 
concerni Hulanda y islanan 
BES. 

Prome cu su biahe, Minister 
Dowers den un entrevista 
a splica cu e biaha aki lo tin 
un tema nobo, cual a wordo 
propone pa Hulanda den 
un “discusion nota”, unda e 
minister di Hulanda ta boga 
pa un plan integral di siguri- 
dad pa e diferente islanan. 

E mandatario a bisa cu Aru- 


ba ta dispuesto pa coopera 
den esaki pasobra siguridad 
ta depende un parti grandi 
riba otro. Ta comun cu e is- 
lanan ta traha hunto y hunto 
cu Hulanda na momento 
di cierto investigacionnan. 
Tin casonan unda cu e dife- 
rente cuerponan policial, por 
ehempel entre Aruba y Cor- 
sou, ta apela riba colabora- 
cion pa cu personal di team di 
aresto of asistencia pa loke ta 
experticio den caso di cierto 
investigacionnan. 

Loke Hulanda kier ta re- 
fuerso pa e islanan BES y kier 
hiba esaki un paso mas leu. 


Minister Dowers a bisa cu 
loke Aruba kier ta yega na un 
forma di cooperacion unda ta 
pone cierto expertonan dis- 
ponibel pa investigacionnan. 
Esaki lo tin como resultado 
cu e paisnan tur lo tin exper- 
tonan super specialisa dis- 
ponibel pero no mester tin 
nan continuamente den ser- 
vicio, locual lo costa masha 
hopi placa. 

E intencion no ta, segun 
Dowers pa RST bira un or- 
ganisacion federal cu ta traha 
na bienestar di nan pais so, 
pero ta sigui - manera e ta 
awendia - un team policial cu 
ta traha pa tur isla. 


Finalisando, Minister Arthur 
Dowers a bisa cu e discu- 
sion nota manera el a wordo 
presenta ta un documento 
cu Aruba por traha cu esey y 
ta wak e como algo positivo 
unda tur partner ta duna con- 
tribucion na aumenta sigu- 
ridad na e diferente paisnan. 
Loke ta un condicion hopi 
importante pa esaki funciona 
bon ta cu e mester wordo de- 
saroya y efectua na un forma 
mas habri y transparente po- 
sibel cu ta cla pa tur hende 
kico e plan ta y con lo ehecuta 
pa asina haya e sosten tambe 
pa esaki.Q 

Higiena ta banda di... 

Dr. Carlos Viana: 

Como pareha recien casa, 
Phyllis y ami a drenta un 
apartamento nobo si e ob- 
hetonan usual domestico. 

Bisiñanan cu a caba di cum- 
pra un stofzuiger nobo, a 
duna nos esun bieu di nan 4 e 
no ta traha mucho bon mas’ 
nan a bisa. Tres punto a mo- 
tiva mi pa tuma e regalo aki. 
Uno, kier a cuminsa riba bon 
pia cu mi bisiña, mi no tabata 
kier a mustra mal agradecido 
na mi bisiña. 

Dos, nos no tabata tin un stof- 
zuiger, asina ta te hasta un cu 
no ta traha bon ta mucho mas 
miho cu no tin un por com- 
pleto. Y fmalmente, manera 
mi amigo Bob a corda mi, mi 
no ta gusta tira nada afo mi ta 
prefera purba drecha e. Mi a 
crece den un luga di bende 
auto na unda cu drecha algo 
ta mira manera lago noble. 
Masha lihe, e stofzuiger bieu 
tabata riba vloer na pida pida 
den nos sala cu tabata tin ma- 
sha poco mueble. Poco poco, 
sushi, cabey a wordo kita fei 
contactonan electrico, e shaft 
y rotadornan. Un tradicion 
familiar a nace. Si e no ta 
traha, haci e limpi. Despues 
di algun dia nos tabata tin 
un stofzuiger cu a haya su 
hubentud bek. 

Ta sorprendente con tur cos 
ta funciona miho ora cu nan 
ta limpi. Mi no ta ni bisti 
repara, simplemente limpi! 
Mescos por wordo bisa pa 
nos curpa. Nos ta haci nos 
paña limpi, no spiel, nos cas 
nos auto, nos flor pero kico ta 
pasa cu nos paden? Nos por 


haci nos intestinonan grandi 
limpi cu un metodo yama 
‘colon-hydrotherapy’. For 
di tempo cu nos a introduci 
e procedura aki na Aruba na 
Viana Heling Center nos a 
mira milagernan chikito pasa 
na nos luga. 

Historicamente, “conon-hy- 
drotherapy’ tabata un forma 
popular di tratamento bou 
di dokternan na añanan 1930 
pa 1940 y a bin ta experen- 
cia reaparicion bou di dok- 
ternan natural. Un ‘colon 
lavage’ a wordo haci prome 
biaha na 1500B.C., na Ebers 
Papyrus, cual tabata trata cu 
practica di remedinan anti- 
guo. E ‘enemas’ tabata wordo 
describi manera un infusion 
di substancianan di awa den 
e intestinonan grandi via di 
e anos. Hippocrates,e tabata 
di medicina allopatico den 
e cuatro y kinto siglo A.D., 
Galen, un di e heroenan, 
tambe a reconoce y e tabata 
un abogado cu tabata wordo 
uza pa ‘enemas’ mientras cu 
e ta critica su contemporaneo 
pa nan ignorancia, cudishi y 
conocemento superficial di 
e arte di medicina. Tambe 
Pare, e ciruhano Frances, naci 
na Laval, kende su habilidad 
practico tremendo y su hu- 
manidad ta distingui e fei su 
contemporaneo nan den 1600 
A.D., a ofrece e prome distin- 
cion entre irigacion di colon y 
e popular enema therapy pa e 
aña aki. Nos ta papiando di e 
grandi nan den medicina na e 
momento nan aki. 

Anto ta kico e ta? Colon-Hy- 
drotherapy ta un forma mas 
extensor y completo di ene- 
ma. E tratamento ta diseña pa 
haci e rectum y cecum limpi. 
E cecum ta e prome parti di 
e intestinonan grandi, localisa 
den e banda drechi abou di e 
abdomen y tin un forma di 
colebra y e pida mas abou ta 
yama appendix. Colon-Hy- 
drotherapy ta envolve un in- 
fusion di awa lauw filtra den 


e rectum pa un terapista of 
dokter natural, haciendo uzo 
ningun tipo di kimico of dro- 
ga. E ta e solucion natural na 
condicion, cu ta interveni cu 
e funcion natural di e colon. E 
persona ta drumi riba su lom- 
ba y a awa mecanicamente ta 
wordo hinca den e curpa den 
e intestinonan sin tin mester 
cualkier yudansa di e pashent. 
E awa cu ta Sali bek ta kita gas 
di mas, moco, material infec- 
tuoso y sushi. 

Pa kico un persona lo mester 
di un tratamento asina? Un 
funcion di tripa cu not limpi, 
zwak ta un luga adecua pa 
desaroyo di malesa y te hasta 
morto. Dokternan natural lo 
bisa bo cu biehes ta cuminsa 
na bo tripa. Problemanan se- 
rio di salud por desaroya si e 
tripa y no cuida bon pen a bo 
manera y basa riba di estadis- 
ticonan di salud, salud di tripa 
y cuido a wordo masha negli- 
sha na paisnan den desaroyo. 

Na Merca so, mas di 400 
miyon dollar ta wordo gasta 
na laxante. Laxante ta sirbi 
manera un iritante kimico y 
ta stimula e musculo di e tripa 
pa contrae di forma abnormal 
pa saca substancianan cu ta 
irita bo. E ta masha facil pa bo 
bira adictonan e producto nan 
aki. E ruta oral di administra- 
cion ta e manera menos opti- 
mal di bo intestinonan grandi. 
Proceso digestivo ta hopi im- 
portante cu ta sosode den un 
trato. Alimentario mas ariba 
(stoma y intestinonan chikito) 
ta wordo stroba. Mayoria lax- 
ante ta deshidrata of ta forsa e 
curpa pa saca awa importante. 
Colon-Hydrotherapy como 
alternativea ta yena y haci 
bashi di e tripa y ta mehora e 
status di hidratacion di e ap- 
shent. Un cos hopi bon, ya 
cu mayoria hende nan curpa 
ta haya hopi falta di awa. Adi- 
cional estadisticonan di salud 
ta bisa no cu e aña aki mas o 
menos 13,000 caso di tripa y 


cancer rectal lo wordo diag- 
nostica na Merca, haciendo e 
di cuater caso di morto mas 
comun na Merca. 

Un bon salud di tripa ta de- 
pende tambe di e bon calidad 
di cuminda cu bo ta come, 
basa riba bo tipo di sanger, 
nos ta come manera cu esey 
ta nos status. E ‘Standard 
America/Aruban Diet’ (SAD) 
di cumindanan refma, pro- 
cesa, yen di vet satura, sucu, 
hariña, preservativo y about 
denfibra, inevitablemente ta 
causa problema pa nos tripa. 
Despues di tempo e tripa ta 
perde su uzo vital di abrobe 
nutrianete awa y elimina su- 
shi for di e curpa, un condi- 
cion conoci popularmente 
yama constipacion, haciendo 
e movecion di e tripa dificil. 
Cu constipacion ta bin intoxi- 
cacion. Toxico den un tripa cu 
no ta saludabel por transporta 
e sushi den e sistema circula- 
torio y pronto e curpa lo no 
por metabolisa e cuminda y e 
vet of provee energia vital pa 
biba. Toxificacion di tripa por 
t causa scondi di varios prob- 
lema di salud y lo por wordo 
indica e necesidad di terapia 
di hidratacion di tripa. Sinto- 
manan por inclui: Constipa- 
cion, dolor di lomba, diarea, 
problema di piel, dificultad- 
nan pa perde peso, insomnia, 
hypertension,dolor di cabes, 
artritis , mal aliento, asthma, 
alergia y e lista por sigui. 

Limpieza intestinal ta un 
procedura terapeutico, cual 
ta toca e causa of furnte di 
mayoria di bo problemanan 
medico. Otro midinan, spe- 
cialmente remedi alopatico, 
cual ta trata unicamente e sin- 
tomanan lo provee alivio di 
terapia. E terapia aki ta saca e 
cantidad grandi di toxico den 
e intestine grandi, resultando 
den un molester pa e higra, 
permitiendo e funcion op- 
timal di diferente organo. E 
terapia lo por preventi stagna- 


cion y minimalisa exposicion 
di carcinogenic den e muraya 
di e tripa. E efecto combina lo 
por afecta e rehuvenecemento 
di e sistema inmunologico 
y berdaderamente stroba un 
salud vibrante! 

Get the Point! Bo tripa, hun- 
to cu bo pulmonnan, piel y 
riñon ta diseña pa mantene 
e salud door di haci trabou- 
nan esencial di eliminacion 
di toxico den e intestinonan, 
sanger y sistema lymfatico. Bo 
conoce e dicho ‘Clenlkiness is 
next to Godliness’ awo bo sa 
kico e kiermen. 

CARLOS VIANA ta un doct- 
er (Ph D) den Antropologia 
Medico, e ta un Doctor den 
Medicina Tradicional Orien- 
tal studia na Shanghai, China; 
nutricionista clinico certifica. 
Tambe miembro di direc- 
tiva di e Asociasion di Profes- 
sionalnan den tratamiento di 
adiccion ytoxicologia, Presi- 
dente di e comite pa America 
Latino di e Academia Inter- 
nacional di Medicina Oral y 
Toxicologia. Dr. Viana tin un 
programa di radio tur siman 
, ta scirbi y duna lecturanan 
extensamente . Pa mas infor- 
macion di e servicionan na 
VIANA NATURAL HEAL- 
ING CENTER NV, Kibaima 
7, Tel 585 1270 Web sight: 
www.vianaheal.com 
“Prescriptions from Paradise” 
- 2012 International Book 
Award Winner - ta optenible 
na Aruba na Viana Heal- 
ing Center, Tur libreria, Gift 
shops y centro nan di salud di 
calidad. tambe ta disponibel 
den forma do print y pa Kin- 
dle download pa nos amigo 
nan pafo di Aruba na www. 
amazon.com Pa anuncio nan 
acerca di mas evento nan y 
firmamento di buki check , 
check corant nan local, radio 
y television tambe como riba 
www.vianaheal.com y join e 
discusion riba nos Facebook 
pagina: www.facebook.com/ 
prescriptionsformparadis.Q 

Pone atencion na carnbio di entrada 


A cuminsa cu remodela edificio di Yrausquin 



ORANJESTAD- Den un 
esfuerso pa modernisa 
imagen cooperativo, sigui 
brinda e mesun servicio y 
mehora e concepto den su 
totalidad, e di tres genera- 
cion di famia Yrausquin a 
start e proyecto pa remod- 
ela e edificio cu un cam- 
bio visibel, accentuando 
un imagen fresco, innova- 
tivo y moderno. 

Desde dialuna 12 di januari 
a inicia cu e prome fase di e 
proyecto pa remodela e edi- 
ficio di Yrausquin. Sr. Sander 


Leijenaar, director di Bohama 
Arubay sr. Ruben Yrausquin, 
director di Yrausquin a firma 
e contract cu ta encera e con- 
struccion. E intencion ta pa 
completa e construccion di e 
edificio den dos fase. 

E prome fase cu ya caba a 
inicia lo consisti di e parti 
mas pabao di e edificio. Esey 
ta unda cu e Departamento 
di piesa, entrada y Departa- 
mento di Servicio tabata. Tur 
cambionan lo wordo haci pa 
asina traha un entrada nobo 
pa departamento di Servi- 


cio su “Quick Lane” y crea 
un showroom mas amplio, 
moderno y luhoso den cual 
lo staciona e ultimo mod- 
elonan di e autonan di marca 
Mercedes-Benz cu su mesun 
entrada pa showroom. 

Durante e prome fase di 
remodela lo amplia tambe 
e Body Shop cu un sistema 
completamente nobo y mod- 
erno cu un proceso avansa, 
eficiente y lihe. Mas despues 
ora e Body Shop ta fmalisa, lo 
duna un splicacion di e tec- 
nologia y proceso nobo, cu e 
lo tin pa haci trabaonan spe- 


cial. E prome fase lo keda cla 
pa fin di e luna di Mei 2015, 
si tur cos keda riba e schedule 
stipula. 

E di dos fase ta consisti na e 
fmalisacion y ultimo toke- 
nan cu mester wordo poni pa 
completa e showroom mod- 
erno di marcanan Ford, Lin- 
coln y Mitsubishi. Tur esaki 
ta planea pa keda cla pa fmal 
di October. E modelonan di 
auto marca Ford, Lincoln y 
Mitsubishi lo tin nan mesun 
seccion den e showroom. 

Mas cu djis un cambio di 


imagen, e intencion ta pa 
sigui traha duro pa mantene 
e mesun cultura di servicio y 
dedicacion di e compania y 
mantene e norma y balornan. 

Yrausquin ta pidi disculpa pa 
e inconveniencia cu e cambi- 
onan ta trece pa clientenan, 
en particular pa e cliente cu 
ta haci uzo di e servicionan 
di trece nan auto pa servicio 
of body shop. No obstante e 
cambionan, esaki lo no ta di 
impacto pa e servicio ya cu e 
trabao lo sigui normal. 

E entrada ora di hiba auto bay 
“service” ta temporalmente 
patras di e edificio den Fok- 
kerstraat. Pa yega na e entra- 
da y si e cliente ta tuma e ruta 
normal LG Smith Blvd, e cli- 
ente ta pasa dilanti di e edifi- 
cio y ta bira na banda drechi 
den e caminda prome cu D 
Shop, na momento di yega 
na e prome crusada na Tec 
Inc. ta bira atrobe na man 
drechi y drenta Fokkerstraat. 

Si e cliente ta bin fei direcci- 
on di Gutenbergstraat drenta 
e caya entre Frasa y La Bo- 
dega pa subi Fokkerstraat. 

Tambe tin borchi cu indica- 
cion na e camindanan men- 
ciona, sigui esaki cu cautela. 
Ora e trabounan di remodela 
y ampliacion keda cla, clien- 
tenan lo tin mas opcion di 
servicio, den un ambiente 
hopi mas comodo, eficiente 
y profesional. Q 


Charuba ta 



ORANJESTAD - Dia 12 
di September Jorge Rid- 
derstap a obtene su titulo 
di doctor di Economia na 
Universidad di Amster- 
dam. Dr. Jorge Ridderstap 
ta un autor den e famia 
di Charuba cu e publica- 
cion extenso, profundo y 
exitoso titula “The Lago 
Story”. 

orguyoso! 

Su promotor, hunto cu pro- 
fesor Nijkamp, ta otro autor 
di Charuba, dr. Tico Croes 
cu entre otro 

a publica e coleccion di poe- 
sia titula “Cara desconoci”. 
dr. Tico Croes ta profesor na 
Universidad Central Florida. 
Den nomber di Editorial 
Charuba y demas autornan 
ta bay palabranan di felicita- 
cion pa e logro grandi aki di 
dr. Jorge Ridderstap. 

Dr. Jorge Ridderstap ta en- 
cabesa e departamento di In- 
vestigacion di Banco Central. 
Su perseverancia pa logra un 
otro meta den su bida Edito- 
rial Charuba ta admira. 
Charuba ta hopi contento y 
hopi orguyoso di conta cu 2 
Arubiano di tanto balor cien- 
tifico den e famia di Charu- 
ba. Directiva ta spera di por 
conta cu mas publicacion di 
ambos pronto.Q 

Minister Michelle Hooyhoer-Winklaar 

Entrante dialuna e edificio Arubianita 
lo no wordo uza mas 


ORANJESTAD - Den e 
ultimo dianan e edificio 
Arubianita Complex ta 
masha hopi den discusion 
y un carta a wordo man- 
da di parti di mayornan 
di alumnonan di Cole- 
gio San Nicolas encuanto 
preocupacion p cu e edifi- 
cio aki. 

Minister Michelle Hooy- 
boer- Winklaar ta la tanto di 
loke ta pasando y a ricibi Di- 
aluna ultimo un carta for di 
DOW na unda ta indica cu 
no tin asbest. No obstante e 
edificio no ta den mucho bon 
condicion y esaki por ta cau- 
sante di alergia cerca e alum- 
nonan. 

A constata problema cu su- 
shedad di bestia cual ta haci 
e situacion anti higienico pa e 
mucha nan haya les den e lo- 


calidad aki. Ayera a reuni cu 
Colegio San Nicolas y a logra 
haci cambionan den e rooster 
y ta uza localidadnan mas efi- 
cientemente cu entrante di- 
aluna tur klas ta sigui normal 
pero den otro local. Ta bon 
pa menciona cu actualmente 
no tin les ta cay afo. 

“E decision pa uza e edificio 
aki a tuma luga 5 aña pasa. E 
tempo ey nos no tabata tin 
ningun otro opcion. Awor a 
haya fondo pa por inverti den 
miho acomodacion, na unda 
por crea mas local y oficina 
y amplia posibilidad nan”, 
Minister Michelle Hooyboer 
- Winklaar ta relata. 

A reuni cu Departamento di 
Enseñansa, DOW y Departa- 
mento di Scolnan Publico a 
reuni y a discuti e plannan cu 
mester wordo realisa den un 


futuro cercano pa asina aki 
sigura cu e problema wordo 
soluciona completamente na 
Arubianita, tambe ta inclui e 
edificio di Maria Regina den 
e plan total di expansion di 
CSN. 

Ta bay haci lo necesario pa 
ubica e crecemento cu ta 
wordo calcula pa e aña esco- 
lar 2015 - 2016 pero semper 
teniendo na cuenta e MAVO 
- HAVO na Noord cu tambe 
ta na caminda. 

Minister Michelle Hooy- 
boer - Winklaar lo reuni cu 
mayornan y splica e cam- 
bionan cu lo por alivia e 
situacion y e maneho cu lo 
sigui pa e alumno sigui haya 
educacion den un ambiente 
sigur y sin peliger. Na fmal 
di cuenta ta e alumno ta nos 
prioridadnan.Q 



Gahinete Mike Eman II 

Comision a wordo institui pa atende cu edificionan 

bandona, peligroso y mahos 



ORANJESTAD - Cu 
atencion riba tur aspecto 
cu ta hunga un papel den 
e bienestar di e comu- 
nidad Arubano, Gabinete 
Mike Eman II ta hiba su 
vision di un pais mas sigur 
y agradabel pa biba aden, 
enfocando riba diferente 
edificionan rond di nos 
isla cu ta sea bandona, 
den mal estado. 

Nan ta rekeri un atencion sea 
di parti di e propietarionan of 
di instancianan publico. 
Diaranson mainta Gobierno 
a duna e comision ya consti- 
tui, un caracter permanente 
pa asina traha plannan riba 
termino largo cu por garan- 
tisa un solucion na e situa- 
cion fastioso aki. E comision 
ta consisti di diferente sec- 
tornan, como por ehempel 
DOW, City Inspector y Sa- 
lubridad Publico. Nan tin un 
lista di propiedadnan rond di 
Aruba cu ta trahando riba dje 
a base di prioridad. E apor- 
tacion y sosten di ciudadan- 
onan ta bon bini den e meta 
aki pa medio di contribucion 
di informacion cu ta valioso 
den e proceso di cada caso. 

Prome Minister Mike Eman 


ta considera e trabou di e 
comision aki uno suma- 
mente importante teniendo 
na cuenta e avancenan grandi 
cu Gobierno a bin ta haci pa 
renobacion di centronan di 
ciudad, como tambe barion- 
an rond di e isla. “Tin bes ta 
wak cu den un area cu a duna 
hopi atencion pa renoba, ta 
keda edificionan cu ta bando- 
na, deteriora y ta para memey 
di tur e area renoba. Esakinan 
ta kita di e trabou grandi cu ta 
wordo haci. A ripara cu no ta 
facil pa yega na drecha of kita 
e edificio pa construi algo 
nobo. Pa e motibo ey a dicidi 
cu pa por atende cu e reto 


di un forma mas integral, a 
forma un grupo di trabou,” e 
mandatario a comenta. 

E idea ta pa hunto cu e 
doñonan di e propiedad, sea 
drecha of kita. Asina ta habri 
oportunidad pa traha algo 
nobo. President di e comis- 
ion Rubin Ponson, a duna 
di conoce na salida di e re- 
union, cu esaki a bay hopi 
bon. Presente tabata repre- 
sentantenan di Departamen- 
to di Obranan Publico, City 
Inspector, Salubridad Pu- 
blico, Cuerpo Policial, DIP, 
Kadaster y Ministerionan di 
Medio Ambiente, Infrastruc- 


tura y Asunto General. 

“Cada un su aportacion ta 
diferente y valioso. Cuerpo 
Policial, por ehempel lo mes- 
ter reenforsa e presencia y 
ehecucion di otro departa- 
mento ora cu ta necesario. 
Conhuntamente ta aporta in- 
formacion y asina tur ta logra 
yega na lo necesario pa haci 
e trabou. Tur sinta na mesa, 
e lo bay mas facil,” asina 
Ponson a splica. E obhetivo 
ta pa haya e cooperacion na 
momento di realisa limpieza 
di constata edificionan cu ta 
peliger pa e bisindario. Cada 
departamento tin hendenan 
riba caya ta tuma nota di situ- 
acionnan potencial. 

Tin un lista basta largo cu lo 
cuminsa traha riba dje, ta bay 
pone prioridad riba luganan 
cu no tin dak of muraya cu ta 
cay den otro, tambe cu a sufri 
daño di candela y ta forma un 
mahos bista pa e bisindario y 
alabes por ta un peliger. Pon- 
son a indica cu e casonan ta 
reparti tur rond di Aruba. 
“Den bario di Noord y cen- 
tro di ciudad, como tambe 
San Nicolas, a cuminsa caba. 
Ta spera cu e lista por wordo 
elimina lo mas pronto posi- 
bel,” e funcionario publico a 


expresa. 

Prome Minister Mike Eman 
ta contento cu e comision ta 
activo y cu pronto lo elimina 
un problema mas den e co- 
munidad. Esaki ta detayenan 
cu den pasado a ignora y keda 
man crusa pa nan, pero cu 
e Gobierno aki ta dispuesto 
pa lora manga y haci algo. E 
resultado no ta uno directa- 
mente eficaz, pero si hopi 
importante. “Ta mira cada 
dia cu ta haci progreso cu 
renobacion di centro di ciu- 
dad y barionan y esey ta yuda 
pa un miho calidad di bida 
pa e ciudadano; economica- 
mente e ta fortifica e posicion 
di Aruba como pais bunita, 
organisa y bon structura,” 
Premier Eman a splica. 
Esunnan cu conoce di un 
caso manera ariba menciona 
y ta desea pa haci algo cu esey, 
por pasa na sede di DOW na 
Wayaca y puntra pa Rubin 
Ponson. Tin un formulario 
pa yena cu e informacion 
necesario di e edificio, tereno 
y su propietarionan, prome 
cu por cuminsa haci e tra- 
bounan. Ponson ta admiti cu 
algun caso en berdad ta difi- 
cil pa haya tur informacion, 
pero cualkier persona cu por 
yuda ta bon bini.Q 

Sudoku BON DIA, 
train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 
ber den cada cuadra di tal 
forma cu cada rij crusa of 
bay abou tin e number un 


solo biaha. Tambe den cada 
cuadra chikito compara cu 
esun mas grandi tambe tin e 
numbernan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 

NA WARDA 

Oranjestad 

Dr. Angela 


EMERGENCIA 

911 




POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: Kibrahacha Tel: 582-2007 

San Nicolas: San LucasTel: 584-5119 


SERVICES 


INFORMATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 

Januari 16 

Braemar 
Freewinds 



MORTUARIO 

AD Patres 584-2299 

Aurora 588-6699 

Mementomori 583-3358 

The Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

JFADA) Teh 583-2999_ 

FUNDACION 
Respetami 
_Tei_5_82-44_33 _ 

Diabetic Foundation 
Arubano 
_Te!^5_83-38_08 _ 

Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundation 
Tel: 583-5400 





Receta di 



Salada di SeaFood 

Arie 


Cierto plannan di fin di siman lo cambia, 
pero lo bo adapta rapidamente. Den e dianan 
[ aki bo por combina bo energia di manera 
positivo pa logra loke bo kier. Bo number- 
nan di awe 17, 25, 30 y 39. 


Un onda refrescante lo renoba totalmente 
bo paisahe sentimental. Den e ciclo aki, 
comparti mas tempo cu bo sernan stima y 
no evita frasenan di amor. Bo numbernan 
di awe 15, 19, 38 y 50. 



Tauro 


Un proposicion inespera lo atrae algo hopi 
bon den bo bida. Ta existi e posibilidad di 
cambionan di plan na ultimo ora e luna 
aki. Bo flexibilidad ta na prueba. Bo num- 
bernan di awe 18, 26, 31 y 40. 



Geminis 


Bo ta defmi hopi bon e diferencia di “ta bo 
so of sinti bo so”. E influencia cu Luna ta 
duna ta crea un nivel di energia Sui Gene- 
ris dentro di bo horoscop. Bo numbernan 
di awe 20, 28, 33 y 42. 



Cancer 


Lo bo haya hopi motibo pa ta feliz y lubida 
algo desagradabel. Analisa bo presente, si 
bo ta sinti bo mes intuitivamente inclina 
pa e romance aki no perde bo tempo. Bo 
numbernan di awe 21, 29, 34 y 43. 

Tur cos tin solucion, ora bo busca, lo 
bo supera e problemanan ey. Awor bo ta 
bibando un etapa amoroso nobo y p’esey 
bo no mester malogra cu pelea. Bo num- 
bernan di awe 22, 30, 35 y 44. 




Virgo 




Scorpio 


Cuidao cu descuido y accidentenan do- 
mestico. Lo bo ripara un tono entusiasma 
rond di bo cu lo proyecta bo pa metanan 
nobo, cada biaha mas halto. Bo number- 
nan di awe 23, 31, 36 y 45. 


Bo capacidad di sorpresa lo pone bo na 
prueba, pero lo bo Sali felizmente di cier- 
to situacion. Esaki ta un anochi apropia pa 
un declaracion di amor. Bo numbernan 
di awe 24, 32, 37 y 46. 

n 



Lo bo ta dunando pasonan padilanti den 
un asunto cu tabata tranca. Si bo tabata 
carga duda riba e sinceridad di cierto 
hende, lo bo por descubri si e ta gaña. Bo 
numbernan di awe 25, 33, 38 y 47. 

Sagitario 

Atencion. Bo lo ta den contacto cu un 
hende cu ta interesa bo. Un movemento 
economico ta acercando cu lo ta na bo fa- 
bor den e figura di un hende cu ta bin di 
afo Bo numbernan di awe 26,34,39 y 48. 

Capricornio 

Den e ciclo aki lo surgi amor caminda 
menos bo ta spera. Di bo actitud lo de- 
pende e exito cu bo tin den bo relacion 
actual y den un amor cu ta surgi. Bo 
numbernan di awe 27, 35, 40 y 49. 




Aquario 


Ningun hende lo por manipula ni hunga 
cu bo sentimentonan. Bo ta mas realista 
y cu un actitud madura dilanti e prob- 
lemanan cu lo surgi. Bo numbernan di 
awe 16, 24, 29 y 38. 

flflMUNDO CURIOSO 



Pintor Italiano ta exhibi lidernan mundial riba ‘trono’ 






Cu e idea cu tur ser humano 
tin necesidadnan fisica, has- 
ta e lidernan mundial mas 
grandi, e artista Italiano Cris- 
tina Guggeri, miho conoci 
bou di e nomber ‘Krydy’, a 
duna bida na ‘Trono’. Den 
e coleccion di imagen aki 
, e artista ta pone e fotonan 
hunto di e personahenan cu 
ta lidernan di mundo den 
baño. E potretnan ta corte- 
sia di: Cristina Guggeri. Pa 
mas informacion por bay 
riba Facebook.com/cristina. 
guggenO 







































































